ועדת הכספים, כנסת 20, פרוטוקול מספר 895, 2017-12-27 09:40

משה גפני: אני פותח את ישיבת ועדת הכספים.

משה גפני: לפני שאני אאפשר הצעות לסדר, אני מבקש לומר כדלהלן.

משה גפני: אנחנו קבענו את הישיבה הזאת מראש.

משה גפני: המציאות היא שוועדת הכספים בסוף דצמבר, על פי רוב, עובדת יום ולילה.

משה גפני: אני אומר את המציאות.

משה גפני: אני לא אומר עכשיו פרשנות.

משה גפני: אני מדבר באופן כללי.

משה גפני: צריך לאשר דברים שצריכים לאשר אותם בסיום שנת התקציב.

משה גפני: אנחנו אמנם הפעם בתקציב דו שנתי.

סתיו שפיר: זה היה בלתי צפוי.

סתיו שפיר: פתאום הגיע.

סתיו שפיר: סיום השנה לא היה ידוע מראש.

משה גפני: גם אני חשבתי כך.

סתיו שפיר: זה קרה באופן מפתיע לחלוטין.

משה גפני: נכון.

משה גפני: זה באמת היה מפתיע.

<קריאה: כל פעם זה מפתיע מחדש.

משה גפני: לא.

משה גפני: יש שנים שלא.

משה גפני: יש שנים שאנחנו נערכים והכול בסדר.

משה גפני: השנה זה באמת היה מפתיע.

משה גפני: זה הגיע פתאום בבת אחת ולא ידענו קודם.

יואל חסון: את הממשלה זה מפתיע כל שנה.

משה גפני: אל תגרור אותי לאופוזיציה.

משה גפני: אני איש קואליציה.

משה גפני: אז הגענו לסוף שנת התקציב.

משה גפני: קיבלנו הרבה מאוד העברות תקציביות שבלעדיהן, לפחות חלקן הגדול, המשרדים ישותקו.

משה גפני: אמרתי שלשום שזה היה אמור להגיע הרבה קודם, זה לא צריך להגיע ברגע האחרון.

משה גפני: אמרתי שאני הפעם לא אשנה מהנוהל, מה שעשינו בשנה שעברה, כי אמרנו שזה חיוני וכל מה שנלווה לעניין הזה.

משה גפני: עכשיו נקלענו לעוד דבר.

משה גפני: יש את חוק ההמלצות והאופוזיציה מנהלת פיליבסטר שעדיין לא הסתיים.

משה גפני: רציתי לקיים ישיבה אתמול מתוך אחריות ולא בגלל שיש לי כאן משהו חיוני.

משה גפני: אין לי שום דבר חיוני.

משה גפני: לי אין שום דבר חיוני אלא רק בראייה ממלכתית רציתי לקיים אתמול ישיבה.

משה גפני: אמר לי יושב ראש הכנסת, בהתחלה הוא אישר לי, אחר כך אתם פניתם והוא ביטל את זה.

משה גפני: ביטלתי.

יואל חסון: מי זה אתם פניתם?

משה גפני: האופוזיציה בראשותו של חבר הכנסת יואל חסון.

דב חנין: אנחנו לא עושים פיליבסטר.

משה גפני: לא פיליבסטר.

משה גפני: אתם מדברים לגופו של עניין.

דב חנין: 45 השעות שיש לנו לומר מה רע בחוק.

משה גפני: מאה אחוזים.

משה גפני: הדיונים הם ענייניים.

משה גפני: כשעומד איתן כבל ושם כיפה על הראש וקורא את מגילת איכה, בשבילי זה דבר חיוני.

משה גפני: זה לגופו של החוק.

יואל חסון: אגב, הוא עושה את זה כל הזמן.

יואל חסון: כל פעם מגילה מפרשה אחרת.

משה גפני: אני יודע.

משה גפני: זה בסדר.

משה גפני: זה ממש ענייני .

משה גפני: כל פעם דברי תורה, זה ענייני.

משה גפני: על כל פנים, נקלענו למצב שבו הזמן מתקדם.

משה גפני: אנחנו נמצאים כמעט בשעה האחרונה של ההעברות ומכיוון שהיושב ראש לא ביטל את הישיבה, הישיבה התקיימה.

משה גפני: היא הייתה אמורה להתקיים.

משה גפני: שוחחתי אתו ליתר ביטחון ושאלתי אותו האם הישיבה מתקיימת.

משה גפני: אני לא הולך לעשות דברים שהם בניגוד להחלטות היושב ראש.

משה גפני: היושב ראש אמר לי שהאופוזיציה מתנגדת לישיבה הזאת.

משה גפני: זאת המציאות.

משה גפני: היא מתנגדת לישיבה.

סתיו שפיר: גם תקנון הכנסת מתנגד לישיבה.

משה גפני: לא חשוב.

משה גפני: תכף תהיה לך הצעה לסדר.

סתיו שפיר: אני רק מסייעת לך.

משה גפני: תקנון הכנסת, אנחנו כמובן נפעל על פיו ועל פי הפרשנויות של היועצת המשפטית.

משה גפני: בסדר גמור.

משה גפני: אין בעיה עם העניין הזה.

משה גפני: דיברתי עם היושב ראש.

יואל חסון: אם האופוזיציה מתנגדת, למה אתה מקיים את הישיבה הזאת?

משה גפני: שאלה טובה.

משה גפני: האמת היא שמטבע בריאתי הייתי צריך להיות יחד עם האופוזיציה אבל אני לא.

חיים ילין: כבוד היושב ראש, אפשר הצעה לסדר?

משה גפני: לא.

משה גפני: אי אפשר עד שאני לא מסיים.

משה גפני: יש לי כאן פריבילגיה.

משה גפני: אני אמנם זמני בתפקיד הזה אבל זה התפקיד שלי.

חיים ילין: כולנו זמניים.

משה גפני: אני כל הזמן זוכר שאני זמני.

משה גפני: על כל פנים, אני חוזר על הודעתי.

משה גפני: האופוזיציה בראשותו של חבר הכנסת יואל חסון, אמר לי יושב ראש הכנסת, מתנגדת לישיבה הזאת.

משה גפני: אף על פי כן הודיע לי היושב ראש שהוא מאפשר לקיים את הישיבה מתוך האחריות, כמובן לא בזמן ההצבעות במליאה אבל על אף שהמליאה דנה וכמובן דנה דיון חשוב מאוד במהלך כל השעות האלה ואנחנו נקיים את הדיון.

משה גפני: אני ורכז האופוזיציה, על פי בקשת היושב ראש, ואני כמובן מסכים לעניין הזה, אם תהיינה העברות וההעברות האלה אינן חיוניות והן יכולות להידחות ליום אחר, אנחנו נדחה אותן אלא אם כן אגף התקציבים ישכנע את האופוזיציה שהן חיוניות או שנגיע למצב בו יתברר שהאופוזיציה אומרת שזה לא חיוני ואפשר להעביר את זה ליום אחר.

משה גפני: אני לא אעשה את העבודה במקום אגף התקציבים.

משה גפני: תשכחו מהעניין הזה.

משה גפני: נגמר הסיפור הזה.

משה גפני: לא רוצה יותר לעשות כאן עבודה.

משה גפני: אני אפעל על פי התקנון ואני אפעל על פי הנחיות היושב ראש.

משה גפני: הצעה לסדר, חבר הכנסת חיים ילין.

חיים ילין: כבוד היושב ראש, תודה רבה.

חיים ילין: ההצעה לסדר שלי היא מאוד פשוטה.

חיים ילין: אולי אתה לא מכיר את זה אבל כשהיינו עושים מילואים, תמיד היינו שמים את הצו על המקרר.

חיים ילין: בסוף היום הזה של המילואים מגיע.

חיים ילין: זה פשוט לא יאומן הדבר הזה.

חיים ילין: כאילו שכראשי רשויות לא ידענו שבנובמבר-תחילת דצמבר יש את כל היתרות וצריך להגיע לכאן כדי לנסות להעביר חלק מהיתרות אלינו.

חיים ילין: זה ידוע.

חיים ילין: אז יושב ראש הכנסת דאג שלא תהיה ישיבת המליאה.

חיים ילין: כשיש ועדה, אין מליאה.

<קריאה: הוא קיבל אישור לכך.

חיים ילין: גפני מקבל אישור אך ורק מהרבנים או מהקדוש ברוך הוא.

<קריאה: ממועצת גדולי התורה.

חיים ילין: גם אתה מקבל משם.

חיים ילין: יופי.

חיים ילין: אני לא ראיתי שהם אמרו לכם - - -

משה גפני: הרבנים אמרו לי לשמוע ליושב ראש.

חיים ילין: פעם אחת תשמע לי.

משה גפני: אני שומע לך.

משה גפני: רק תדע שיש כאן העברות שאם לא נעביר אותן, לא יהיה לעוטף עזה.

חיים ילין: תקשיב למה שאני אומר לך עכשיו.

חיים ילין: כמו שאני אומר תמיד שאתם אל תדאגו לנו, אתם תעשו את המלחמה מול החמאס ואנחנו נדאג, בסדר?

חיים ילין: אז אני אומר לך את זה עכשיו.

חיים ילין: הקוד האתי שאנחנו מפעילים מבחינה ערכית כלפי חוק ההמלצות, לא יכול להביא לזה שבתאריך הזה מביאים עכשיו את ההעברות.

חיים ילין: אם ידעו, וידעתם כולם, שהולכות להיות העברות ואנחנו זקוקים להעברות האלה, ריבונו של עולם, למה הבאתם את חוק ההמלצות?

חיים ילין: למה?

חיים ילין: אני מבקש, בגלל שאני חושב שאולי יש דברים חשובים כאן, לעצור את חוק ההמלצות עכשיו, לקחת פסק זמן, להעביר את השעתיים-שלוש ליום חמישי או לעצור את כל ההעברות כי האופוזיציה לא יכולה להיות זאת שמנהלת את הקואליציה.

חיים ילין: זאת בושה שהם לא כאן, כמו שכל החוקים, רוב החוקים של הקואליציה, אנחנו כאופוזיציה מעבירים ועושים זאת מתוך אחריות.

חיים ילין: עכשיו עוד פעם?

חיים ילין: המשמעות, ותסלח לי הקואליציה, רק לאופוזיציה יש כאן מצפון.

חיים ילין: כבוד היושב ראש, אני מבקש ממך שנצביע עכשיו – זאת הצעה לסדר – האם אנחנו עוצרים את כל ההעברות.

משה גפני: הרבנים אמרו לך שמצביעים על הצעה לסדר?

משה גפני: מי אמר לך את זה?

חיים ילין: אתה מכיר את יד האלוהים?

חיים ילין: אתה לא מכיר.

חיים ילין: אני גדלתי על יד האלוהים.

משה גפני: חבר הכנסת יחיים ילין, אני מודה לך.

משה גפני: שמעתי את ההצעה לסדר שלך.

משה גפני: על הצעה לסדר לא מצביעים ואני לא אצביע.

משה גפני: מצדי, תאמין לי, אם זה היה תלוי ברצוני, חוק ההמלצות איננו בתחום סמכותה של ועדת הכספים והיא גם לא הוועדה דנה בחוק הזה.

משה גפני: להעלות כאן את חוק ההמלצות, זה סתם בשביל לעשות פרופגנדה.

חיים ילין: לא.

משה גפני: עם כל הכבוד, אתה לא תפריע לי עכשיו.

משה גפני: אני לא רוצה לשמוע.

משה גפני: אני לא נותן לך רשות.

משה גפני: מספיק.

חיים ילין: כל חוק שהיה, זה לא משנה אם זה חוק ההמלצות.

משה גפני: לא נותן לך רשות.

משה גפני: אני פועל על פי התקנון.

משה גפני: היושב ראש אפשר לי לקיים את הישיבה ואני מקיים אותה.

משה גפני: תאמין לי שאני באופן אישי, מה שהייתי רוצה לעשות עכשיו זה לנסוע לשוויץ.

חיים ילין: אני מוכן לנסוע אתך.

משה גפני: אבל יש לי אחריות ממלכתית.

חיים ילין: אני מוכן לתת לך קיזוז וניסע ביחד.

משה גפני: תודה.

משה גפני: חברת הכנסת סתיו שפיר, הצעה לסדר.

סתיו שפיר: תודה.

סתיו שפיר: הישיבה הזאת היא ישיבה שלא צריכה להתקיים.

סתיו שפיר: היא מנוגדת לתקנון.

סתיו שפיר: בעוד שאנחנו נמצאים בפיליבסטר במליאה נגד חוק מושחת אחד, אתם כאן בוועדה מנסים להעביר עוד קומבינה מושחתת של מיליארדי שקלים בהעברות תקציביות.

סתיו שפיר: מתוך כל הדברים שנמצאים כאן על השולחן, יש כאן שורה ארוכה של העברות שהיו צפויות מראש, היו צריכות להיכנס לבסיס התקציב ואתה יודע את זה היטב, אתה קורא אותן בדיוק כמוני.

סתיו שפיר: יש כאן העברות להתנחלויות, יש כאן קיצוצים במענקי בינוי ושיכון, יש כאן קיצוצים לאוכלוסיות ייעודיות, יש כאן קיצוצים בפיתוח הנגב והגליל ועוד ועוד ועוד דברים שכרגיל, כמו שאנחנו יודעים, יכרכו אותם גם בדברים אחרים שאולי גם יעוררו את האחריות שלנו ברצון להצביע עליהם אבל כל המהלך הזה הוא מהלך בלתי חוקי.

סתיו שפיר: אי אפשר שהכנסת מצד אחד תצטרך להיות במליאה בדיון על חוק, שנאמר כאן נכון, שאין בו שום דחיפות.

סתיו שפיר: היה אפשר גם לדחות אותו לשבוע הבא או לעוד שבועיים.

סתיו שפיר: אני מחכה להאזנה שלך, גפני.

משה גפני: אני מאזין לך.

משה גפני: את יודעת שאני עושה שני דברים במקביל.

משה גפני: למדתי מהנשים.

סתיו שפיר: אני לא יודעת כמה דברים אפשר לעשות בפלאפון הזה.

חיים ילין: אני לא רוצה לענות לך.

משה גפני: לא, אל תענה.

משה גפני: אני עושה שני דברים יחד.

חיים ילין: אם אתה כל כך מזדהה, למה אתה לא מוכן שיהיו נישואין חד מיניים?

<קריאה: זה לא בסמכותו.

סתיו שפיר: ההעברות להתנחלויות היום והקיצוצים בנגב ובגליל, זה הדבר הדחוף שאתם מנסים להעביר?

משה גפני: נגיע להעברה הזאת ונראה אותה.

סתיו שפיר: אתה יודע היטב שלא יכול להיות, אי אפשר, ולכן התקנון גם לא מאפשר את זה אלא במקרים חריגים.

סתיו שפיר: רק במקרה חריג של באמת דבר דחוף שבדחוף, פורצת מלחמה, אז הוועדה צריכה להתכנס.

משה גפני: לא זה נקרא דחוף שבדחוף.

סתיו שפיר: הדבר הזה הוא לא דחוף.

סתיו שפיר: סוף השנה, אנחנו ידענו שזה קורה.

סתיו שפיר: קורה ב-31 בדצמבר כל שנה.

סתיו שפיר: העברות תקציביות כבר הונחו על שולחן הוועדה מזמן והיה אפשר לקדם אותן מתי שרק רציתם.

סתיו שפיר: הסיבה היחידה להביא את זה בדחיפות כזאת היא כי ברגע שמגיעים לרגע האחרון, אנחנו נשב כאן בוועדה, בעוד כמה שעות הוועדה תתרוקן, יהיה אפשר לתקתק עשרות מיליארדים בשנייה, אתה לא תאפשר לשאול את כל אחד שאלות כי תגיד שזה דחוף, סוף שנה וחייבים להעביר.

סתיו שפיר: כך באותה שיטה כל שנה בסוף השנה אנחנו פתאום מאבדים עשרים מיליארד שקלים שמוגדרים תחת כל מיני כותרות אבל הם לא באמת מגיעים לאזרחי ישראל.

סתיו שפיר: בשעה שאנחנו אמורים לפקח על כל שקל מהכסף הזה, אתם לא מאפשרים לנו את הפיקוח הזה.

סתיו שפיר: אז ועדת הכספים שוב הופכת לחותמת גומי ואתה מכיר גפני את פסיקת בית המשפט העליון רק מלפני כמה חודשים בעתירה שלי, שאמר דברים מאוד מאוד חריפים לוועדת הכספים.

משה גפני: הם לא אמרו דברים חריפים לוועדת הכספים.

משה גפני: הם שיבחו את הנוהל.

סתיו שפיר: אמרו שאסור.

סתיו שפיר: הנוהל שהגנו עליו בזכות העתירה.

משה גפני: הנוהל אותו רצינו.

משה גפני: זה בסדר.

משה גפני: בזכות העתירה, יכול להיות כן ויכול להיות לא.

משה גפני: אני רציתי אותו.

סתיו שפיר: הגנו עליו.

סתיו שפיר: רק בגלל שחרב העתירה הופנה מעל הוועדה הנוהל הזה קרה וגם החזיק מעמד.

סתיו שפיר: אמר בית המשפט שאסור שהוועדה תשמש כחותמת גומי.

סתיו שפיר: זאת חותמת גומי, אם אנחנו לא יכולים להיות כאן.

סתיו שפיר: גפני, אני צריכה ללכת לנאום במליאה נגד חוק ההמלצות ואיך אתה מציע לי גם להיות כאן ולברר מה קורה בכל העברה תקציבית וגם לנאום במקביל?

סתיו שפיר: יש לך איזה מכשיר שיאפשר לי לעשות את שני הדברים האלה ביחד?

משה גפני: תודה.

משה גפני: סתיו, זאת הצעה לסדר.

משה גפני: זה לא נאום על חוק ההמלצות במליאה.

סתיו שפיר: איך אני אמורה להיות בשני מקומות?

סתיו שפיר: תסביר לי את זה.

סתיו שפיר: תן לי עצה.

סתיו שפיר: אולי משהו אני לא מבינה כאן.

משה גפני: תודה.

משה גפני: חבר הכנסת יואל חסון, אני רק חייב להעיר הערה אחת ואני אעיר אותה כל הזמן, כל עוד זה יקרה.

משה גפני: את הנושא של הנוהל בהעברות אני ביקשתי.

משה גפני: טיפלה בזה היועצת המשפטית של הוועדה מול אגף התקציבים.

משה גפני: היה מאבק לא פשוט ולא קשור בכלל לשום דבר אחר.

משה גפני: אני רציתי שלחברים יהיו דברי הסבר והיום מגיעות ההעברות, אני חייב לציין בעניין הזה, עם דברי הסבר מלאים.

משה גפני: במקום שלא מגיעים דברי הסבר מלאים, אנחנו מחזירים את זה ומחזירים את זה בחזרה עם דברי הסבר מלאים.

משה גפני: בשנה שעברה פעלתי באישור של הוועדה שלא על פי הנוהל.

משה גפני: הגמשנו את הנוהל כי זה היה סוף שנה.

משה גפני: הודעתי – את לא היית כאן – שהשנה זה לא יהיה.

משה גפני: שנה אחת זה היה, לא הייתה ברירה, יש אחריות כלפי המשרדים, כלפי המדינה.

משה גפני: זה לא יהיה אלא זה יהיה על פי הנוהל.

משה גפני: מה שיגיע היום, יהיו כאלה שעברו את הנוהל.

משה גפני: מה שלא עבר את הנוהל, יעבור ליום ראשון.

סתיו שפיר: חוץ מהעובדה השולית שאנחנו לא נוכל להיות כאן פיזית.

משה גפני: את צודקת.

משה גפני: מה את רוצה ממני?

משה גפני: מה לעשות, את באופוזיציה ואני בקואליציה.

משה גפני: מה את רוצה שנעשה?

סתיו שפיר: איך אני יכולה להיות גם כאן וגם במליאה?

סתיו שפיר: תסביר לי.

משה גפני: די.

משה גפני: הנוהל הוא שיושב ראש הכנסת קובע.

משה גפני: הוא בדק את זה עם הלשכה המשפטית.

משה גפני: איך שהוא בדק, זה גם לא כל כך מענייני.

משה גפני: זה על פי התקנון, זה מאושר ואנחנו מקיימים את הישיבה.

משה גפני: אני לא אקיים ישיבה שהיא בניגוד לנוהל או בניגוד לתקנון.

סתיו שפיר: אז איך אנחנו אמורים להיות נוכחים בישיבה ובמקביל לנאום במליאה?

משה גפני: לא יודע.

משה גפני: תעשו רוטציה.

משה גפני: חבר הכנסת יואל חסון.

יואל חסון: אדוני היושב ראש, בכנסת הזאת, בקדנציה הזאת, בכנסת העשרים, יש תופעה שהקואליציה הזאת מתעלה כל פעם מעל עצמה ומטילים את האחריות על האופוזיציה.

יואל חסון: אגב, גם בדיון הזה, זה מעניין.

יואל חסון: הרוב כאן הם בכלל מהאופוזיציה.

יואל חסון: גם במליאה, כמו שאמר חבר הכנסת ילין, האופוזיציה.

יואל חסון: מטילים את האחריות על האופוזיציה.

יואל חסון: האופוזיציה אשמה שכל השבוע הזה נשרף ואין דיונים בוועדות, האופוזיציה אשמה בכך שאתם לא עומדים בלוחות הזמנים, בכל האופוזיציה אשמה.

יואל חסון: אני מציע קודם כל שאם האופוזיציה כל כך אשמה וזה כל כך תלוי בה, אולי פשוט תתנו לנו לנהל את המדינה?

יואל חסון: אנחנו נעשה את זה הרבה יותר טוב מכם.

סתיו שפיר: אפשר להעלות את זה להצבעה?

מכלוף מיקי זוהר: כן, מה תעשו?

מכלוף מיקי זוהר: תקימו כאן מדינה פלסטינית?

מכלוף מיקי זוהר: מה תעשו?

חיים ילין: מיקי, כשאתה לא יודע מה להגיד, זה תמיד מדינה פלסטינית, כאילו זה הדיון.

מכלוף מיקי זוהר: זה שיש עתיד היו במשרד האוצר, מה קרה?

חיים ילין: מבחינתך לא קיימת אופוזיציה ואנחנו אוכלי חינם, נכון?

חיים ילין: אמרת את זה לא פעם אחת.

חיים ילין: כל החוקים שאנחנו מעבירים לכם, עשינו לכם תרגיל בשני חוקים, הצבענו נגד והפלנו לכם אותם כי לא הייתם רוב.

<קריאה: השמאל הוא שאנן ולא מצביעים לו.

חיים ילין: עוד פעם השמאל.

חיים ילין: עוד פעם החמוצים.

חיים ילין: עוד פעם ההמלצות.

משה גפני: אני מבקש, חיים, אתה מדי פעיל הבוקר.

משה גפני: אני מבקש ממך.

מכלוף מיקי זוהר: הם רוצים לעשות רעש.

מכלוף מיקי זוהר: הם לא עושים כלום, אם הם לא עושים רעש.

חיים ילין: אנחנו פעילים.

משה גפני: אני פשוט אוציא אנשים שיעברו למליאה וידברו על חוק ההמלצות.

יואל חסון: חבר הכנסת מיקי זוהר, כמי שמייצג את הדרום בליכוד, הייתי מצפה שתדבר יותר על דימונה, על ערד, על ירוחם, על קריית גת.

יואל חסון: אני רוצה להמשיך את דבריי.

משה גפני: בסדר.

משה גפני: אין לך זמן בלתי מוגבל.

יואל חסון: אני אומר שהדיון הזה הוא דיון שלא צריך להתקיים ואנחנו, כפי שאמרנו בצורה ברורה, התנגדנו לקיום הדיון הזה.

יואל חסון: אני בכלל מבקש חוות דעת של היועצת המשפטית של ועדת הכנסת, לא מסתפק בחוות הדעת של ועדת הכספים.

משה גפני: לכנסת אין יועצת משפטית אלא יש לה יועץ משפטי.

משה גפני: לוועדה יש יועצת משפטית.

יואל חסון: ארבל אסטרחן היא היועצת המשפטית של ועדת הכנסת.

משה גפני: לך ובקש חוות דעת.

משה גפני: אני לא צריך.

יואל חסון: אני מבקש חוות דעת ומבקש להמתין לחוות הדעת.

משה גפני: לא נמתין לשום דבר.

משה גפני: לוועדת הכספים יש יועצת משפטית.

משה גפני: כל פעם שמשהו לא מוצא חן בעיניכם, אתם הולכים למקום אחר.

יואל חסון: כמי שהיה משני צדי המתרס, אתה יודע שאנחנו כרגע נמצאים במאבק משמעותי נגד חוק מושחת ורעיל ואתם מפריעים לנו במאבק הזה בכוונת מכוון.

יואל חסון: כדי להיערך למאבק הזה, אני מבקש כרגע התייעצות סיעתית.

משה גפני: בסדר גמור.

חיים ילין: יש לי שאלה ליועצת המשפטית.

משה גפני: בסדר.

משה גפני: אני צריך לתת התייעצות סיעתית כשעוד לא התחיל הדיון?

<קריאה: התייעצות סיעתית היא לפני הצבעה.

משה גפני: מספר פנייה לוועדה - - -

עודד פורר: אדוני, אני ביקשתי הצעה לסדר.

חיים ילין: שאלה ליועצת המשפטית.

משה גפני: עם כל הכבוד, בדיני פיליבסטר אני בקיא יותר מכם.

משה גפני: אתה יודע שלא הייתי מנהל את הישיבה בלי לדבר עם היועצת המשפטית.

חיים ילין: יש לי שאלה עקרונית.

משה גפני: עודד, בבקשה.

עודד פורר: תודה אדוני.

עודד פורר: אני רוצה לשבח אותך במובן הזה של העמידה על הנוהל.

עודד פורר: יש הרבה טענות דווקא למשרד האוצר שעיכב את ההעברות האלה אצלו במשך חודשים ארוכים.

עודד פורר: אתה אדוני, גם בניגוד לעמדת קואליציה וגם אולי כן בתמיכה של חלק מחברי הקואליציה, לא אישרת להביא את ההעברות האלה עד שהן לא יהיו כמו שצריך.

עודד פורר: לכן אני חושב שגם האופוזיציה יכולה להגיד כאן מילה טובה בהקשר הזה ליושב ראש, על העמידה שלו בעניין הזה.

עודד פורר: הטענות לעיכובים של האוצר הן של כל הוועדה.

עודד פורר: אני כן רוצה לומר לכם משהו, חבריי באופוזיציה.

עודד פורר: אתם מדברים כל הזמן על מה הולך להיות כאן בקיצוץ.

עודד פורר: היום היה צריך להיות מאושר חוק של הטבות מס למילואימניקים שעושים הרבה ימי מילואים והיום גובים מהם 25 אחוזים והיה צריך להוריד את הגובה לעשרה אחוזים.

חיים ילין: אנחנו אשמים?

חיים ילין: במקום להעביר את החוק למילואימניקים אתם מעבירים את החוק המושחת הזה.

עודד פורר: המילואימניקים לא יקבלו הטבות מס.

משה גפני: חיים, אני קורא לך לסדר פעם שנייה.

משה גפני: אני מוציא אותך.

עודד פורר: תגיד למילואימניקים שהם לא יקבלו הטבות מס בגללכם.

עודד פורר: בגללכם הם לא יקבלו הטבות מס.

מיכל בירן: עודד, אתה פשוט משקר.

מיכל בירן: אתם אחראים.

עודד פורר: במקום להעביר היום חוק לטובת המילואימניקים, אתם מתעסקים בפוליטיקה זולה בשביל לקבל עוד כותרת בעיתון.

יואל חסון: לא נכון.

עודד פורר: עוד כותרת בעיתון.

עודד פורר: זה מה שתרוויחו מזה.

חיים ילין: הפופוליזם.

עודד פורר: תגידו את זה לאלה שעושים היום מילואים.

חיים ילין: לא נכון.

חיים ילין: אתה לא צודק.

יואל חסון: בשם הפופוליזם אתם פוגעים בחלשים.

עודד פורר: עוד כותרת בעיתון ופגעתם במילואימניקים.

עודד פורר: הרווחתם כותרת ופגעתם במילואימניקים.

מיכל בירן: קצת מודעות עצמית.

עודד פורר: הרווחתם כותרת ופגעתם במילואימניקים.

<קריאה: תתבייש לך.

עודד פורר: לכן אדוני, אני מבקש לאשר היום את כל ההעברות.

<קריאה: אין העברות.

<קריאה: תתבייש לך.

עודד פורר: אדוני היושב ראש, האיש הזה קורא לחבר כנסת מושחת.

חיים ילין: אני קורא לך.

<קריאה: אתה חוצפן.

<קריאה: תתבייש.

<קריאה: תחזור בך, חתיכת חוצפן.

<קריאה: (חבר הכנסת חיים ילין יוצא ממליאת הוועדה)

משה גפני: פנייה מספר 233, ביטוח לאומי.

סתיו שפיר: ביקשנו התייעצות סיעתית.

משה גפני: לא.

משה גפני: אין.

משה גפני: לא מקבלים התייעצות סיעתית לפני שהדיון התחיל.

סתיו שפיר: הדיון עכשיו התחיל.

משה גפני: כשהוא יתחיל, תבקשי התייעצות סיעתית.

משה גפני: לא תקבלו יותר מדי.

<אייל מדן: רפרנט רווחה.

<אייל מדן: הפנייה התקציבית נועדה לביצוע שינויים פנימיים בתקציב המוסד לביטוח לאומי על מנת להתאים את התקציב אשר התבסס על אומדנים בעת בניית התקציב לתשלומים ששולמו בפועל במהלך השנה ועל פי חוק.

<אייל מדן: הפירוט מונח לפניכם.

סתיו שפיר: איפה הנציג של ביטוח לאומי?

<אייל מדן: אני נציג משרד האוצר.

סתיו שפיר: אני יודעת שאתה ממשרד האוצר.

סתיו שפיר: איפה הנציג של ביטוח לאומי?

סתיו שפיר: לפי הנוהל הוא צריך להיות כאן ולעדכן אותנו בשינויים הפנימיים.

<אייל מדן: הוא עוד לא הגיע.

<אייל מדן: אני יכול לבדוק.

סתיו שפיר: אי אפשר לדון בפנייה.

סתיו שפיר: תודה.

<קריאה: נכון, היא צודקת.

אורן אסף חזן: אל תתעסק עם ג'ינג'ים.

<אייל מדן: אנחנו נבדוק.

משה גפני: זאת ודאי העברה חיונית.

משה גפני: אני רק מבקש שנציג הביטוח הלאומי יגיע.

משה גפני: היות וכתוב בתורה עזוב תעזוב עמו, אנחנו בוועדת הכספים עובדים קשה, בימים כאלה אנחנו עובדים בכל הכוח וגם אתם צריכים לעבוד.

משה גפני: נציג הביטוח הלאומי צריך להיות כאן.

<קריאה: חושבים שאנחנו חותמת גומי.

משה גפני: לא.

משה גפני: אני מבקש שתודיעו לו שיגיע לכאן.

משה גפני: אחרי שהוא יסביר לנו, אנחנו נקיים הצבעה.

משה גפני: עמוד 6.

משה גפני: פנייה מספר 273, משרד התיירות.

משה גפני: פיתוח תשתית תיירות וכולי.

<עמרי בן חורין: אגף התקציבים, משרד האוצר.

<עמרי בן חורין: הפנייה נועדה להתאים את התקציב המזומן, תקציב 78, לביצוע בפועל.

<עמרי בן חורין: התקציבים ב-78 ניתנים בעיקר לעידוד השקעות הון.

משה גפני: רגע.

משה גפני: הפסקה שתי דקות.

משה גפני: אנחנו מחדשים את הישיבה.

משה גפני: פנייה מספר 273, תיירות.

<עמרי בן חורין: הפנייה נועדה להתאים את תקציב הביצוע ותקציב המזומן לביצוע בפועל בסעיף 78.

<עמרי בן חורין: הסעיף מורכב מתמיכה בעידוד בניית בתי מלון ותמיכה בפיתוח תשתיות תיירותיות ציבוריות.

<עמרי בן חורין: רוב הפעילות הזאת מתבצעת על ידי יזמים פרטיים שמקבלים כתב אישור.

<עמרי בן חורין: קצב ביצוע במזומן נעשה על ידם וקצב הבנייה נעשה על ידם.

<עמרי בן חורין: הביצוע של בניית בתי המלון או של התשתיות התיירותיות נעשה על ידי היזמים הפרטיים שקיבלו את כתב האישור או על ידי הרשויות המקומיות שמבצעות את הפרויקטים התיירותיים בתחומן.

<עמרי בן חורין: המזומן ניתן בהתאם לקצב התקדמות הביצוע.

<עמרי בן חורין: לכן בעת בניית התקציב אנחנו יכולים רק להעריך מה יהיה קצב הביצוע.

משה גפני: מה יקרה אם לא נאשר את זה היום?

מכלוף מיקי זוהר: אי אפשר יהיה להעביר להם את הכסף.

סתיו שפיר: אבל למה אתם מגיעים עם זה עכשיו?

משה גפני: מה יקרה אם לא נעביר את זה?

<עמרי בן חורין: אי אפשר יהיה להעביר להם את הכסף בהתאם לבקשות שלהם.

מיקי רוזנטל: יש שתי שאלות, אדוני.

מיקי רוזנטל: האחת נשאלה על ידי חברת הכנסת סתיו שפיר, למה אתם באים עם זה רק עכשיו.

מיקי רוזנטל: אני מניח שכתבי האישור ניתנו רק עכשיו אבל תענה אתה.

מיקי רוזנטל: שנית, מה יקרה אם אנחנו לא נאשר?

מיקי רוזנטל: אז הכסף יעבור להעברות, תעבירו אותו.

מיקי רוזנטל: הרי הביצוע לא יתקדם מהיום ועד יום ראשון אז נגמרת השנה.

מיקי רוזנטל: בכל מקרה הכסף יעבור להעברות ואחר כך תבואו לכאן שוב ותעבירו להם את הכסף.

מיקי רוזנטל: מה קרה?

מיקי רוזנטל: מה הדחיפות?

מיקי רוזנטל: הרי עד עכשיו זה לא קרה.

מיקי רוזנטל: זה נמשך הרבה חודשים למרות הבקשות.

<קרן שפר: תקציבאית משרד התיירות.

<קרן שפר: המזומנים כאן הם בגין כתבי אישור שניתנו בעבר.

<קרן שפר: זאת אומרת, יזמים מבצעים ומגישים לנו חשבוניות ואנחנו צריכים לשלם.

<קרן שפר: אנחנו לא רוצים לעכב ליזמים חשבוניות.

מיקי רוזנטל: זה ברור, אני מבין לגמרי אבל מה יקרה אם לא נאשר את זה עכשיו?

<קרן שפר: היזמים לא יקבלו את הכסף.

<קריאה: אז לא יקבלו.

מיקי רוזנטל: כולכם יודעים הכול?

מיקי רוזנטל: אני לא יודע כלום ואני שואל.

מיקי רוזנטל: אתם כבר יודעים את כל התשובות מראש ואני לא יודע ורוצה לשאול.

מיקי רוזנטל: ב-1 לינואר 2018, נאמר ולא נעביר את זה בוועדה, תבואו לכאן ותגידו שאתם מבקשים להעביר את זה ואז יעבירו את זה.

מוסי רז: היא אומרת לך שאתה חותמת גומי.

מוסי רז: הם הרי לא יקבלו.

מוסי רז: את הכסף כבר הבטיחו להם.

מוסי רז: אני רוצה שלא יקבלו.

מוסי רז: את שכנעת אותנו שאסור בשום פנים ואופן.

מוסי רז: את לא מבקשת מאתנו אישור.

מוסי רז: כבר עשית את זה.

<קרן שפר: מה זה עשיתי את זה?

מוסי רז: הם לא יקבלו.

מוסי רז: זה הכול.

מוסי רז: מה יקרה?

מוסי רז: עכשיו אמרת לנו שאנחנו חותמת גומי.

סתיו שפיר: יש לי כמה שאלות.

משה גפני: תשאלי, בבקשה בקצרה.

סתיו שפיר: מה זה בקצרה?

סתיו שפיר: אנחנו מקיימים דיון.

סתיו שפיר: אני אשאל כמה שאלות שאני רוצה.

סתיו שפיר: זה חלק מהנוהל.

משה גפני: את יכולה לשאול כמה שאלות שאת רוצה.

משה גפני: אנחנו מדברים על העברה.

משה גפני: את יכולה לשאול ואני מבקש לשאול בקצרה.

משה גפני: אני יכול לעצור אותך באמצע.

סתיו שפיר: שאלות על העברה הן חלק מהנוהל.

סתיו שפיר: תגידו, הסיפור הזה של התקנה של ים המלח, זאת תקנה פיקטיבית?

סתיו שפיר: כשאני מסתכלת על השנים האחרונות ומה שקורה בכסף הזה, כבר ב-2015 תקצבתם את זה ב-208 מיליון שקלים ובסוף בוצעו רק 180 מיליון.

סתיו שפיר: ב-2016 תקצבתם את זה ב-521 מיליון שקלים, הורדתם את זה אחר כך בשינויים תקציביים לפחות מתשעים מיליון שקלים.

סתיו שפיר: כלומר, מה עשיתם ביתר הכסף?

סתיו שפיר: עכשיו זה מתוקצב ב-347 מיליון שקלים ואתם שוב מבקשים להעביר משם הרבה מאוד כסף.

סתיו שפיר: מדובר פשוט בתקנה פיקטיבית, תקנה שאתם ממנה שואבים כספים למטרות אחרות כי אחרת אי אפשר להסביר את ההתנהלות הזאת בשנים האחרונות.

סתיו שפיר: אני יכולה גם ללכת אחורה.

משה גפני: השאלה הזאת נשאלה בישיבה הקודמת וקיבלנו תשובה עליה.

משה גפני: מה השאלה הנוספת?

סתיו שפיר: שאלה שנייה.

סתיו שפיר: יש כאן העברות ב-18 מיליון שקלים לכל מיני יועצים, חברות ייעוץ, אסטרטגיה, כך לפי דברי ההסבר.

סתיו שפיר: לאיפה ולמי הכסף הזה מגיע?

סתיו שפיר: בבקשה, פירוט מלא של כל החשבונות.

סתיו שפיר: שאלה נוספת היא האם ההעברה הזאת היא באמת העברה דחופה.

סתיו שפיר: יש לי שאלה גם ליועצת המשפטית של הוועדה והיא האם מדובר בהעברה דחופה שמצדיקה קיום של דיון חריג כזה במקביל למליאה בדיון על חוק ההמלצות.

משה גפני: תודה.

משה גפני: היועצת המשפטית.

סתיו שפיר: יש נציגים של החברה להגנת ים המלח?

<עמרי בן חורין: כן.

<ניר קדמי: אני.

משה גפני: סתיו, זאת הפעם האחרונה שאת עושה את זה.

משה גפני: יש לך שאלה לגבי מי שהגיע, יש את היושב ראש.

משה גפני: את לא שואלת את האנשים.

משה גפני: עם כל הכבוד, זאת לא הוועדה לשקיפות.

משה גפני: שם את יושבת הראש אבל לא כאן.

סתיו שפיר: אני לא מבינה את זה.

סתיו שפיר: לפי הנוהל שנכנס, הם חייבים להגיע.

סתיו שפיר: אני שואלת אותו שאלה.

משה גפני: אני קורא לך לסדר פעם ראשונה.

סתיו שפיר: על זה ששאלתי שאלה?

משה גפני: כן, על זה ששאלת שאלה.

סתיו שפיר: על מה?

משה גפני: על זה שיש יושב ראש ואת מתעלמת ממנו.

סתיו שפיר: מי מתעלם ממך?

סתיו שפיר: מה קרה, נפגע לך האגו?

משה גפני: תשובה של הממשלה, בבקשה.

סתיו שפיר: אני רוצה תשובה מנציג החברה להגנת ים המלח.

משה גפני: אני קורא לך לסדר פעם שנייה.

סתיו שפיר: אבל הם אלה שמקוצצים.

משה גפני: אני קורא לך לסדר פעם שנייה.

משה גפני: פעם שלישית אני מוציא אותך.

סתיו שפיר: אתה לא תוציא אותי מדיון בוועדה.

משה גפני: את תראי שכן.

סתיו שפיר: אתה לא תוציא אותי.

סתיו שפיר: אני שואלת שאלות בדיון, מה שאתה היית אמור לעשות.

סתיו שפיר: יש לי הזכות לשמוע את נציג החברה להגנת ים המלח כי בהם מתבצע הקיצוץ.

משה גפני: תגובה של המשרדים.

סתיו שפיר: היועצת המשפטית, האם זה תקין הדבר הזה שקורה כאן?

סתיו שפיר: לפי הנוהל אני אמורה להפנות את השאלות שלו לנציגים שסובלים מהקיצוץ הזה.

מכלוף מיקי זוהר: לפי הנוהל את אמורה לתת ליושב ראש לנהל את הישיבה.

סתיו שפיר: אני כרגע מפנה אליו שאלה.

סתיו שפיר: אני צריכה לספוג צעקות ואיומים בגלל שאני שואלת שאלה את הנציגים שבהם מתבצע הקיצוץ?

מכלוף מיקי זוהר: אדוני, לא הייתי מוציא אותה מהחדר כדי לא לקבל אחר כך כותרות על הגב שלנו.

מכלוף מיקי זוהר: אדוני, נא להשאיר אותה בחדר.

סתיו שפיר: אני מתפלאת שאת מיקי זוהר אתה לא מוציא מהדיון עם כל כך הרבה הערות שלא קשורות לעניין.

סתיו שפיר: אני שואלת שאלות יותר קשורות לעניין.

משה גפני: תשובה של משרדי הממשלה.

סתיו שפיר: תשובה של מי שמקוצץ בתקציב, בבקשה.

משה גפני: אני קורא לך לסדר פעם שלישית ומבקש ממך לצאת.

סתיו שפיר: אני לא יוצאת מהחדר.

משה גפני: אני מבקש להביא סדרנית ולהוציא אותה.

סתיו שפיר: הוועדה הזאת לא יכולה להתקיים כשאתה לא מאפשר לנו לשאול שאלות.

יפעת שאשא ביטון: מה זאת כל ההצגה הזאת?

יפעת שאשא ביטון: לא מספיק הפיליבסטר במליאה, גם ההצגות כאן?

יפעת שאשא ביטון: מה זה הדבר הזה?

יפעת שאשא ביטון: לאן אנחנו מידרדרים?

סתיו שפיר: אני לא יוצאת מהחדר הזה.

סתיו שפיר: נקודה.

משה גפני: יוציאו אותך.

סתיו שפיר: אני רוצה לקבל תשובה לשאלה שלי.

משה גפני: אני מחכה עד שיוציאו אותך.

סתיו שפיר: אני רוצה לקבל תשובה על השאלה שלי.

סתיו שפיר: יש לי את כל הזכות לבקש תשובות לשאלות שלי.

עודד פורר: בושה וחרפה.

<קריאה: זאת תשובה שאנחנו חותמת גומי.

עודד פורר: תתביישי לך.

מוסי רז: אחר כך אתם באים אלינו.

מוסי רז: מעשה רמייה.

מוסי רז: זה מה שקרה כאן ואתה נותן לזה יד?

מוסי רז: אני לא מבין.

מוסי רז: מה קורה כאן.

מוסי רז: אם יש כאן חבר קואליציה שמצביע בעד ההעברה הזאת, זה חבר קואליציה שלא חשב שנייה לפני שהוא הרים את היד שלו.

מוסי רז: אין דבר יותר צועק אסור, אסור, אסור מהדבר הזה.

מוסי רז: היא אמרה לנו שאנחנו חותמת גומי.

משה גפני: היא לא אמרה.

סתיו שפיר: זה בדיוק מה שהיא אמרה.

משה גפני: היא לא אמרה.

סתיו שפיר: אני רוצה את תשובת החברה להגנת ים המלח.

מוסי רז: זאת ביזה של הקופה הציבורית.

<קרן שפר: אני באמת לא מצליחה להבין איך פירשת את זה.

מוסי רז: אתם התחייבתם שמי שיקבל את הכסף?

<קרן שפר: זאת המשמעות של הרשאה להתחייב.

מוסי רז: נכון.

מוסי רז: יפה.

<קרן שפר: אני אשמח להסביר לך.

<קרן שפר: מה שקורה, היזמים האלה מקימים בתי מלון, הם מגישים לנו חשבוניות, חלק מהתכנית הזאת היו גם שיפוצים שנתנו.

מוסי רז: תבואי בשבוע הבא.

משה גפני: מוסי, אתה לא רוצה ש- - -

מוסי רז: אי אפשר לנהל כך דיון.

משה גפני: עם כל הכבוד, היא עונה.

משה גפני: קצת כבוד.

מוסי רז: מה היא עונה?

מוסי רז: היא עונה מה שהיא רוצה עכשיו ואני לא רוצה עכשיו.

מוסי רז: למה עכשיו?

מוסי רז: שתבוא בשבוע הבא.

מוסי רז: זה לא דחוף.

<קרן שפר: למה זה לא דחוף?

סתיו שפיר: זה לא דחוף.

מוסי רז: משום שזו הרשאה להתחייב.

מוסי רז: אמרת בעצמך.

<קרן שפר: בסופו של דבר, כשמתקדמים מגישים חשבונית.

עודד פורר: אי אפשר יהיה להתחייב לפני סוף שנה, אם לא תאשר את זה.

עודד פורר: אתה לא מבין?

מוסי רז: למה עוצרים דיון במליאה ומביאים אותנו לכאן להרשאה להתחייב?

<קרן שפר: לא.

<קרן שפר: אני מסבירה.

עודד פורר: אתה לא יכול להתחיל את הפרויקט בלי זה.

עודד פורר: מה קרה לכם?

עודד פורר: תצביע נגד ולא בעד.

סתיו שפיר: גפני, אני רוצה לקבל את עמדת ים המלח שמהם מקצצים את הכסף הזה.

סתיו שפיר: עוד לא קיבלתי תשובה אחת לשאלות שלי.

עודד פורר: היא עדיין מפריעה לדיון, אדוני.

מכלוף מיקי זוהר: אדוני, אני לא מבין,.

מכלוף מיקי זוהר: לא הוצאת אותה?

סתיו שפיר: זה לקיים דיון חבר הכנסת זוהר.

מכלוף מיקי זוהר: אבל יש גם נוהל.

סתיו שפיר: אלה כספי ציבור.

מכלוף מיקי זוהר: כשאתה אומר לחבר כנסת לצאת, הוא יוצא.

סתיו שפיר: זה התפקיד שלנו.

סתיו שפיר: פופוליסט.

מכלוף מיקי זוהר: את פופוליסטית.

מכלוף מיקי זוהר: חוצפנית אחת.

סתיו שפיר: מושחת פופוליסט.

סתיו שפיר: לך תעשה עוד דיונים על השכונה שלך בקריית גת.

סתיו שפיר: מושחת ופופוליסט.

סתיו שפיר: אני רוצה את עמדת החברה להגנת ים המלח.

מכלוף מיקי זוהר: אדוני היושב, אני מבקש שתוציא אותה מהדיון.

משה גפני: סתיו יוצאת.

מכלוף מיקי זוהר: עד שהיא לא חוזרת בה.

מכלוף מיקי זוהר: אני מבקש ממנה שתצא מהחדר עד שהיא לא חוזרת בה.

משה גפני: אתה לא מבקש.

משה גפני: אני מבקש.

מכלוף מיקי זוהר: היא לא יכולה לקרוא לי מושחת.

מכלוף מיקי זוהר: חוצפנית.

סתיו שפיר: גפני, כשאתה היית חבר אופוזיציה, אתה עמדת כאן והגנת עלי כשאני שאלתי שאלות את סלומינסקי.

משה גפני: נכון.

משה גפני: אבל בסוף הוצאנו גם אותי.

סתיו שפיר: לא יכול להיות שהיום, דווקא כשאנחנו באמצע דיון במליאה - - -

משה גפני: בסדר, את זה כבר אמרת.

סתיו שפיר: אני שואלת כאן שאלות ענייניות.

משה גפני: להוציא.

משה גפני: להוציא.

משה גפני: כנראה החליטו לפוצץ את הישיבה.

משה גפני: זה בסדר.

משה גפני: להוציא אותה בבקשה.

סתיו שפיר: כשאני שואלת שאלות, אתה מוציא אותי מהחדר.

משה גפני: אני מתנצל על זה שאני מקדם אותך בפריימריס, אבל את חייבת לצאת.

משה גפני: הישיבה צריכה להתנהל.

משה גפני: (חברת הכנסת סתיו שפיר יוצאת ממליאת הוועדה)

משה גפני: לצאת.

משה גפני: לא.

משה גפני: את לא מדברת עכשיו.

משה גפני: אם את רוצה, אני אחזיר אותך אחר כך.

סתיו שפיר: אני מבקשת שהייעוץ המשפטי יגיד אם זה בסדר.

מוסי רז: גם אני יוצא.

מוסי רז: (חבר הכנסת מוסי רז יוצא ממליאת הוועדה)

עודד פורר: מוסי, להתראות.

עודד פורר: ניפגש אחר כך.

מוסי רז: אל תדאג, אני אחזור.

מוסי רז: אחרי שתעבירו את ההעברה המושחתת הזאת יהיו עוד העברות מושחתות.

מכלוף מיקי זוהר: שוב אתם קוראים מושחת?

משה גפני: מיקי, למה אתה עושה את זה?

משה גפני: אני מבקש להפסיק.

מוסי רז: אני לא הטחתי כלפיך שום דבר, אבל ההעברה מושחתת.

משה גפני: תודה רבה.

משה גפני: להסביר עוד הפעם את התשובות לשאלות ואחר כך היועצת המשפטית.

<עמרי בן חורין: לגבי ים המלח, הפעילות של ים המלח לא נפגעת.

<עמרי בן חורין: היא מבוצעת בהתאם לקצב ההתקדמות של הפרויקטים, בין אם זה ההגנות, ולכן אנחנו עושים את ההתאמות בהתאם לביצוע בפועל.

<עמרי בן חורין: בנוגע למה שנשאלנו לגבי היועצים, זו הייתה טעות בדברי ההסבר והסברנו את זה לוועדה עת היא פנתה אלינו.

<שגית אפיק: זה מופיע בהשלמת דברי ההסבר.

<עמרי בן חורין: זה לא רלוונטי לפנייה הזאת.

<שגית אפיק: זאת הייתה טעות סופר.

<עמרי בן חורין: נכון.

משה גפני: תודה רבה.

משה גפני: היועצת המשפטית, בבקשה.

משה גפני: לא להפריע.

<שגית אפיק: שאלה חברת הכנסת סתיו שפיר האם בעיני מדובר בהעברה דחופה והתשובה שלי היא תשובה כללית.

<שגית אפיק: כל העברה שצריכה לעבור עד סוף השנה, אני חושבת שהיא העברה דחופה שנכון יהיה להעביר אותה היום.

<שגית אפיק: נכון שהיה ראוי, וזה נאמר כאן גם על ידי יושב ראש הוועדה וגם על ידי חברי כנסת אחרים, שמשרד האוצר יעביר את ההעברות האלה מבעוד מועד, אבל משהגענו למועד הזה והייתה כאן הקפדה באמת מאוד רצינית ואמיתית על הנוהל, וההקפדה הזאת הביאה לכך שההעברות מפורסמות לכם יומיים לפני, אתם רואים אותן באתר, ההעברות כוללות דברי הסבר מלאים, אנחנו שולחים להם שאלות נוספות, והנה, למשל עכשיו הוא הציג עניין שמופיע לכם גם בהשלמת דברי הסבר, ולכן אני חושבת שבמצב כזה שבו באמת היושב ראש עשה מאמצים מאוד גדולים לעמוד בנוהל ולהביא בפניכם את ההעברות, רק אחרי שהן עם דברי הסבר מלאים ועומדות ביומיים שיכולתם לעבור עליהן ולראות אותן, אני חושבת שנכון לקיים את הדיון היום ולהעביר אתה ההעברות האלה.

מיקי רוזנטל: אני בכל אופן לא קיבלתי תשובה לשאלה שלי.

מיקי רוזנטל: מה יקרה אם לא נאשר את זה?

מיקי רוזנטל: מה יקרה ב-1 בינואר?

<קריאה: לא יקרה כלום.

מיקי רוזנטל: גברתי, מה יקרה ב-1 בינואר?

<קרן שפר: אני באמת לא מצליחה להבין.

מיקי רוזנטל: אני לא שאלתי אותך למה את מבינה או לא מבינה.

מיקי רוזנטל: שאלתי אותך שאלה.

יהודה גליק: אולי תכבדו את הבן אדם?

יהודה גליק: היא עובדת מדינה.

מיקי רוזנטל: אני שאלתי לפני עשר דקות ובנימוס מחכה לתשובה.

יהודה גליק: הנה, היא מנסה לענות לך.

מיקי רוזנטל: לא, היא לא מנסה לענות.

מיקי רוזנטל: היא רוצה להבין למה אני לא מבין.

מיקי רוזנטל: כי אני מוגבל.

יהודה גליק: איך אתה יודע?

יהודה גליק: היא אמרה שלוש מלים ואתה כבר קפצת.

מיקי רוזנטל: גליק יקירי, אוהב אותך, מחבק אותך ועכשיו תן לי לשאול שאלות.

יהודה גליק: תן לה לענות.

משה גפני: חבר הכנסת גליק, הוא שאל שאלה ואני מבקש שייתנו תשובה.

מיקי רוזנטל: אני רוצה רק תשובה לשאלה שאני שואל.

משה גפני: מה יקרה ב-1 בינואר אם לא יאושר היום.

משה גפני: גם אני שאלתי את זה קודם.

<קרן שפר: מה שיקרה ב-1 בינואר זה שתגענה אולי עוד בקשות.

<קרן שפר: אנחנו לא יכולים לחזות מראש כמה מזומן צריך שם בגין כתבי האישור.

<קרן שפר: אנחנו לא יודעים לחזות את קצב ביצוע.

מיקי רוזנטל: האם ייפסק הפרויקט בגלל שאתם לא מבינים אם יגיעו עוד בקשות?

<קרן שפר: הפרויקט לא.

<קרן שפר: הם מתקדמים.

מיקי רוזנטל: אז לא יקרה כלום.

מיקי רוזנטל: זה מה שאת אומרת.

<קרן שפר: לא.

<קרן שפר: אני אומרת שיזמים לא יקבלו את הכסף שלהם.

<עמרי בן חורין: יכול להיות שהפרויקט לא יתקדם כי היזמים בונים על כסף שאמור להתקדם מבחינה תזרימית ויכול להיות שאם הכסף הזה לא יגיע - - -

מיקי רוזנטל: מתי הכסף הזה אמור להיות משולם בפועל ליזמים?

<עמרי בן חורין: לפי קצב התקדמות הבנייה.

<עמרי בן חורין: כל פרויקט והקצב שלו.

מיקי רוזנטל: אני לא שואל תיאוריות.

מיקי רוזנטל: אני שואל לגבי הפרויקט הזה, המלון הספציפי הזה.

מיקי רוזנטל: אנחנו היום ב-27 לדצמבר, אם אנחנו מצביעים עכשיו בעד, מתי משולם לו הכסף בפועל?

<עמרי בן חורין: באופן מיידי.

<קרן שפר: עכשיו.

<קרן שפר: מיידית.

מיקי רוזנטל: מה זה מיידי?

מיקי רוזנטל: המדינה לא שילמה באופן מיידי כבר שישים שנים.

<עמרי בן חורין: עד סוף השנה, זה משולם.

מיקי רוזנטל: עד סוף השנה?

<קרן שפר: כן.

מיקי רוזנטל: אם אנחנו לא משלמים לו, הוא לא מקבל את הכסף עד סוף השנה?

מיקי רוזנטל: ואם אנחנו מאשרים את זה היום, הוא מקבל את זה?

<קרן שפר: כן.

עודד פורר: כן, מיקי, אני חייב להגיד לך משהו מניסיון.

עודד פורר: ב-31 בדצמבר נסגרת הקופה והיא נסגרת לכמה ימים.

עודד פורר: יש טענות למשרד האוצר, אני מסכים אתך, למה הם באו עכשיו.

מיקי רוזנטל: זה לא בסדר ואני מתנגד.

מיקי רוזנטל: אני לא רוצה להצביע על זה.

משה גפני: אני חושב שההעברה הזאת, לפי מה שנאמר היא חיונית.

משה גפני: לחבר הכנסת רוזנטל יש טענה והטענה הזאת היא טענה שאני גם מצטרף אליה.

עודד פורר: גם אני.

משה גפני: אני אצביע בעד מכיוון שצריך לשלם את הכסף.

משה גפני: הטענה היא למה זה צריך לבוא עכשיו וזאת טענה שגם אני סבור כמוהו.

משה גפני: זה היה צריך לבוא כבר לפני חודשיים.

משה גפני: ידעו שב-31 בדצמבר צריך לשלם.

משה גפני: מי בעד אישור פנייה מספר 273?

משה גפני: מי נגד?

משה גפני: מי נמנע?

משה גפני: בעד – 8

משה גפני: פנייה 273 נתקבלה.

מיקי רוזנטל: אנחנו מצביעים נגד.

משה גפני: הפנייה אושרה.

<קריאה: רביזיה.

משה גפני: יש רביזיה.

משה גפני: נציג הביטוח הלאומי הגיע?

<קריאה: עדיין לא.

<קריאה: הוא בדרך.

משה גפני: פנייה מספר 275 עד 276.

<אליהו מורגנשטרן: אגף תקציבים, משרד האוצר.

<אליהו מורגנשטרן: הפנייה נועדה בעיקר להסדרה תקציבית של סוף שנה.

<אליהו מורגנשטרן: כל מיני התאמות שצריך בעקבות שינויים בכוח אדם, פליטה של עובדים, שינויים בתפקידים, וגם יש כאן חמישה מיליון שקלים בשביל אכיפת עבירות תנועה באמצעות מצלמות א-3, שישה מיליון שקלים של הנפקת רישיונות נהיגה, מערכת תמר שהועברה ממשרד ראש הממשלה וגם שני תקני כוח אדם של צוערים לשירות המדינה.

משה גפני: שאלות.

משה גפני: מה יקרה אם זה לא יאושר היום?

<אליהו מורגנשטרן: אלה תשלומים לספקים שאם לא יאושרו היום, ייקח כמה חודשים עד שיוכלו להעביר להם את הכסף.

משה גפני: ואם זה יאושר, מתי הם יקבלו את הכסף?

<אליהו מורגנשטרן: מיידית.

<אליהו מורגנשטרן: עד ה-31 בדצמבר.

מיקי רוזנטל: שוב אותה שאלה, למה הגעתם עכשיו.

משה גפני: זאת שאלה שאני מצטרף אליה כל הזמן.

מיקי רוזנטל: התשובה היא ברורה.

מיקי רוזנטל: אנחנו חותמת גומי.

משה גפני: לא נכון.

משה גפני: למה אתה אומר את זה?

משה גפני: אתה אומר דבר לא נכון.

משה גפני: אתה אומר שמה שהם עושים, הם מלחיצים אותנו עם הגב אל הקיר ברגע האחרון.

משה גפני: לנו יש אחריות.

משה גפני: מי בעד אישור פניות מספר 275 ו-276?

משה גפני: מי נגד?

משה גפני: מי נמנע?

משה גפני: בעד – 8

משה גפני: פניות 275 ו-276 נתקבלו.

משה גפני: הפניות אושרו.

משה גפני: פנייה מספר 277, רשות האוכלוסין.

<ביאן ותד: אגף התקציבים.

<ביאן ותד: הפנייה נועדה להעביר 22,199 אלפי שקלים לטובת התאמת תשלומי שכר וטיפול לרשות האוכלוסין וההגירה לביצוע בפועל, וזאת בעקבות איוש תקנים בפועל בשנת 2017 בעקבות כניסת חוק הביומטרי לתוקף ביוני 2017.

משה גפני: כמה זמן עבר מאז אתם צריכים להעביר את ההעברה הזאת?

<ביאן ותד: התקציבן של המשרד כאן.

משה גפני: כמה זמן?

<אלי אלפסי: אנחנו בפועל יודעים שיהיה חסר כסף.

<אלי אלפסי: אנחנו מחכים לאיוש עובדים.

<אלי אלפסי: לקלוט עובדים.

משה גפני: את זה הבנו מההסבר של ביאן.

משה גפני: זה בסדר.

משה גפני: היה הסבר ברור.

משה גפני: היות וידעתם, מתי ההעברה הזאת, מתי הדיונים שלכם עם אגף התקציבים כדי שההעברה הזאת תגיע לכאן?

<אלי אלפסי: התחלנו בחודש אוקטובר.

משה גפני: מה זה התחלנו?

משה גפני: התחלתם ואחר כך הלכתם להתפלל במניין מנחה ואחרי כן ערבית?

משה גפני: מה היה מאוקטובר ועד עכשיו כאשר עכשיו זה מגיע?

משה גפני: התחלתם באוקטובר, ישבתם על זה יומיים, צריך או לא צריך?

משה גפני: צריך, תביאו העברה באוקטובר.

<אלי אלפסי: זו העברה פנימית.

<אלי אלפסי: לכן אתה צריך לראות את כל הביצוע בפנים ולראות מאיפה מעבירים.

<אלי אלפסי: זה לא כסף מהרזרבות.

משה גפני: אני הבנתי.

משה גפני: ההסבר ברור.

<קריאה: אם זה לעובדים בשנה הבאה, למה זה לא תקציב 2018?

משה גפני: למה צריך את זה עכשיו?

<ביאן ותד: מדובר באיוש תקנים בשנת 2017.

<ביאן ותד: לכן התשלום הוא ל-2017.

<ביאן ותד: למה עד עכשיו?

<ביאן ותד: כי אנחנו היינו צריכים לראות כמה תקנים אוישו בפועל עד השנה ולבצע בהתאם.

<ביאן ותד: אם אנחנו נבוא באוקטובר, נבוא אלך עוד פעם בדצמבר.

<ביאן ותד: אנחנו הבאנו לכאן את הכול.

אורן אסף חזן: התקנים אוישו כבר?

אורן אסף חזן: העובדים כבר עובדים?

<ביאן ותד: כן.

רחל עזריה: אנחנו מייצרים את האירוע, את המשבר, ואז שואלים אותם למה אתם עובדים כך.

רחל עזריה: זה הכול לפי הדרישות שלנו.

רחל עזריה: הם צריכים להוכיח כמה תקנים אוישו ואז זה נדחה לסוף דצמבר כאשר הם יכולים להוכיח כמה תקנים באמת אוישו.

משה גפני: אלה עובדים שעובדים וצריך לשלם להם שכר.

מוסי רז: רגע.

מוסי רז: אני רוצה לשאול.

מוסי רז: כתוב כאן בתכנית מספר 2.

מוסי רז: קודם כל, לגבי העובדים, אני לא אחזור על מה שאמרתי קודם.

מוסי רז: הפעם זה יותר בולט כי אם עובד עבד, ידעו על כך לפני אתמול אבל נעזוב את זה רגע בצד.

מוסי רז: יש כאן הוצאות משפטיות על יציאה מרצון של מסתננים בהתאם לביצוע בפועל.

מוסי רז: אני רוצה לשאול כמה יצאו מרצון בהתאם לתכנית וכמה זה עלה.

משה גפני: בבקשה, תשובה.

<אלי אלפסי: הוצאנו 4,500 אנשים וזה עלה כ-68 מיליון שקלים מזומן.

מוסי רז: בשנת 2017 יצאו 4,500 אנשים וזה עלה 68 מיליון שקלים.

<אלי אלפסי: כן.

<אלי אלפסי: עבור טיסות ומענקים.

מוסי רז: זאת אומרת, 15 אלף שקלים לבן אדם.

<אלי אלפסי: אם אתה מסתכל על הכול, כן, אבל יש שם - - -

מוסי רז: ברור.

מוסי רז: בממוצע.

מוסי רז: תודה.

משה גפני: מי בעד אישור פנייה מספר 277?

יואל חסון: רגע, אתה לא שואל את האופוזיציה.

יואל חסון: יש סיכום.

יואל חסון: תשאל לעמדתנו בעניין הזה.

משה גפני: הסיכום הוא ששנינו צריכים להסכים ולדעת אם זה דחוף או לא.

משה גפני: זה דחוף.

יואל חסון: אתה חושב?

משה גפני: בטח.

משה גפני: העובדים צריכים לקבל משכורת.

משה גפני: מה אפשר לעשות?

משה גפני: יש טענה שעוברת כחוט השני בין מיקי רוזנטל לביני ובין כל חברי הוועדה.

משה גפני: זה שזה מגיע ביום האחרון או ביומיים האחרונים, זאת שערורייה שאין לה מחילה.

משה גפני: אני צריך לשבת כאן כמו אני לא יודע מה.

משה גפני: היה צריך להביא את זה בנובמבר, אם לא באוקטובר.

משה גפני: היא הסבירה מאוד יפה.

מיקי רוזנטל: אדוני, זה הכול נכון אבל אם אנחנו לא נעשה צעד מחאה, אז הם יעשו לנו את זה כל הזמן.

משה גפני: בסדר, נעשה צעד מחאה.

משה גפני: תכף נגיע להעברות כאלה.

יואל חסון: אנחנו מבקשים התייעצות סיעתית בעניין הזה.

משה גפני: בסדר.

משה גפני: חמש דקות התייעצות סיעתית.

אורן אסף חזן: יש לנו רוב.

אורן אסף חזן: אתה יכול להצביע.

יואל חסון: אתה בכלל יודע במה מדובר?

רחל עזריה: מה המלחמה הזאת?

רחל עזריה: אנחנו מבקשים מידע ולוקח זמן עד שהמידע מגיע.

משה גפני: מותר ליואל חסון לבקש יחד עם מיקי רוזנטל התייעצות סיעתית.

משה גפני: חמש דקות התייעצות סיעתית.

משה גפני: אנחנו מחדשים את הדיון.

יואל חסון: כמו שאמרתי בתחילת הדיון, המרכז שלנו מטעם האופוזיציה הוא מיקי רוזנטל, בתיאום עם החברים.

יואל חסון: דבר שני.

יואל חסון: אנחנו מבקשים שהתיאום שהיה בינינו יישאר, שדברים שאנחנו מבקשים לא להעלות אותם ולא להצביע עליהם, לא יוצבעו.

יואל חסון: אנחנו אומרים שנעשה את זה באמת רק במקומות שנחשוב שהם באמת מיותרים.

משה גפני: טוב.

משה גפני: התשובה שלי היא כזאת.

משה גפני: ראשית, אני שמח, מיקי רוזנטל הוא רכז האופוזיציה והוא איש אחראי.

משה גפני: זה בסדר גמור.

משה גפני: שנית, אמר לי היושב ראש שהעברות ששנינו נסכים עליהן שהן לא חיוניות ואפשר להעביר אותן במועד אחר, לדחות אותן וזה כנראה יגיע.

משה גפני: יש כאן דברים שאנחנו יכולים לפגוע במשכורות.

משה גפני: אמרתי את זה למיקי רוזנטל עוד אתמול.

משה גפני: אני הייתי רוצה יותר ממכם לא לאשר את ההעברות.

משה גפני: תאמין לי.

משה גפני: יותר ממכם הייתי רוצה, אבל יש אחריות.

משה גפני: יש בקשה של מוסי רז, להחזיר את סתיו שפיר.

משה גפני: אני מחזיר אותה.

משה גפני: אני מבקש להחזיר את סתיו אבל להזהיר אותה שהיא תנהג על פי התקנון ושלא תפריע.

יפעת שאשא ביטון: בכבוד לאנשים שיושבים כאן.

יפעת שאשא ביטון: לא צריך יותר מזה שום דבר.

משה גפני: בדיוק.

משה גפני: בכבוד.

משה גפני: אנחנו מצביעים על אישור פנייה מספר 277.

משה גפני: מי בעד?

משה גפני: מי נגד?

משה גפני: מי נמנע?

משה גפני: בעד אישור פנייה מספר 277 – 9

משה גפני: הפנייה נתקבלה.

משה גפני: הפנייה אושרה.

משה גפני: נציג הביטוח הלאומי הגיע?

משה גפני: לא.

משה גפני: כשהוא מגיע, תאמרו לי.

משה גפני: זאת פנייה חשובה.

משה גפני: פנייה מספר 287, מפעלי מים.

<טמיר כהן: עמוד 23.

<תמר לוי בונה: אגף התקציבים.

<תמר לוי בונה: הפנייה התקציבית נועדה לערוך שינויים פנימיים בלבד במזומן ובהרשאה עבור תקציב שוטף של רשות המים כאשר השינויים הוא שינוי של 14 מיליוני שקלים ו-600 אלף שקלים במזומן עבור מתקן טיפול בדלתון אשר במרום הגליל, ומט"ש דרום השרון המזרחי.

<תמר לוי בונה: שינוי של 83 מיליוני שקלים בהרשאה להתחייב עבור מתקני טיפול בשפכים במיזמים הבאים: גן לאומי אפק, פארק מגדל צדק, מערת הנטיפים, מט"ש עציון, מכון שאיבה בוסתן אל מארג' ומכון שאיבה פורדיס.

משה גפני: מה יקרה אם לא נאשר את זה?

<משה גראסי: זה לקבלנים שיש הרשאות בגינם.

<משה גראסי: אלה תשלומים כנגד הרשאות שהוצאנו.

משה גפני: אם אנחנו נאשר את זה, אתם משלמים עכשיו?

<משה גראסי: כן.

משה גפני: למה חיכיתם עם זה עד עכשיו?

משה גפני: צריך לשלם לקבלנים, הקבלנים עושים את העבודה ואלה דברים חיוניים.

משה גפני: למה חיכיתם עד עכשיו?

משה גפני: אם אתם משלמים את זה היום או מחר, למה לא שילמתם את זה בנובמבר?

<תמר לוי בונה: אנחנו רצינו לוודא - - -

משה גפני: מי זה אנחנו?

<תמר לוי בונה: אגף התקציבים יחד עם רשות המים, רצינו לוודא שכאשר אנחנו עושים פנייה, היא פניית סוף שנה ולא נצטרך לשוב לוועדה.

משה גפני: עכשיו הבנתי.

<קריאה: לא להטריח פעמיים.

<תמר לוי בונה: אלה כספי מזומנים של סוף שנה.

משה גפני: זאת אומרת, אתם באגף התקציבים, כשאתם חייבים לשלם, אתם אומרים בואו נחכה.

משה גפני: תשמעי לי, מותר לי להגיד גם דברים לא נכונים.

משה גפני: מכיוון שאם אנחנו נאשר את זה באוקטובר או בנובמבר, תבוא רשות המים ותגיד שיש עוד קבלנים שצריך לשלם להם.

משה גפני: אז אתם מחכים לפניית סוף שנה.

משה גפני: זה שאנחנו נתאמץ ונעבוד יום ולילה, ונצטרך להילחם כאן קואליציה ואופוזיציה כאשר על פי רוב אין את המאבק הזה, על פי רוב זה ענייני, אתם פשוט עושים את מה שנוח לכם.

משה גפני: אני מודיע שבשנה הבאה לא תהיינה פניות בסוף השנה הרבה יותר ממה שיש בחודש רגיל.

<קריאה: תגיד מהר מאוד בלי נדר.

משה גפני: בלי נדר.

<קריאה: נדמה לי שגם בשנה שעברה אמרת את זה.

משה גפני: לא.

משה גפני: בפעם הקודמת עברנו על הנוהל והגענו להסכמה שעושים את זה מהר.

משה גפני: השנה אין דבר כזה.

משה גפני: לא עוברים על הנוהל.

משה גפני: זה לא בסדר.

משה גפני: תגידי לממונים עליך.

משה גפני: אנחנו לא נסכים יותר לתופעה הזאת.

סתיו שפיר: אני מבקשת רביזיות על כל מה שהצבעתם בהיעדרי.

משה גפני: בסדר גמור.

משה גפני: חברת הכנסת סתיו שפיר מגישה רביזיה.

משה גפני: מי בעד אישור פנייה מספר 287?

סתיו שפיר: רגע.

סתיו שפיר: אני רוצה לשאול שאלות.

סתיו שפיר: גפני, אתה חייב לאפשר לשאול שאלות.

משה גפני: מי בעד אישור הפנייה?

סתיו שפיר: גפני, אתה חייב לאפשר לשאול שאלות.

משה גפני: לא רוצה.

סתיו שפיר: אבל הוצאתם אותי מהחדר ולא אפשרתם לי לשאול.

משה גפני: אני באמצע הצבעה.

סתיו שפיר: אתה גם מקיים את זה בזמן מליאה וגם לא מאפשר לשאול שאלות.

משה גפני: מי נגד?

משה גפני: .

משה גפני: מי נמנע?

משה גפני: בעד אישור פנייה מספר 287 – רוב

משה גפני: הפנייה נתקבלה.

סתיו שפיר: רביזיה, ואני מבקשת לשאול שאלות על ההעברה הזאת.

משה גפני: הפנייה אושרה.

משה גפני: אני מבקש לומר, חברת הכנסת סתיו שפיר, תבקשי לשאול שאלה כשאת כאן.

סתיו שפיר: העפת אותי מהוועדה.

סתיו שפיר: איך אני אהיה כאן?

משה גפני: את תוכלי לשאול שאלה.

סתיו שפיר: הוצאת אותי מהוועדה.

סתיו שפיר: איך אתה עכשיו אומר לשאול שאלות?

סתיו שפיר: אני רוצה לשאול שאלות על ההעברה שהצבעתם עליה.

סתיו שפיר: אני רוצה לשאול שאלות על ההעברה שהצבעתם עליה קודם.

משה גפני: את רוצה שאני אוציא אותך פעמיים?

סתיו שפיר: ואני רוצה לשאול שאלה על ההעברה שהצבעתם עליה לפני.

סתיו שפיר: זאת חובתי.

סתיו שפיר: כשליחת ציבור, זאת חובתי לשאול את השאלות האלה.

משה גפני: מספיק כבר.

סתיו שפיר: אתה מונע זאת ממני.

משה גפני: התשובה היא שאת היית בחוץ ובאמצע ההצבעה אי אפשר לשאול שאלות.

סתיו שפיר: כי אתה הוצאת אותי מהוועדה.

משה גפני: לצאת החוצה.

סתיו שפיר: אתה לא יכול להתנהג כך.

משה גפני: אני אומר לך את זה באמצע ההצבעה.

משה גפני: מה זה הדבר הזה?

משה גפני: באמת, את רוצה אני אוציא אותך, תגידי.

סתיו שפיר: אתה יודע היטב שזה לא בסדר.

משה גפני: אנחנו היינו באמצע ההצבעה.

סתיו שפיר: אתה לא מאפשר לשאול שאלות על ההעברות האלה.

משה גפני: אני כן מאפשר.

סתיו שפיר: אני מבקשת חוות דעת משפטית על מה שקורה בוועדה הזאת.

משה גפני: פניות מספר 284 עד 286 ו-300.

<טמיר כהן: עמוד 28.

סתיו שפיר: איך זה עומד בנוהל כשלא מאפשרים לחברי הכנסת לשאול שאלות?

סתיו שפיר: אני מנסה להבין מה קרה כאן קודם.

<שגית אפיק: את ביקשת לשאול כשהוא היה בהצבעה.

סתיו שפיר: לא אפשרו לי להיות בישיבה.

יפעת שאשא ביטון: כמה אפשר עם הפארסה הזאת?

סתיו שפיר: רציתי לשאול את נציג החברה לים המלח שמתבצע בה קיצוץ.

משה גפני: לא.

משה גפני: את לא מקבלת רשות.

משה גפני: את התחלת באמצע ההצבעה.

סתיו שפיר: לא לאפשר לחבר כנסת לקבל ממנו תשובות, איך זה עולה בקנה אחד עם הנוהל?

משה גפני: בבקשה.

<עמיחי דוד: אגף התקציבים.

<עמיחי דוד: הפנייה מיועדת לביצוע שינויים פנימיים בתקציב המשרד לביטחון פנים, כמו גם העברות ממשרד החינוך, המשרד להגנת הסביבה לטובת התאמות התקציב בסוף שנה.

משה גפני: לביטחון פנים.

<עמיחי דוד: למשרד לביטחון הפנים.

משה גפני: מה זה הכסף הזה?

מיכל בירן: ולמה אתם מעבירים מהחינוך לביטחון פנים?

משה גפני: מיכל, דקה, אני אאפשר.

משה גפני: למה מיועד הכסף הזה?

<עמיחי דוד: משרד החינוך מעביר תקציב לטובת אבטחת מוסדות חינוך, 15 מיליון שקלים.

<עמיחי דוד: כשני מיליון שקלים מועברים מהמשרד להגנת הסביבה.

משה גפני: זה לאבטחת מוסדות חינוך.

<עמיחי דוד: נכון.

משה גפני: למה ההעברה באה עכשיו?

משה גפני: זה דבר חיוני אבל למה היא באה עכשיו?

<עמיחי דוד: זה בהתאם לסיכום שקרה במהלך השנה בין המשרד לביטחון הפנים למשרד החינוך.

משה גפני: יפה, זה בסדר גמור, אני משבח את המשרדים שמגיעים לסיכום.

<עמיחי דוד: זה הגיע להבשלה.

משה גפני: מה זה הבשלה?

<עמיחי דוד: זה סוכם.

משה גפני: למה זה לא בא בחודש שעבר כאשר הוועדה הייתה בפחות עומס של העברות.

<עמיחי דוד: נמצאת כאן נציגת המשרד לביטחון פנים.

<עמיחי דוד: <

משה גפני: בבקשה, נציגת המשרד.

<יוליה טפר: תקציבנית המשרד לביטחון פנים.

<יוליה טפר: מדובר בהעברה ממשרד החינוך לתקציב של משטרת ישראל לנושא אבטחת מוסדות חינוך בהתאם לסיכום שגובש, כמו שנאמר, במהלך השנה.

סתיו שפיר: למה עכשיו?

סתיו שפיר: אם ההעברה לא מאושרת, לא תהיה הגנה על מוסדות חינוך?

<עמיחי דוד: הפנייה הועברה בשילוב ביחד עם כלל - - -

רחל עזריה: את מוכנה לא לאשר העברה שקשורה לביטחון במוסדות החינוך?

רחל עזריה: נו, באמת.

רחל עזריה: למה את שואלת שאלות לא רלוונטיות?

סתיו שפיר: אל תהיי פופוליסטית.

יפעת שאשא ביטון: סליחה, היא לא תהיה פופוליסטית?

יפעת שאשא ביטון: את שומעת את עצמך?

יפעת שאשא ביטון: את לא מפסיקה עם הפופוליזם מהשנייה שהתיישבת כאן.

סתיו שפיר: למה אתן צורחות?

יפעת שאשא ביטון: לא, אנחנו לא צורחות.

יפעת שאשא ביטון: אני אגיד לך את זה בנעים.

יפעת שאשא ביטון: את לא מפסיקה עם הפופוליזם שלך מהרגע שנכנסת לכאן.

יפעת שאשא ביטון: תני לאנשים לנהל את הדיון.

יפעת שאשא ביטון: תלמדי להקשיב.

סתיו שפיר: זה התפקיד שלנו.

משה גפני: אבל את לא מועילה בזה.

סתיו שפיר: משום מה, גפני, אותן אתה משאיר בוועדה.

סתיו שפיר: הן לא שואלות שאלות אלא סתם מפריעות וצועקות.

סתיו שפיר: תודה.

<עמיחי דוד: הסכום סוכם במהלך החודשיים האחרונים ומכיוון שנכלל בתוך פנייה כוללת שכוללת בתוכה גם הסטות פנימיות לטובת נושאי שכר והתאמת התקציב לביצוע והוא מובא כרגע לוועדה.

סתיו שפיר: מי כאן הנציג של משרד החינוך?

סתיו שפיר: אפשר בבקשה שנציג משרד החינוך יענה על הקיצוצים האלה?

יפעת שאשא ביטון: אלה לא קיצוצים.

יפעת שאשא ביטון: זאת העברה.

<משה שגיא: תקצוב של 15 מיליון שקלים עבור אבטחת מוסדות חינוך.

<משה שגיא: אנחנו מעבירים את זה.

סתיו שפיר: מה הביצוע?

<משה שגיא: 15 מיליון.

סתיו שפיר: לא.

סתיו שפיר: תתאר לנו אותו.

סתיו שפיר: איזה ביצוע קורה?

יפעת שאשא ביטון: עומד מאבטח בכניסה למוסד חינוכי ומאבטח אותו.

יפעת שאשא ביטון: אני לא מבינה את השאלה.

משה גפני: לא, לא להפריע.

משה גפני: אני מבקש.

יפעת שאשא ביטון: אבל יש גבול לציניות, חבר הכנסת גפני.

יפעת שאשא ביטון: יש גבול גם לציניות.

משה גפני: עם כל הכבוד, משה שגיא עונה והוא עונה לעניין.

משה גפני: אני מבקש לאפשר לו.

<משה שגיא: מדובר במאבטחים במוסדות חינוך.

<משה שגיא: מדובר במאבטחים שעומדים בשער בית הספר או באשכולות.

<משה שגיא: אנחנו משלמים את העלות הכוללת.

יפעת שאשא ביטון: אלה ימים בהם אני מתביישת כחברת כנסת.

סתיו שפיר: לא תכננתם את זה מראש?

סתיו שפיר: זה קורה בסוף השנה, בדצמבר?

סתיו שפיר: הכסף הזה עכשיו הולך להיות מנוצל?

<משה שגיא: ודאי.

סתיו שפיר: כלומר, לא נעביר אותו מחדש בשנה הבאה.

<קריאה: מה יקרה אם הוועדה תצביע נגד?

משה גפני: אז לא תהיה אבטחה.

משה גפני: מה הדיון כאן?

משה גפני: לא תהיה אבטחה.

סתיו שפיר: אבל כבר יש אבטחה.

מוסי רז: הם באים אלינו אחרי כן.

משה גפני: אתה צודק.

משה גפני: תגיד את זה כשתהיו בקואליציה.

מוסי רז: אני לא רוצה להשתמש במילה חותמת גומי כי אנחנו לא חותמת ולא גומי.

מוסי רז: אנחנו כלום.

משה גפני: מי בעד אישור פניות מספר 284 עד 286 ו-300?

משה גפני: מי נגד?

משה גפני: מי נמנע?

משה גפני: בעד אישור פניות מספר 284 עד 286 ו-300 – 8

משה גפני: הפנייה נתקבלה.

משה גפני: הפניות אושרו.

סתיו שפיר: רביזיה.

<טמיר כהן: עמוד 39.

משה גפני: פניות מספר 299-31.

<עמיחי דוד: הפנייה מיועדת להעברת כשני מיליון שקלים ממשרד הביטחון למשרד לביטחון פנים.

<עמיחי דוד: הסברים יינתנו בוועדה המשותפת.

משה גפני: מסעיף 15 לסעיף 47.

<עמיחי דוד: ולסעיף המשרד לביטחון הפנים.

משה גפני: לסעיף 07.

בצלאל סמוטריץ': אני חוזר על עמדתי הקבועה שקודם כל הוועדה המשותפת צריכה לדון ואז להמליץ למליאה של הוועדה הזאת.

משה גפני: אם לפי הסקרים תקבלו עשרים מנדטים, תנהלו את המדינה ותשנו גם את זה.

משה גפני: אבל תזכרו לשנות את זה.

בצלאל סמוטריץ': אני חושב שגם אם נזכה לעשרים מנדטים, ניתן לך להיות יושב ראש ועדת הכספים.

בצלאל סמוטריץ': אתה עושה עבודה טובה.

משה גפני: זה עשה לי עכשיו נזק גדול.

סתיו שפיר: בצלאל, תעמוד מאחורי המלצתך וגם תתנגד לזה.

בצלאל סמוטריץ': אני לא מתנגד.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד אישור פניות 299 עד 301 – רוב

משה גפני: הפניות נתקבלו.

משה גפני: הפניות אושרו.

משה גפני: פניות מספר 302 עד 303.

משה גפני: אחרי כן אני רוצה לשבת אתכם לשתיים-שלוש דקות.

<עמיחי דוד: הפנייה מיועדת לביצוע שינויים פנימיים בתקציב הפיתוח של המשרד לביטחון פנים, משטרת ישראל ושירות בתי הסוהר, התאמת התקציב לביצוע והעברה של הרשאה להתחייב מסעיף 07 לסעיף 52.

סתיו שפיר: הקיצוצים במשטרת ישראל, זה לא מה שעושים עכשיו במליאה?

משה גפני: לא שמעתי.

משה גפני: מה אתם הולכים לפתח במשרד לביטחון פנים?

<עמיחי דוד: ביצוע של שינויים פנימיים והתאמת התקציב לביצוע בהתאם לאבני דרך בבינוי ושיפוץ תחנות משטרה בעיקר ובהתאם לאבני הדרך התקציב מובא לאישור.

סתיו שפיר: גפני, אפשר לשאול שאלה?

משה גפני: בבקשה.

סתיו שפיר: מי כאן הנציג של המשטרה?

<עמיחי דוד: יושבת כאן נציגת המשטרה.

בצלאל סמוטריץ': סתיו, רגע, לפני כן, מה המקור של הכסף?

בצלאל סמוטריץ': את בטח הולכת עכשיו לשימושים שלו.

בצלאל סמוטריץ': מאין הוא מגיע?

סתיו שפיר: המקור הוא המשטרה.

בצלאל סמוטריץ': מאיפה?

בצלאל סמוטריץ': אני שואל ממה קיצצו במשטרה.

סתיו שפיר: זאת השאלה שאני מנסה לשאול אותם.

בצלאל סמוטריץ': מאיפה יש להם כסף?

סתיו שפיר: אני מנסה לחפש בהיסטוריה התקציבית של התקנה הזאת את התקנה ואני לא מצליחה למצוא אותה, את 525001.

סתיו שפיר: שיניתם אותה ב-2017?

<עמיחי דוד: ברמת התכניות, במהלך בניית התקציב, אתה מנסה למצוא את ההיסטוריה התקציבית - - -

סתיו שפיר: במסגרת הנוהל אתם אמורים לתת לנו היסטוריה תקציבית.

סתיו שפיר: אני נכנסתי למחשב לחפש את ההיסטוריה.

סתיו שפיר: תקנה 525001 לא מופיעה במחשב לפני השנה הקודמתל.

משה גפני: הוא עונה.

<עמיחי דוד: ברמת התכנית, זאת תכנית שנפתחה בין שנת התקציב 2017 ל-2018 ואכן אין לה היסטוריה.

סתיו שפיר: של 292 מיליון שקלים.

<עמיחי דוד: הסכומים שהועברו אליהם, 292 מיליון שקלים.

<עמיחי דוד: כן.

סתיו שפיר: כמה ביצעתם מתוך זה?

<עמיחי דוד: אין לי תשובה לגבי כמה בוצע נכון למועד זה.

סתיו שפיר: אנחנו בסוף 2017.

סתיו שפיר: מתוך 292 מיליון שקלים שבתקנה, אתה לא יודע כמה ביצעתם?

סתיו שפיר: אז מה אלה ההעברות האלה שאתם מבקשים עכשיו?

<עמיחי דוד: התשובה שלי היא ברמת התכנית.

<עמיחי דוד: אני יכול לבדוק מה רמת הביצוע.

<עמיחי דוד: רמת הביצוע אמורה להיות מלאה.

סתיו שפיר: יש לך את זה במחשב.

סתיו שפיר: תיכנס למרכבה ותבדוק.

<עמיחי דוד: אני אבדוק.

<יוליה טפר: אחרי הביצוע של השינויים שמופיעים כאן בפנייה, הביצוע בתכניות האלה יהיה כמעט מלא.

סתיו שפיר: ביצוע של כמה?

<יוליה טפר: ביצוע של התקציב.

סתיו שפיר: של איזה תקציב?

סתיו שפיר: מה המספר?

<עמיחי דוד: התקציב שנמצא בתכנית.

סתיו שפיר: מה המספר?

סתיו שפיר: כמה ביצוע?

סתיו שפיר: במספרים.

<עמיחי דוד: שוב, אין לי כאן את המספר המדויק.

סתיו שפיר: מה זה אין לך?

סתיו שפיר: תיכנס רגע למערכת ותבדוק.

<עמיחי דוד: הביצוע יהיה מעל תשעים אחוזים של הסכום.

סתיו שפיר: בהעברה הקודמת שיניתם כסף במשרד לביטחון פנים.

סתיו שפיר: כרגע הצבענו על זה.

<עמיחי דוד: שם מדובר על סעיף 07 שהוא של המשרד לביטחון פנים.

<עמיחי דוד: זה חלק הפיתוח של המשרד לביטחון פנים.

<עמיחי דוד: סעיף 52.

<עמיחי דוד: זה לא אותו הסעיף.

<עמיחי דוד: הסעיף הקודם הוא הסעיף השוטף וזה תקציב פיתוח.

סתיו שפיר: גפני, תבין מה אני שואלת אותו.

סתיו שפיר: אני חיפשתי במחשב.

סתיו שפיר: הם אמורים במסגרת הנוהל לתת לנו היסטוריה של התקנה ושל הביצוע שלה.

<עמיחי דוד: היסטוריה של התכנית.

<עמיחי דוד: רק לפרוטוקול.

סתיו שפיר: זה לא הועבר במסגרת הנוהל.

משה גפני: התחלת להגיד שיש היסטוריה של התכנית.

<עמיחי דוד: לא.

<עמיחי דוד: התכנית הזאת היא תכנית חדשה שנפתחה בתקציב 2017-2018.

<עמיחי דוד: לפני כן היא לא הייתה.

סתיו שפיר: יש לי עוד שאלות.

סתיו שפיר: אני רוצה הסבר על הקיצוץ הזה.

סתיו שפיר: אתם מקצצים.

<עמיחי דוד: אין כאן קיצוץ.

<עמיחי דוד: אין קיצוץ בתקציבים.

<עמיחי דוד: יש התאמה של התקציב לביצוע.

סתיו שפיר: לא.

סתיו שפיר: אל תשתמש בזה.

סתיו שפיר: אל תדבר כאן באוצרית.

משה גפני: מי בעד אישור הפניות?

סתיו שפיר: יש כאן קיצוץ של 21 מיליון שקלים.

משה גפני: מי בעד אישור הפניות?

סתיו שפיר: אבל הם לא הסבירו.

משה גפני: הסבירו מאוד.

סתיו שפיר: מה הבנת?

משה גפני: הסבירו שאין קיצוץ.

משה גפני: יש התאמה.

סתיו שפיר: אבל יש קיצוץ של 21 מיליון שקלים.

סתיו שפיר: תקרא את הדפים.

משה גפני: מי נגד הפניות?

סתיו שפיר: הנה הקיצוץ.

סתיו שפיר: תקרא את הדפים.

סתיו שפיר: בעד אישור פניות 302 ו-303– רוב

סתיו שפיר: הפניות נתקבלו.

משה גפני: הפניות אושרו.

סתיו שפיר: רביזיה.

משה גפני: רביזיה של חברת הכנסת סתיו שפיר.

סתיו שפיר: למה אי אפשר לשמוע מה פשר הקיצוץ הזה?

סתיו שפיר: זה סוד?

משה גפני: פניות מספר 304 עד 305.

בצלאל סמוטריץ': אני מציע לקבוע רביזיה אוטומטית, חצי שעה כל אחת מהרגע שהוגשה הרביזיה כך שעד שנסיים, נוכל להצביע על כולן.

משה גפני: הצעתך נשקלת.

משה גפני: אתם רוצים את כל ההעברות בקשר לחינוך ביחד?

מיכאל מלכיאלי: הכול יחד.

מיכאל מלכיאלי: שגם ייתנו תשובות על מה שהם התחייבו בפעם הקודמת.

משה גפני: בסדר.

משה גפני: פניות מספר 321 עד 323, עמוד 55, משרד הרווחה.

<אייל מדן: אגף התקציבים.

<אייל מדן: הבקשה התקציבית נועדה להעברת סך של 326 מיליון ו-838 אלפי שקלים עבור פעולות רווחה הניתנות על ידי משרד הרווחה במסגרות חוץ ביתיות בקהילה, על פי הפירוט של התכניות שפורטו בפניכם.

בצלאל סמוטריץ': גפני, אנחנו ביקשנו ממשרד החינוך לקבל הרבה תשובות בדיון שהיה כאן על הנוצרים.

<קריאה: בסדר, אבל אנחנו עוד לא שם.

משה גפני: גם חבר הכנסת מיכאלי אמר לי.

משה גפני: הוא ניגש אלי ואמר שהוא רוצה תשובות על שאלות שנשאלו כאן.

בצלאל סמוטריץ': עברו כבר חודשיים.

<קריאה: פעם שלישית בוועדה הבטיחו לנו תשובות על הנושא הזה ואמרו שלא יהיה דיון ועכשיו הוא קיים.

משה גפני: בסדר, חסרות עוד פניות, כך שיכול להיות שזה יהיה.

משה גפני: אני אמרתי בשבוע שעבר שלא אצביע על חוק מסוים ולא הצבעתי ואתי יחד חברי הסיעה, חטפתי צעקות ולא התרגשתי.

אחמד טיבי: על חוק גזעני שחלק ממפלגת העבודה הצביע עבורו.

<קריאה: חוק המרכולים?

אחמד טיבי: לא.

אחמד טיבי: חוק אפליה בקליטה לעבודה בשירות הציבורי.

<קריאה: אגב, הוא גם חוק שוביניסטי.

<קריאה: הוא גם נגד נשים וחברות כנסת הצביעו בעדו.

אחמד טיבי: אחד החוקים הכי גזעניים.

משה גפני: עמוד 55, פניות מספר 321 עד 323, משרד הרווחה.

<חנן משה פריצקי: מנהל אגף תקציבים, משרד העבודה והרווחה.

ג'מאל זחאלקה: אני מבקש שאם מדברים על בקשה, שינקבו בסכום.

<חנן משה פריצקי: זה כתוב.

ג'מאל זחאלקה: אני רואה שזה כתוב.

ג'מאל זחאלקה: תאמין לי, אני קורא עברית.

ג'מאל זחאלקה: אני רוצה שיאמרו שצריך כך וכך מאות מיליוני שקלים.

ג'מאל זחאלקה: שזה גם יישמע.

<קריאה: שלוקחים מהביטוח הלאומי.

<חנן משה פריצקי: הפנייה נועדה לבצע שינויים והתאמות בתקציב משרד העבודה והרווחה.

<חנן משה פריצקי: מדובר ב-321 מיליון שקלים תוספת למשרד.

ג'מאל זחאלקה: זה מה שרציתי לשמוע.

ג'מאל זחאלקה: 321 מיליון שקלים של הרגע האחרון.

<חנן משה פריצקי: דווקא כאן אני חייב להגיד שאנחנו חיכינו עד הרגע האחרון ואני אסביר למה.

<חנן משה פריצקי: מרבית השירותים שמשרד הרווחה אלה שירותי השמה בעשרות מסגרות, עם מאות אלפי חוסים.

<חנן משה פריצקי: אנחנו צריכים לדאוג לכך שתהיה התאמה של התקציב לביצוע בפועל.

<חנן משה פריצקי: אנחנו לא יכולים לחזות את זה במאה אחוזים בשום מקרה.

<חנן משה פריצקי: אנחנו מחכים עד הרגע האחרון שיש לנו על מנת לוודא שאנחנו מצליחים לשלם לכל המסגרות את מה שאנחנו מחויבים מצד אחד ומצד שני לא קורה שיש יתרות במקומות בהם אנחנו בסופו של יום לא צריכים את מלוא הכסף.

<חנן משה פריצקי: לכן אנחנו מבצעים התאמה עד הרגע האחרון בקטע של ביצוע התקציב.

<חנן משה פריצקי: כל התחזיות שלנו נעשות בתחילת שנה אבל כמו שאני אומר, מכיוון שמדובר בעשרות מודלים, עשרות תעריפים ומאות אלפי חוסים, אין שום דרך לחזות את זה אלא אם כן ברגע האחרון.

<חנן משה פריצקי: גם עכשיו, בזה הרגע, אנחנו עדיין חוזים את התשלום האחרון ואנחנו בהתאם לכך מבצעים תשלומים.

<חנן משה פריצקי: כל המערכות עדיין לא נסגרו ולכן אנחנו מנסים לעשות את המקסימום כדי לאפשר תשלום לכל המסגרות בכל התקנות התקציביות.

משה גפני: שאלות.

סתיו שפיר: חנן, זו העברה מאוד מאוד חשובה.

סתיו שפיר: אתה צודק.

סתיו שפיר: אני חייבת לשאול אותך למה קשה לתפוס את זה בסכומים כאלה.

סתיו שפיר: מה מפריע לקבל תחזית שהיא יותר מהימנה על השינויים בתקציב?

<חנן משה פריצקי: מדובר במאות אלפי חוסים, באלפי תעריפים.

סתיו שפיר: אתה יודע שהם חוסים.

סתיו שפיר: הם היו מראש בסיטואציה הזאת.

<חנן משה פריצקי: לגמרי אבל יש תנועות כל הזמן.

<חנן משה פריצקי: חוסים נכנסים, חוסים יוצאים, חוסים מועברים למסגרות שהן יותר יקרות.

<חנן משה פריצקי: יש כל הזמן, לאורך כל שירותי הרווחה מדי חודש בחודשו תנועות של תזוזות של אלפי חוסים ממסגרות למסגרות ושירותים כך שעד לרגע האחרון אנחנו לא יודעים בוודאות מה התשלום בכל תקנה ותקנה.

<חנן משה פריצקי: אנחנו מדברים על פיינינג טיונינג.

<חנן משה פריצקי: אנחנו מדברים כאן על תקנות של עשרות מיליוני שקלים אבל מתוך תקנות של מאות מיליוני שקלים.

<חנן משה פריצקי: יש כאן שינוי של כמה עשרות מיליונים.

<חנן משה פריצקי: יש לי תקנות של מיליארד שקלים בהן אני עושה פיין טיונינג ברגע האחרון.

משה גפני: מי בעד אישור פניות מספר 321 עד 323?

משה גפני: מי נגד?

משה גפני: מי נמנע?

משה גפני: בעד אישור פניות מספר 321 עד 323 – רוב

משה גפני: הפניות נתקבלו.

רחל עזריה: אני רוצה לברך את הוועדה על הבגרות שאנחנו מפגינים בהעברה הזאת.

מוסי רז: אני רוצה לברך את החותמת על כך שהיא עשויה מגומי.

ג'מאל זחאלקה: מאשרים כל מה שהממשלה מציעה.

משה גפני: הפניות אושרו.

משה גפני: אני חוזר לפנייה הראשונה.

משה גפני: נציג הביטוח הלאומי הגיע.

משה גפני: אנחנו מדברים על פנייה מספר 233, ביטוח לאומי.

<שלומי מור: המוסד לביטוח לאומי.

משה גפני: אם אפשר גם לבוא בזמן מפעם לפעם.

<שלומי מור: כן, סליחה.

משה גפני: סתיו, תראי כמה אנחנו מקפידים על הנוהל.

משה גפני: אמרת שנציג הביטוח הלאומי לא נמצא, עצרנו את זה והוא מגיע.

סתיו שפיר: מתרגשת מאוד.

משה גפני: את צריכה להתרגש.

סתיו שפיר: תודה.

משה גפני: על לא דבר.

משה גפני: אם היה כאן יושב אחר, לא היה עושה את הנוהל הזה.

סתיו שפיר: איך שהתנהלת היום, שום דבר מהדברים שאתה אומר כבר לא כאלה.

סתיו שפיר: לא לאפשר לפקח ולהצביע על ההעברות כשאתה אוסר עלי להיות בחדר ולשאול שאלות, זה דבר שלא מתקבל על הדעת ואני מצפה לכך שנוכל לחזור אחורה ולשאול את השאלות על ההעברות האלה.

משה גפני: לא נחזור אחורה.

סתיו שפיר: בסדר.

סתיו שפיר: תתגאה בזה שאתה עובד לפי הנוהל.

משה גפני: אני מתגאה בזה שאנחנו עושים נוהל נורמלי.

סתיו שפיר: כשהוא נוח לך, הוא נוח לך.

סתיו שפיר: כשהוא לא נוח לך, הוא לא נוח לך.

<שלומי מור: חוק הביטוח הלאומי קובע במסגרת מספר הוראות חוק את האופן שבו אוצר המדינה אמור לשפות את המוסד לביטוח לאומי.

<שלומי מור: חלק מהשיפוי מבוסס על שיעור הגבייה שגבה המוסד לביטוח לאומי באותה שנה.

<שלומי מור: חלק מבוסס על חוקים מסוימים לפי כמות הביצוע שלהם באותה שנה וחלק מבוסס על הוצאות מינהליות של המוסד לביטוח לאומי.

משה גפני: אתה יכול להגיד כללית – אפילו שזה כתוב – למה התשלומים באופן עקרוני?

<שלומי מור: כן.

<שלומי מור: יש מספר חוקים שממומנים באופן בלעדי על ידי אוצר המדינה.

<שלומי מור: לדוגמה, חוק הבטחת הכנסה.

<שלומי מור: יש הוראה בסיסית בחוק הביטוח הלאומי שקובעת שבערך כחמישים אחוזים, 50.68 אחוזים, ממה שגובה המוסד לביטוח לאומי כדמי ביטוח באותה שנה, הוא יקבל בנוסף על הגבייה מאוצר המדינה.

<שלומי מור: זה כמובן לצורך התפעול הכללי של המוסד לביטוח לאומי ותשלום הגמלאות באותה שנה.

<שלומי מור: יש מספר סעיפים בחוק שקובעים גם הוצאות מינהליות לכל מיני פעולות שמבצע המוסד לביטוח לאומי.

<שלומי מור: מטבע הדברים, בסכומי העתק בהם עוסק המוסד לביטוח לאומי, לא ניתן לצפות מראש על השקל או על המיליון אפילו - - -

משה גפני: לגבי מענקי חימום?

<שלומי מור: מענקי חימום, זה תיקון שעבר ממש לאחרונה.

<שלומי מור: מדובר בתיקון לחוק הבטחת הכנסה שהוא במימון מלא של אוצר המדינה.

משה גפני: וזה כאן.

<שלומי מור: כן.

<שלומי מור: אומר לי חברי מהאוצר שכן.

<שלומי מור: מה שלמעשה מונח כאן לפניכם, אלה העברות להבנתנו בתוך תקציבי האוצר על מנת שהם יוכלו לשפות את המוסד לביטוח לאומי בהתאם לביצוע כפי שהציג האוצר לביטוח הלאומי.

משה גפני: שאלות.

סתיו שפיר: רגע.

משה גפני: את לא חייבת.

משה גפני: אפשר.

סתיו שפיר: יש כאן הרבה כסף.

סתיו שפיר: אני עוברת על זה.

משה גפני: כסף חיובי ממש.

סתיו שפיר: בסדר.

סתיו שפיר: אני עוברת על הדברים.

משה גפני: אנחנו שאלנו הרבה שאלות את הביטוח הלאומי.

משה גפני: הכול מפורט.

משה גפני: בבקשה, הבמה לרשותך.

משה גפני: מה השאלה?

משה גפני: אל תחפשי סתם.

משה גפני: סתיו, עד שאת מוצאת, אני רוצה להגיד לך משהו.

משה גפני: היו חסרים לנו פרטים בגלל הנוהל.

משה גפני: ביקשנו מהם והם השלימו פרטים באופן מפורט ממש וזה מופיע אצל כל חבר ועדה.

<שגית אפיק: יש לך עמוד שלם של תשובות ואת יכולה לראות השלמת דברי הסבר.

סתיו שפיר: קראתי את התשובות.

סתיו שפיר: הן לא במספרים.

סתיו שפיר: הן בתיאוריה.

<שגית אפיק: דברי הסבר, זה הסבר.

סתיו שפיר: במסגרת המספרים שאנחנו מבקשים, זאת לא תיאוריה.

משה גפני: אני שלם עם מצפוני.

משה גפני: את מה שאמרתי על דברי ההסבר, אנחנו עומדים בזה עד המילה האחרונה.

סתיו שפיר: כן, כשמאפשרים לחברי הכנסת להיות בחדר ולשאול את השאלות.

משה גפני: אוי, באמת.

סתיו שפיר: חוץ מאשר ברגעים האלה שמוציאים מהחדר.

משה גפני: בסדר.

משה גפני: מי בעד אישור הפנייה?

סתיו שפיר: אני עדיין לא שאלתי את השאלות.

משה גפני: מי נגד?

משה גפני: מי נמנע?

משה גפני: בעד אישור פנייה מספר 233 – רוב

משה גפני: הפנייה נתקבלה.

סתיו שפיר: צריך להשמיע את ההקלטות שלך מלפני שלוש שנים עת ישבת באופוזיציה, איך ראית את הדברים האלה.

משה גפני: הפנייה אושרה.

משה גפני: אני עושה הפסקה של חמש דקות.

משה גפני: אנחנו מחדשים הישיבה.

משה גפני: חילקו לכם עכשיו את הקיצוץ הרוחבי.

משה גפני: פנייה מספר 9004, 297 ו-298.

<תמיר כהן: אגף התקציבים.

<תמיר כהן: הפנייה נועדה ליישם את החלטת הממשלה 1874 מיום 11 באוגוסט 2016 שעניינה תיעדוף הוצאות משרדי ממשלה לקראת דיוני התקציב לשנים 2017 ו-2018 ועמידה בסך מחויבויות הממשלה לשנת 2016.

<תמיר כהן: בליל אישור תקציב המדינה, הצעת תקציב המדינה לשנת הכספים 2017 ו-2018, הממשלה קיבלה החלטה - - -

משה גפני: לא.

משה גפני: עזוב את הממשלה.

משה גפני: מאיפה מגיע הכסף הזה?

<תמיר כהן: אני אומר.

מיקי רוזנטל: מה המשמעות?

מיקי רוזנטל: במה יקוצץ?

משה גפני: איפה יקוצץ?

משה גפני: מאיפה מגיע הכסף הזה?

<תמיר כהן: אני מסביר.

<תמיר כהן: בבקשה, תנו לי להסביר עד הסוף.

משה גפני: בבקשה.

משה גפני: הבמה לרשותך.

<תמיר כהן: תודה.

ג'מאל זחאלקה: יש הסבר למה הדברים תופחים?

ג'מאל זחאלקה: הניירת.

משה גפני: יש הסבר.

משה גפני: אני פעם אסביר לך אבל אני לא בטוח שאני אצליח להסביר לגמרי.

ג'מאל זחאלקה: כמות הניירות שאנחנו מקבלים עכשיו היא יותר גדולה.

<קריאה: שלא תספיק לקרוא.

יהודה גליק: ברוך השם, מדינה צומחת.

מיקי רוזנטל: מה צומחת?

מיקי רוזנטל: זה קיצוץ.

ג'מאל זחאלקה: אני רוצה להציע הצעה.

משה גפני: לא.

משה גפני: חבר הכנסת זחאלקה, לא.

ג'מאל זחאלקה: הצעה קצרה.

משה גפני: בסדר.

משה גפני: הצעה.

ג'מאל זחאלקה: היות ואין זמן ויש לחץ של זמן, הכנסת הזאת הרי העבירה כל מיני דברים הזויים, אז אפשר לבקש משר הפנים שידחה את תחילת השנה בשבועיים.

מיקי רוזנטל: הצעה מצוינת.

ג'מאל זחאלקה: אני לא מדבר על הדחייה של ראש השנה.

משה גפני: ברור.

משה גפני: תמשיך.

<תמיר כהן: אני מסביר.

<תמיר כהן: החלטת הממשלה ש-שישה אחוזים מהעודפים שנותרו בשנת התקציב 2016 לא יועברו למשרדים בשנת התקציב 2017 ובמקום זה הם ישמשו לממן מחויבויות רוחביות.

<תמיר כהן: העודפים, יתרות ההתחייבויות של התקציב לשנת 2016 בסך של כ-1.6 מיליארד שקלים הולכים לממן מחויבויות בחינוך בסדר גודל של 1.05 מיליארד שקלים ועוד כ-521 מיליוני שקלים לטובת פעילות פרויקטים בתחבורה ובתחבורה ציבורית.

<תמיר כהן: נמצאים אתנו הרפרנטים ונציגי המשרדים הרלוונטיים, גם משרד התחבורה וגם משרד החינוך.

<תמיר כהן: ככל שיש שאלות, אנחנו נשמח להתייחס.

מיקי רוזנטל: יש שלוש שאלות עיקריות.

מיקי רוזנטל: שאל הראשונה היא, אם החלטתם באוגוסט – אני אנצל את חוכמתו של סמוטריץ - למה אתם מביאים את זה עכשיו?

משה גפני: את זה שאל סמוטריץ.

בצלאל סמוטריץ': עדיף שהאופוזיציה שואלת.

מיקי רוזנטל: שאלה שנייה.

מיקי רוזנטל: לפני שאתם מספרים לנו מעשיות לאן זה הולך, ספרו לנו במה אתם פוגעים, באיזה שירותים אתם פוגעים.

מיקי רוזנטל: אני מבקש לדעת.

מיקי רוזנטל: שאלה שלישית, תכף אני אשאל אותך.

בצלאל סמוטריץ': אפשר לשאול כמה יערות כרתו בשביל הדברים האלה?

בצלאל סמוטריץ': למה אין לנו טבלטים כמו שיש בוועדת הפנים?

מיקי רוזנטל: שזאת שאלה אחרת.

משה גפני: מה אתה רוצה ממני?

משה גפני: על זה אני מחליט.

משה גפני: אנחנו רוצים לכרות יערות.

משה גפני: זה מה שיש לך להגיד עכשיו ביום הזה?

משה גפני: דבר ביום שקט יותר.

סתיו שפיר: משרד האוצר אידיאולוגית מתנגד לכל אפשרות להקל עלינו את החישוב של המספרים.

סתיו שפיר: טבלאות אקסל, זה פשוט עלול להקל עלינו יותר מדי את הניתוח של המספרים האלה.

משה גפני: מה התשובה?

משה גפני: למה מביאים את זה עכשיו?

סתיו שפיר: ואם אפשר שכל אחד מנציגי המשרדים יתייחס לקיצוץ במשרד שלו ויסביר לנו באיזה שירותים בדיוק נערך הקיצוץ.

סתיו שפיר: לא רק נציג משרד האוצר אלא גם נציגי המשרדים.

<תמיר כהן: לשאלות חבר הכנסת מיקי רוזנטל.

<תמיר כהן: ההחלטה התקבלה באוגוסט 2016.

<תמיר כהן: אוגוסט 2016 זה עדיין במהלך שנת תקציב 2016.

<תמיר כהן: ההחלטה מדברת על לא להעביר עודפים שנוצרו בשנת 2016.

<תמיר כהן: באוגוסט 2016 אתה עדיין לא יודע את היקף העודפים שנשאר בשנת 2016.

בצלאל סמוטריץ': אתה צודק.

בצלאל סמוטריץ': יודעים את זה במרץ 2017.

מיקי רוזנטל: אתה רציני.

<תמיר כהן: כן.

מיקי רוזנטל: התשובה שלך רצינית או שאתה לועג לי?

<תמיר כהן: אני מנסה לסיים.

<תמיר כהן: בסופו של דבר על העודפים יודעים רק בשנת 2017.

<תמיר כהן: לכן זה לא נכנס בבסיס התקציב וזה מועבר כתקציב על שינוייו לקראת סוף השנה.

<תמיר כהן: לעניין איזה שירותים נפגעים.

<תמיר כהן: הדבר הזה לא מוריד מהתקציבים של תקציב 2017.

סתיו שפיר: כל משרד ומשרד יגיב על זה בבקשה ולא משרד האוצר.

משה גפני: אבל הוא באמצע תשובה.

משה גפני: איך מקצצים וזה לא פוגע?

<תמיר כהן: מדובר בעודפים בשנת 2016 - - -

מיקי רוזנטל: מהרזרבה.

<תמיר כהן: כאשר המשרדים בנו את תקציבי המשרדים לשנת 2017, הם לקחו בחשבון, הם מסתכלים גם על הגידולים שיש להם בתקציב וגם על הכספים שלא עוברים בשנת 2016 ובונים את התקציב מראש.

מיקי רוזנטל: אדוני, זאת כלכלה שאפילו אני שאין לי ליבה מבין.

מיקי רוזנטל: אם מקצצים וזה לא פוגע בשום דבר, למה לא עושים את זה כל הזמן?

מיקי רוזנטל: זה גאוני.

מיקי רוזנטל: באמת, אני עוד לא שמעתי על דבר כזה.

משה גפני: אני רוצה להביא את זה להצבעה.

מיקי רוזנטל: אני לא מוכן.

מיקי רוזנטל: לא.

מיקי רוזנטל: בשום אופן.

מיקי רוזנטל: אני רוצה להבין על כל דבר מה נפגע.

מיקי רוזנטל: אם שמו כסף ברזרבה, הייתה איזושהי תכנית או מחשבה מה לעשות אתו.

סתיו שפיר: אני מבקשת שכל אחד מנציגי המשרדים יתייחס.

מיקי רוזנטל: מיליארד וחצי שקלים.

מיקי רוזנטל: זאת הפקרות.

מיקי רוזנטל: ככה חותכים?

סתיו שפיר: אגב, יש כאן עוד עניין.

סתיו שפיר: אומר נציג האוצר שהם לא ידעו לצפות מראש.

סתיו שפיר: עכשיו הם הרי מתכננים את התקציב ל-2019.

סתיו שפיר: אם לא הצלחתם לעשות את החישובים האלה כשעשיתם תקציב רגיל ל-2017, איך אנחנו יכולים לסמוך עליכם בתכנון התקציב ל-2019?

מיקי רוזנטל: אני מבקש בשם האופוזיציה כולה.

מיקי רוזנטל: זה עניין כבד משקל וזאת לא עוד איזו העברה של שני מיליון שקלים.

משה גפני: חבר הכנסת רוזנטל רכז האופוזיציה, לפי דעתי זה נופל בקטגוריה של מה שאמר לי יושב ראש הכנסת.

משה גפני: אם זאת עמדתך כרכז האופוזיציה, זה נופל בקטגוריה של מה שאמר לי יושב ראש הכנסת.

משה גפני: תלמדו את העניין הזה, אני אביא את זה ביום ראשון.

מיקי רוזנטל: אבל אני רוצה שביום ראשון יהיו תשובות.

משה גפני: בסדר.

משה גפני: אני מבקש תשובות ביום ראשון.

מיקי רוזנטל: אני מבקש שנציגי המשרדים יאמרו מה לא נפגע.

מיקי רוזנטל: אולי זה פטנט, אולי יש לנו כאן סטרט-אפ, אנחנו נקצץ וזה לא יפגע בשום דבר.

משה גפני: בסדר.

משה גפני: הם יבואו עם תשובות.

משה גפני: אני אומר ליושב ראש הכנסת שלא הצבעתי על זה מכיוון נופל לקטגוריה של מה שהוא אמר.

סתיו שפיר: אפשר לקבל את התשובות לפני יום ראשון?

סתיו שפיר: במסגרת הנוהל.

סתיו שפיר: הנוהל מחייב אותם לומר מאיפה מעבירים.

סתיו שפיר: שייתנו לנו פירוט של כל אחד מהסכומים.

סתיו שפיר: יש כאן קיצוצים בכל משרדי הממשלה.

סתיו שפיר: שייתנו פירוט על כל אחד מהקיצוצים האלה, באיזה שירותים מקצצים.

סתיו שפיר: בכתב עוד לפני שהם מגיעים לדיון.

משה גפני: בסדר.

משה גפני: אומרת היועצת המשפטית שיש את זה.

משה גפני: זה ירד מסדר היום עכשיו.

בצלאל סמוטריץ': יש לי בקשה.

בצלאל סמוטריץ': שאחד הסדרנים יאסוף את כל החוברות ונחלק אותם לקראת יום ראשון.

משה גפני: בסדר גמור.

משה גפני: בקשתך התקבלה.

משה גפני: דרך אגב, שמתי לב שיש לך בעניין הזה וגם לסתיו שפיר אותה בקשה.

בצלאל סמוטריץ': זה ממש כואב הלב.

בצלאל סמוטריץ': זה ממש מוגדר כשערורייה.

בצלאל סמוטריץ': אני לא מבין מה זה.

משה גפני: פנייה מספר 234 עד 237, משרד החוץ.

<חזי כהן: אגף התקציבים.

<חזי כהן: הפנייה נועדה לתגבור תקציב משרד החוץ בסך של 85 מיליון ו-559 אלפי שקלים בהתאם לקצב הביצוע בפועל של נציגויות מדינת ישראל בחוץ לארץ, תגבור למטה משרד החוץ בישראל.

<חזי כהן: תגבור לפעילות משרד החוץ בארץ ולפעילויות הנציגויות בחוץ לארץ ולפעילות הדיפלומטית וסיוע החוץ בחוץ לארץ בהתאם להחלטות ממשלה.

משה גפני: שאלות.

סתיו שפיר: כן.

סתיו שפיר: שנייה.

משה גפני: אין שנייה.

סתיו שפיר: פעם ראשונה שאני רואה את ההעברה הזאת.

משה גפני: זאת העברה שנמצאת באתר של כולם כל הזמן.

משה גפני: את לא חייבת לשאול.

משה גפני: את יכולה.

סתיו שפיר: לאן אתה ממהר?

סתיו שפיר: גם כך אתה יושב בזמן מליאה.

סתיו שפיר: איפה נציגות משרד החוץ?

סתיו שפיר: אפשר שהיא תצטרף לשולחן?

משה גפני: לא.

משה גפני: אני מודיע אם מצטרפים לשולחן.

משה גפני: תשמרי על הכבוד של יושב ראש הוועדה.

סתיו שפיר: תשמור על הכבוד של חברי הוועדה.

סתיו שפיר: אני רוצה לשאול את נציג משרד החוץ.

משה גפני: בבקשה.

משה גפני: תצטרפי לשולחן.

סתיו שפיר: תודה.

סתיו שפיר: תפרטי לנו בבקשה איך אתם מתנהלים לאורך כל השנה כאשר רק בשלב הזה של השנה, שלושה ימים לפני שהיא מסתיימת, נערכים השינויים התקציביים האלה ואיך זה משפיע על עבודתכם.

<סימה נח ימין: בעיקרון אנחנו מתוקצבים בחוסר.

<סימה נח ימין: לצערנו תקציב משרד החוץ, אנחנו מתוקצבים בחוסר בתקציב.

<סימה נח ימין: אנחנו העברנו פנייה כבר מזמן.

סתיו שפיר: מתי העברתם?

<סימה נח ימין: לפני מספר חודשים.

סתיו שפיר: גפני, שמעת את זה?

<תמיר כהן: התחזית העדכנית - - -

סתיו שפיר: לא, אני שואלת את משרד החוץ.

<סימה נח ימין: התקציב שלנו מתוקצב בחוסר.

סתיו שפיר: גפני, משרד החוץ אומרים שהם מתוקצבים בחסר והם כבר לפני חודשים העבירו פנייה לשינויים האלה.

סתיו שפיר: אני שאלתי איך הם יכולים לתפקד כשהם לא מקבלים את הכסף הזה עד שלושה ימים לפני סוף השנה.

משה גפני: אני אענה לך.

סתיו שפיר: האם עכשיו, כשאתם מקבלים את הכסף, תדעו איך להשתמש בו?

רחל עזריה: שואלים איך הם מתפקדים כשאנחנו לא מאשרים.

סתיו שפיר: השאלה היא למשרד החוץ.

רחל עזריה: הוועדה הזאת היא מלכוד 22.

משה גפני: אגף התקציבים, נא להסביר.

סתיו שפיר: אני שאלתי את משרד החוץ ולא את משרד האוצר.

<תמיר כהן: יושב ראש הוועדה שאל אותי.

סתיו שפיר: אבל היא הייתה באמצע הדברים שלה.

סתיו שפיר: אתם צריכים לדבר בשמם?

סתיו שפיר: הם לא יודעים לדבר בשביל עצמם?

משה גפני: אגף התקציבים, בבקשה.

משה גפני: זאת לא שאלה למשרד החוץ.

סתיו שפיר: שאלתי את משרד החוץ איך הוא מתפקד.

משה גפני: לפני שאתה עונה, אני עונה.

משה גפני: משרד החוץ דיבר אתי כמה פעמים לגבי הנושא הזה שהוא מתפקד בחסר, שצריך להעביר לו תקציבים וזה נכון.

משה גפני: השאלה היא נכונה.

משה גפני: היא לא חייבת לענות יותר מזה.

משה גפני: היא עובדת המשרד.

סתיו שפיר: היא הייתה ממש באמצע.

משה גפני: היא עובדת מדינה.

משה גפני: היא אמרה באופן ברור את עמדתה.

משה גפני: מי שבעל הבית שלה - - -

סתיו שפיר: היא לא סיימה.

משה גפני: אני יכול לסיים את דבריי?

סתיו שפיר: תן לה לסיים.

משה גפני: אני לא רוצה.

סתיו שפיר: תכבד את הפקידים.

משה גפני: לא רוצה.

משה גפני: זה אגף התקציבים.

משה גפני: לשם מופנית השאלה.

ג'מאל זחאלקה: צריך להביא את שר החוץ לוועדה.

משה גפני: אפשר להביא את הסגנית.

סתיו שפיר: אתה יודע איך משרד החוץ מתנהל?

משה גפני: הסגנית של שר החוץ היא סגנית שמתפקדת תחת שר שהוא ראש הממשלה.

משה גפני: עליה בג"ץ לא קבע שזה לא בסדר.

משה גפני: רק על ליצמן.

משה גפני: הבג"ץ המאוד שוויוני, יושבת סגנית, שזה בסדר, אני מאוד מכבד אותה וחושב שהיא סגנית טובה, אתה אין בעיה אבל יש בעיה עם ליצמן שהוא סגן בתפקוד של שר.

רחל עזריה: יפה לראות אותך ככה מגן על ליצמן.

משה גפני: רגע.

משה גפני: אני רוצה להרחיב בעניין הזה.

<תמיר כהן: עוד רגע הרפרנט של משרד החוץ יתייחס לגופו של עניין.

<תמיר כהן: אני באופן כללי לפרוטוקול אומר שכל אחד מתקציבי המשרדים מתוקצב לפי סדר העדיפות שהממשלה החליטה עליו ולפי גג התקציב שהממשלה החליטה עליו.

<תמיר כהן: ככל שתבחר לנכון, היא תוכל להוסיף ולהוריד לכל אחד מהתקציב.

<תמיר כהן: מצד שני, לכל אחד מהמשרדים מותר לבוא בדרישות תקציביות.

סתיו שפיר: יש כאן קיצוצים בתכניות נתיב, משרד התפוצות.

סתיו שפיר: מי מהמשרדים הרלוונטיים יכול להרחיב לנו על הקיצוצים האלה?

<תמיר כהן: אלה לא קיצוצים.

<תמיר כהן: אלה שיתופי פעולה.

סתיו שפיר: אתה מהמשרד הרלוונטי או אתה ממשרד האוצר?

סתיו שפיר: איפה נציג המשרדים?

<קריאה: הוא רפרנט של משרד החוץ.

סתיו שפיר: יש כאן את משרד ראש הממשלה, את משרד התפוצות?

משה גפני: הם לא צריכים להיות.

<תמיר כהן: במשרד התפוצות מדובר בשיתופי פעולה בין משרד התפוצות לבין משרד החוץ בפרויקטים משותפים כאשר משרד התפוצות מעביר כסף ומשרד החוץ הוא זה שמבצע.

<תמיר כהן: מפורט לכם בדיוק בעמוד הבא איזה פרויקטים – המאבק באנטישמיות במערב אירופה, הפורום הגלובלי למאבק באנטישמיות שמתקיים בישראל פעם בשנתיים – ובהתאם להחלטת ממשלה 3028 לסיוע לקהילה היהודית ביוסטון בעקבות נזקי סופת ההוריקן שם.

סתיו שפיר: החלטת הממשלה שכתובה כאן, 1299, מ-2014.

<תמיר כהן: נכון.

סתיו שפיר: היא החלטה שלא צפיתם מראש שהיא צריכה להיכנס?

<תמיר כהן: לא.

<תמיר כהן: ההחלטה מדברת על העברות כספים בין השנים 2015 עד 2019, בין היתר 2017.

סתיו שפיר: ידעתם עליה מראש.

סתיו שפיר: למה זה לא בבסיס התקציב?

משה גפני: תאפשרי לו להשלים את התשובה.

סתיו שפיר: אני רק חידדתי את השאלה.

<תמיר כהן: ההחלטה מדברת על איגום תקציבים במשרד החוץ, ויתקנו אותי נציגי משרד החוץ אם אני טועה, בסכום של 1,600 שקלים מדי שנה לפעילות הזאת.

מיקי רוזנטל: לא.

מיקי רוזנטל: זה עלה גם בדיון הקודם.

סתיו שפיר: למה זה לא בבסיס?

משה גפני: אמרו נציגי משרד החוץ שהתשובה חיובית רק הנהנו בראש והנהון בראש לא עובד בישיבה.

משה גפני: בישיבה כאן עובדים רק עם הפה.

סתיו שפיר: למה זה לא מתוקצב בבסיס כשאתם יודעים על זה מראש?

משה גפני: הוא הסביר.

סתיו שפיר: הוא לא הסביר.

משה גפני: הוא הסביר.

משה גפני: הוא אמר שזה תקציב עד 2019.

סתיו שפיר: עדיין.

סתיו שפיר: הם יודעים שזה עד 2019.

סתיו שפיר: למה זה לא בבסיס?

משה גפני: בסדר.

משה גפני: תודה.

סתיו שפיר: גפני, אתה יכול להסביר לי את זה?

משה גפני: אני לא יודע.

משה גפני: הוא אמר.

סתיו שפיר: אבל הם יודעים מראש.

סתיו שפיר: הם יודעים עד 2014.

סתיו שפיר: למה זה לא בבסיס?

משה גפני: את מציעה לא לאשר את זה כדי שיהיה עוד חסר?

סתיו שפיר: לא.

סתיו שפיר: אני מציעה משהו אחר.

סתיו שפיר: שבבסיס התקציב ישימו את הכסף.

משה גפני: אומרת חברת הכנסת סתיו שפיר שזה צריך להיות בבסיס התקציב.

משה גפני: אתה אמרת שמדובר על תקציב שהוא רב שנתי.

משה גפני: אם זאת התשובה, תגיד אותה שוב.

<תמיר כהן: התשובה היא שהתקציב הוא לחמש שנים, מ-2015 עד 2019 ולכן הוא לא בבסיס התקציב.

סתיו שפיר: מה הבעיה לשים כל שנה?

משה גפני: לא לענות.

סתיו שפיר: מה מונע מכם לעשות את זה?

משה גפני: מיקי רוזנטל, בבקשה, שאלה.

מיקי רוזנטל: גם בדיון הקודם בסוגיה הזאת בגינה נדחתה הבקשה הזאת, עלתה השאלה שלא עלתה בקנה אחד עם מה שאתם אומרים עכשיו, שזה מ-2014 עד 2019.

מיקי רוזנטל: אחד הסעיפים נוגע למשל למיליון ו-600 אלף שקלים שנוגע לציון שנת החמישים ליחסים עם גרמניה.

מיקי רוזנטל: החלטה שהתקבלה ב-2014 ונועדה לתקצב את האירועים בשנת 2015.

מיקי רוזנטל: האירועים האלה הסתיימו בשנת 2015 ואתם מביאים את זה עכשיו ב-2017.

מיקי רוזנטל: זה לא עולה בקנה אחד עם מה שאתם אומרים.

מיקי רוזנטל: זאת לא תכנית רב שנתית, זה קשקוש רב לאומי אולי.

מיקי רוזנטל: זאת לא תכנית רב שנתית.

משה גפני: תשובה לשאלה הזאת שהיא שאלה קשה.

<תמיר כהן: זאת בדיוק אותה תשובה לשאלה ששאלה חברת הכנסת שפיר.

משה גפני: לא.

משה גפני: הוא אומר שיש כאן תכנית בתוך ההעברה הזאת שהיא 2014 עד 2015.

<תמיר כהן: החלטת הממשלה 1299 מדברת על העברה - - -

משה גפני: החלטת הממשלה לא מעניינת.

משה גפני: מדבר השכל הישר.

משה גפני: יש כאן כסף שהוחלט עליו ב-2014, על פעולות שמסתיימות ב-2015.

מיקי רוזנטל: שמסתיימות ב-2015 והסתיימו ב-2015.

<תמיר כהן: אני רוצה לתקן.

<תמיר כהן: לפי החלטת הממשלה, הפעילות נמשכת עד שנת 2019.

משה גפני: גם בנושא הזה?

<תמיר כהן: כן.

משה גפני: תודה.

משה גפני: מי בעד אישור הפניות?

מוסי רז: רגע.

מוסי רז: אני רוצה להתייחס לנושא של ההעברה ממשרד התפוצות.

מוסי רז: אני רוצה לשאול מה הפירוש וכמה עלה הסיוע לקהילה היהודית ביוסטון עקב סופת ההוריקן.

מוסי רז: מה עשינו בכסף הזה וכמה זה עלה?

מוסי רז: האם אנחנו צופים שתהיה סופת הוריקן או שאנחנו נדרשים לאשר רטרואקטיבית?

משה גפני: מי זה אתם שאתם צופים?

משה גפני: זה הקדוש ברוך הוא מחליט.

מוסי רז: ממתי אנחנו מתערבים בעניינים של מעצמות זרות?

משה גפני: שאלה ברורה.

<תמיר כהן: מדובר בהחלטת ממשלה לתקצוב של מיליון דולר לטובת העניין.

<תמיר כהן: לגבי הפעולות שנעשו עם התקציב, אני מציע שמשרד החוץ יפרט.

משה גפני: בבקשה, משרד החוץ.

<עודד לויאן: בעקבות דיון והחלטת ממשלה בעקבות הסופה, הוחלט על גובה הסיוע.

<עודד לויאן: יש ועדה שמטפלת בכל הדברים.

<עודד לויאן: מכיוון שהכסף עדיין לא עבר, זה דבר שעדיין לא הצלחנו להעביר, אנחנו מחכים להעברה הזאת כדי לבצע את הפעולה.

<עודד לויאן: עדיין לא העברנו.

מוסי רז: מה זה סיוע?

מוסי רז: חילקו לחם?

מוסי רז: חילקו מקדונלד?

מוסי רז: בנו בתים?

מוסי רז: בנו בית כנסת?

מוסי רז: מה עשו בכסף?

<עודד לויאן: יש דברים שביצענו, דברים שההחלטה לגביהם הייתה קודם לכן, כמו החלטות ממשלה וכבר יצאנו לדרך.

<עודד לויאן: הדיונים על אופי הסיוע כרגע מתקיימים.

<עודד לויאן: יש הרבה הצעות ועדיין לא הוחלט בוועדה למה זה הולך מתוך כלל ההצעות עד שהכסף לא יבוא.

מיקי רוזנטל: אם הם עדיין לא החליטו, הם לא צריכים את הכסף.

מוסי רז: אם רוצים בית כנסת רפורמי, לא יעבירו.

משה גפני: מוסי רז מבקש שעם הכסף הזה לא יבנו בית כנסת רפורמי.

<עודד לויאן: מדובר בסיוע.

עמר בר-לב: בהמשך לשאלה של מיקי רוזנטל.

עמר בר-לב: אותו סוג שאלה.

עמר בר-לב: אני רואה כאן חמישה מיליון שקלים לשכירת מטוס הסופרטנקר.

עמר בר-לב: מה זה שכירת מטוס הסופרטנקר?

עמר בר-לב: השריפה שהייתה בכרמל?

עמר בר-לב: שריפות שתהיינה?

<עודד לויאן: השריפה שהייתה.

<עודד לויאן: במהלך השריפה שהייתה, בגלל שאנחנו פועלים בחוץ לארץ אנחנו אלה שבאמצעות הנציגויות שכרנו את הסופרטנקר.

עמר בר-לב: התברר שהמחיר יותר נמוך ממה שחשבתם?

עמר בר-לב: פתאום יש חמישה מיליון שקלים עודף?

עמר בר-לב: נדמה לי שהשריפה בכרמל הייתה ב-2014.

<עודד לויאן: בדרך כלל כשיש דברים בחוץ לארץ, משרד החוץ, אנחנו אלה שחתמנו את החוזה באמצעות הנציגויות, אלה שהזמינו את המטוס, אלה ששילמו על הדלק ואלה שביצעו את הכול מול חברות בחוץ לארץ.

<עודד לויאן: היו תשלומים בארצות הברית, היו תשלומים על תדלוק במזרח הרחוק.

<עודד לויאן: משרד ראש הממשלה הוא זה שהיה אמור לשלם ורק כעת התשלום עבר.

משה גפני: תודה רבה.

משה גפני: מי בעד אישור הפניות?

סתיו שפיר: למה לא הכנסתם את זה לבסיס התקציב?

משה גפני: מי בעד אישור הפניות?

סתיו שפיר: גפני, אתה הבנת את זה?

משה גפני: הבנתי.

סתיו שפיר: רביזיה.

משה גפני: מי נגד?

משה גפני: מי נמנע?

משה גפני: בעד אישור פנייה מספר 234 עד 237 – רוב

משה גפני: הפנייה נתקבלה.

משה גפני: הפניות אושרו.

סתיו שפיר: רביזיה.

משה גפני: חברת הכנסת סתיו שפיר מבקשת רביזיה.

משה גפני: ברשותכם, אני רוצה לעבור לעמוד 12.

משה גפני: משרד המדע, התרבות והספורט.

<תמיר כהן: אגף התקציבים.

<תמיר כהן: הפנייה נועדה להעביר כשמונים מיליוני שקלים למשרד התרבות והספורט, למטה המשותף של משרד המדע, הטכנולוגיה והחלל ומשרד התרבות והספורט.

<תמיר כהן: עיקרי הפנייה הם כדלקמן: כ-22 מיליון שקלים לטובת תקציב מינהל הספורט.

<תמיר כהן: אני כבר אפרט את השימושים.

<תמיר כהן: כ-14.1 מיליון שקלים למטה המשותף של משרד התרבות והספורט והמדע ולמרכז ההסברה.

מיקי רוזנטל: למה צריך עוד כסף למשרד ההסברה?

מיקי רוזנטל: לא הבנתי.

משה גפני: צריך.

מיקי רוזנטל: טובעים שם בכסף.

<תמיר כהן: יש עוד תקציב מהסכמים פוליטיים תקציביים שגם אותו אני אפרט.

<תמיר כהן: עיקרי הפנייה בספורט.

<תמיר כהן: תקציב מינהל הספורט, כ-22 מיליון שקלים.

משה גפני: בספורט צריך הרבה כסף?

משה גפני: טוב, לא חשוב.

<תמיר כהן: כחמישה מיליון שקלים עבור השלמת תקציב למימון אירועים בינלאומיים שאירחנו כאן בישראל, ביניהם אליפות אירופה בכדורסל.

<תמיר כהן: כשמונה מיליון שקלים למכון וינגייט.

<תמיר כהן: התקציב מועבר למכון וינגייט בהתאם לתכנית ההבראה של המכון.

<תמיר כהן: אני מזכיר לכם שבתחילת השנה גם העברנו חקיקה שמעבירה את וינגייט מעמותה לתאגיד ציבורי ולכן התקציב שלו מהשנה הבאה יתחיל להיות מאושר גם במסגרת תקציב המדינה.

<תמיר כהן: למעשה מה שאנחנו עושים כאן, אנחנו מעבירים לו כסף לסגור את הגירעון בהתאם לתכנית ההבאה כך שהוא יכול לצאת לדרך חדשה החל ממרץ 2018.

<תמיר כהן: בנוסף יש העברה ממשרד החינוך בסך של שלושה מיליוני שקלים, שיתוף פעולה בין משרד החינוך למשרד התרבות והספורט.

יפעת שאשא ביטון: הוא מדבר ואף אחד לא מקשיב.

יפעת שאשא ביטון: אחר כך יתחילו אלף שאלות.

סתיו שפיר: כל מה שהוא אומר עכשיו, כתוב בדפים.

סתיו שפיר: השאלות שלנו הן על מה שלא כתוב בדפים.

סתיו שפיר: אני מניחה שקראת הכול.

עמר בר-לב: מה זה סעיף 4, הפנייה כוללת תקציב פוליטי?

עמר בר-לב: מה זה תקציב פוליטי?

<תמיר כהן: אני אפרט.

<תמיר כהן: יש כאן שלוש העברות של הסכמים פוליטיים תקציביים.

<תמיר כהן: הסכמים פוליטיים תקציביים מועברים בהתאם להנחיית היועץ המשפטי לממשלה.

עמר בר-לב: מה אלה ההסכמים האלה?

<תמיר כהן: אלה הסכמים שנכרתו עם חברי כנסת או עם מפלגות.

עמר בר-לב: אלה המתנות האישיות שקיבלו חברי כנסת?

סתיו שפיר: תפרט.

סתיו שפיר: למה זה לא כתוב?

<תמיר כהן: זה כתוב.

סתיו שפיר: איפה?

סתיו שפיר: הפירוט של חברי הכנסת?

מיקי רוזנטל: באיזה עמוד?

<תמיר כהן: בהמשך לדברי ההסבר יש שלוש פסקאות שמפרטות.

<תמיר כהן: הפסקה הראשונה שמפרטת היא כדלקמן.

משה גפני: בעמוד 14, בסעיף 2.

משה גפני: אני מבקש, תקראו.

משה גפני: ביקשתם דברי הסבר והנה, יש דברי הסבר.

<קריאה: ניסן סלומינסקי ונורית קורן.

משה גפני: כן.

משה גפני: זה כתוב.

מיקי לוי: אנחנו רוצים לדחות את זה.

משה גפני: מי בעד אישור הפניות?

סתיו שפיר: רגע.

סתיו שפיר: גפני, לא קיבלנו תשובות.

סתיו שפיר: יש לנו עוד הרבה מאוד שאלות.

סתיו שפיר: זאת העברה ענקית.

<קריאה: סלומינסקי וקורן, שיבואו לכאן להסביר.

<טמיר כהן: בעד – 6.

סתיו שפיר: גפני, סליחה, לא סיימנו את הדיון על ההעברה הזאת.

סתיו שפיר: הנציגים של המשרדים נמצאים כאן?

יפעת שאשא ביטון: אני מצביעה במקום רועי.

משה גפני: מי נגד?

סתיו שפיר: אנחנו נגד.

סתיו שפיר: אי אפשר להעלות את ההעברה הזאת.

משה גפני: תודה רבה.

משה גפני: את יכולה לשאול את השאלות.

משה גפני: בעד אישור הפניות – 6

משה גפני: הפניות נתקבל.

משה גפני: הפנייה אושרה.

סתיו שפיר: איך היא אושרה?

סתיו שפיר: יש לי כמה שאלות.

משה גפני: בבקשה, אני מאפשר לך.

משה גפני: יש גם רביזיה.

סתיו שפיר: אני רוצה בבקשה פירוט על כל אחד מההסכמים הפוליטיים.

משה גפני: אני רוצה להגיד לך משהו לגופו של עניין.

משה גפני: אני טופח לעצמי על השכם כל הזמן.

יהודה גליק: אנחנו שמים לב.

משה גפני: היית עולה להר הבית עם השבחים אלה.

משה גפני: אסור לעלות להר הבית.

משה גפני: המציאות היא שאפילו כסף שהוא מיליון ומשהו, הסכמים קואליציוניים, דרשנו שזה יהיה בדברי ההסבר.

משה גפני: זה מופיע בדברי ההסבר.

משה גפני: מעולם זה לא היה.

משה גפני: זה שצריך לקרוא את זה ולבוא עם הידע ולא לשאול אותם מה זה הסכמים קואליציוניים, זאת תמונת המצב.

משה גפני: זה כתוב.

סתיו שפיר: אני שואלת על מה שלא כתוב בדף.

סתיו שפיר: גפני, תסמוך עלי שקראתי את מה שכתוב בדף.

משה גפני: אני סומך עליך.

משה גפני: רק תשאלי קצר.

סתיו שפיר: אני שואלת שאלה לגבי העברה פוליטית לחבר הכנסת מיקי זוהר.

סתיו שפיר: הוזכר כאן בדף שאין עדיין אישור משפטי.

סתיו שפיר: אני רוצה לראות בבקשה את האישורים המשפטיים או להבין מה הדיון המשפטי שנעשה בהעברה הזאת.

סתיו שפיר: רק שיבינו חברי הכנסת שאכפת להם משירותים חברתיים, גם במפלגת כולנו, שברגע שכסף כזה, שהוא כסף פוליטי, נשמר בצד, אפילו לא התקבל עליו אישור משפטי, בעצם במקום שמיליון השקלים האלה ויותר יועברו לאנשים שבאמת זקוקים להם, הם סתם נשמרים באיזו רזרבה בקופה, במקום שיהיה אפשר לנצל אותם.

סתיו שפיר: זה הרבה מאוד כסף וזה כסף פוליטי שרשום על שמם של חברי כנסת.

סתיו שפיר: היה מצופה שגם אתם, יהיה לכם אכפת מהכסף הזה.

סתיו שפיר: אפשר להבין את העמדה המשפטית?

משה גפני: שאלתך ברורה.

סתיו שפיר: אני מבקשת לשמוע את העמדה המשפטית לדבר הזה.

סתיו שפיר: יש לי עוד שאלות.

משה גפני: אז תשאלי.

סתיו שפיר: אני מבקשת לקבל על זה תשובה.

משה גפני: אני אתן לך תשובה ואחר כך תשאלי עוד.

משה גפני: אתה לא מעביר כסף שאין לו אישור של היועץ המשפטי.

משה גפני: גם אם יש הסכמים, אתה לא מוסמך להעביר את זה.

משה גפני: זה נורא פשוט.

<תמיר כהן: העבודה היא בדיוק בהתאם להנחיית היועץ המשפטי לממשלה.

<תמיר כהן: אין כאן העברה של הסכם פוליטי תקציבי או הסכם קואליציוני שלא מגיע לאחר אישור משפטי.

<תמיר כהן: יש גם אישור משפטי של המשרד הרלוונטי.

סתיו שפיר: כתוב כאן שאין.

<תמיר כהן: לא.

<תמיר כהן: רשום שבעת שהדברים הוקראו ב-18 בדצמבר בוועדת הכספים, לא היה אישור משפטי.

מיקי רוזנטל: תקשיב רגע.

מיקי רוזנטל: כסף מסוים כאן הולך ליד בן צבי, יד בן צבי הוא מוסד מכובד.

מיקי רוזנטל: אין לו מספיק כסף ונאמר שזה ראוי.

מיקי רוזנטל: החלק האחר של הכסף הולך לשימור אתרי התיישבות שזה כמו להגן על סבתא של מנשה.

מיקי רוזנטל: אתה לא יודע מי זה מנשה ואתה לא יודע מי זאת הסבתא שלו.

מיקי רוזנטל: מה זה הדבר הזה?

מיקי רוזנטל: היועץ המשפטי לממשלה בחיים לא היה מאשר דבר כזה.

מיקי רוזנטל: זה מושג כללי.

מיקי רוזנטל: זה לא אומר מי הגוף שמקבל את הכסף וזה דבר שלא מקובל עלינו, לא מקובל על בית משפט, לא היה ולא יהיה גם.

מיקי רוזנטל: אני אומר לך שעל הדבר הזה, אדוני, אם אתה מעביר את זה, אני הולך לבית משפט עכשיו.

מיקי רוזנטל: עכשיו אני אבקש צו מניעה נגד הכנסת.

מיקי רוזנטל: עכשיו.

משה גפני: תשלימי את השאלות.

משה גפני: אני מבקש שתרשום לך ותענה על הכול יחד.

משה גפני: אמרת שיש לך עוד שאלות.

מיקי רוזנטל: חייב להיות המוסד שמקבל את הכסף וכאן אין פירוט של המוסד שמקבל את הכסף.

סתיו שפיר: אני מבקשת את נציג משרד הבריאות בבקשה.

משה גפני: למה?

סתיו שפיר: כי יש כאן הורדה במשרד הבריאות.

<תמיר כהן: זאת העברה ממשרד הבריאות.

<תמיר כהן: נציג משרד התרבות והספורט שמקבל את הכסף נמצא כאן.

סתיו שפיר: יש קיצוץ במשרד הבריאות.

סתיו שפיר: אפשר את נציג משרד הבריאות?

סתיו שפיר: לא שאלתי אותך אלא את נציג משרד הבריאות.

סתיו שפיר: לפי הנוהל צריך להיות כאן גם נציג משרד ראש הממשלה, גם נציג משרד החינוך.

משה גפני: לא צריך להיות.

סתיו שפיר: לפי הנוהל צריך להיות.

סתיו שפיר: לקרוא לך את הנוהל?

משה גפני: את רוצה לדעת על משרד הבריאות?

סתיו שפיר: מה זאת אומרת לא צריך להיות?

סתיו שפיר: הנוהל השתנה?

סתיו שפיר: לפי הנוהל הוא צריך להיות כאן.

סתיו שפיר: ההעברה הזאת משפיעה עליו.

סתיו שפיר: גם נציג משרד החינוך.

סתיו שפיר: גם נציג משרד העלייה והקליטה.

משה גפני: אין דבר כזה.

משה גפני: זה לא הנוהל, עם כל הכבוד.

סתיו שפיר: הנוהל מחייב שנציגי המשרדים הרלוונטיים יהיו כאן.

סתיו שפיר: לקרוא את הנוהל?

משה גפני: את רוצה לדעת על משרד הבריאות?

סתיו שפיר: כן, בבקשה.

משה גפני: מי זה נציג משרד הבריאות?

<תמיר כהן: לא כאן.

סתיו שפיר: אי אפשר להעלות את ההעברה.

משה גפני: אפשר והיא עברה.

משה גפני: היועצת המשפטית, יש בעיה?

מיקי רוזנטל: אדוני, אנחנו לא מוכנים.

מיקי רוזנטל: אני מבקש חוות דעת לגבי העניין שהעליתי.

מיקי רוזנטל: לא יכול להיות שלא תהיה כתובת.

מיקי לוי: נאמר שנציג המשרד יהיה.

סתיו שפיר: סעיף 6 בנוהל שהעברנו בעקבות העתירה לבג"ץ ושגם אושר על ידי בג"ץ: נציגי המשרד הממשלתי הרלוונטי לשינוי התקציבי יגיעו אף הם לכל דיון בשינוי תקציבי הקשור במשרדם ויהיו ערוכים למתן מענה לשאלות חברי הוועדה ולמתן פרטים נוספים בנושא השינוי לרבות פרוטוקולים של החלטת המשרד.

משה גפני: תודה.

משה גפני: היועצת המשפטית של הוועדה, בבקשה.

<שגית אפיק: מי שצריכים להיות הם נציגי המשרדים הרלוונטיים.

<שגית אפיק: במקרה הזה מדובר בפנייה שדנה בחלקה במדע, תרבות וספורט וזה המשרד הרלוונטי ביותר.

<שגית אפיק: לכן אני חושבת שאלו הנציגים שצריכים לתת לך את התשובות.

סתיו שפיר: למה?

סתיו שפיר: ההורדה כאן ממשרד הבריאות לא נחשבת בעיניכם?

משה גפני: אין כמעט פנייה שאין בה קיצוצים במשרדים.

משה גפני: אין דבר כזה.

סתיו שפיר: בטח שיש.

<תמיר כהן: לפרוטוקול, זה לא קיצוץ אלא זה שיתוף פעולה של משרד הבריאות עם משרד התרבות והספורט במסגרת יום ההליכה.

סתיו שפיר: משרד החינוך, יש כאן קיצוץ של חמישה מיליון שקלים, הוא לא רלוונטי?

סתיו שפיר: לא רלוונטי בעיניכם שהוא יהיה כאן

משה גפני: התשובה ניתנה.

משה גפני: תודה.

סתיו שפיר: התשובה לא ניתנה.

סתיו שפיר: קיצוץ של משרד החינוך בחמישה מיליון שקלים ולא רלוונטי בעיניכם שהוא יהיה כאן?

מיקי רוזנטל: אני רוצה לחדד את השאלה שלי.

מיקי רוזנטל: הנחיית היועץ המשפטי לא הייתה בתוקף עת הכסף הזה ניתן, לאתרי התיישבות.

משה גפני: נכון.

משה גפני: דרך אגב, זה לא הדבר היחיד.

משה גפני: היו הרבה דברים שלא היה אישור וניתנו מאוחר יותר.

מיקי רוזנטל: זאת שאלה משפטית.

<שגית אפיק: הוא אומר משהו אחר, שההנחיה לא הייתה בתוקף.

מיקי רוזנטל: ההנחיה לא הייתה בתוקף.

משה גפני: לא הבנתי.

משה גפני: מה זה ההנחיה לא הייתה בתוקף?

מיקי רוזנטל: כספים קואליציוניים וזהות המקבל שלהם, עכשיו צריכה להיות מפורטת לפי הנחיית היועץ המשפטי באופן מפורט, מי מקבל את הכסף.

מיקי רוזנטל: זה לא יכול להיות איזה גוף אמורפי או איזה שם כללי אלא צריך להגיד איזו עמותה או גוף מקבלים את הכסף.

מיקי רוזנטל: למרות הנחיית היועץ המשפטי לממשלה, הכסף הזה ניתן עכשיו.

מיקי רוזנטל: לכן לטעמי מבחינה משפטית הנחיית היועץ המשפטי חלה עליו.

מיקי רוזנטל: יותר מזה, יש כאן דיפרנציאציה בין סוגים, הכסף הקואליציוני של חברת הכנסת קורן ניתן ליד בן צבי והוא מוסד ידוע ומוכר.

מיקי רוזנטל: הכסף של ניסן סלומינסקי הוא כסף אמורפי.

מיקי רוזנטל: שימור אתרים ביהודה ושומרון.

מיקי רוזנטל: אני אומר לך שזה כמו סבתא שלי.

משה גפני: קודם אמרת הגדרה אחרת.

מיקי רוזנטל: סבתא של מנשה כשאף אחד לא יודע מי זה מנשה ומי זאת סבתא שלו.

מיקי רוזנטל: אנחנו לא יכולים לאשר כסף שאין לו כתובת.

משה גפני: השאלה ברורה.

משה גפני: תשובה, לפני היועצת המשפטית.

משה גפני: קודם כל, עובדתית.

<תמיר כהן: העובדות הן כדלקמן.

<תמיר כהן: חבר הכנסת מיקי רוזנטל צודק.

<תמיר כהן: הסיכום עם חבר הכנסת ניסן סלומינסקי היה לפני שההנחיה נכנסה לתוקף ובגלל זה הלכנו כאן לחומרה.

<תמיר כהן: גם כאשר הסיכום היה לפני ההנחיה, עדיין נהגנו בהעברה הזאת כמו ההנחיה.

<תמיר כהן: מה זאת אומרת?

<תמיר כהן: שניתנו אישורים משפטיים גם של משרד התרבות והספורט ולאחר מכן של הלשכה המשפטית במשרד האוצר.

<תמיר כהן: רק לאחר כל הבדיקות האלה, הבאנו - - -

סתיו שפיר: תראה לנו את האישורים.

משה גפני: רגע.

משה גפני: הוא באמצע התשובה.

משה גפני: אני רוצה לשמוע.

משה גפני: גם אותי זה מעניין ולא רק אותך.

<תמיר כהן: רק לאחר מכן הפנייה הובאה.

משה גפני: מה זה לאחר מכן?

<תמיר כהן: רק לאחר שנעשו כל הבדיקות המשפטיות והמקצועיות, רק לאחר מכן הפנייה הובאה לאישורכם.

מיקי רוזנטל: אתה רוצה להגיד לי שיועץ משפטי נתן את ידו להגדרה שהכסף יינתן לשימור אתרי התיישבות?

מיקי רוזנטל: אני לא מכיר יועץ משפטי כזה.

<תמיר כהן: הכסף לשימור אתרי התיישבות - נמצא כאן נציג משרד התרבות והספורט שיוכל להסביר את זה יותר בפירוט – מחולק לפי מה שנקרא תקנת תמיכה ולכן הוא מחולק לפי מבחן תמיכה, לפי סעיף 3א לחוק יסודות התקציב, מבחן שוויוני.

<תמיר כהן: יותר מזה, גם הגופים שנהנים ממנו לאחר מכן, זה מפורט באתר משרד התרבות והספורט.

משה גפני: נשמע את המשרד הרלוונטי.

ג'מאל זחאלקה: רק תוריד את המילה שוויוני מדבריך.

<חביב קטן: משרד התרבות והספורט.

<חביב קטן: כמו שתמיר אמר, מדובר במבחן תמיכה לפי סעיף 3א לחוק יסודות התקציב.

<חביב קטן: מדובר בתמיכה בעמותות במטרה כוללת של שימור אתרי התיישבות.

<חביב קטן: אישור של משרד המשפטים ומחולקים כל שנה על ידי משרד התרבות והספורט.

<חביב קטן: אנחנו מפרסמים כל שנה באתר המשרד את החלוקה הסופית.

עמר בר-לב: בדיעבד, אחרי שמעבירים.

עמר בר-לב: אנחנו רוצים לדעת לאן זה מועבר לפני שמעבירים.

סתיו שפיר: תגיד לנו עכשיו מהי רשימת העמותות.

<חביב קטן: מפרסמים בכל עת.

<חביב קטן: אם יש שאלה לוועדה, נענה.

סתיו שפיר: יש שאלה עכשיו.

סתיו שפיר: מהי רשימת העמותות.

<חביב קטן: אני אשלח אותה לוועדה.

סתיו שפיר: לא.

סתיו שפיר: אתה נשאל על ידי ועדת הכספים עכשיו לפני שזה מאושר.

<חביב קטן: אפשר להקיש קישור לאתר משרד התרבות והספורט בו מפורט מודל התמיכה.

סתיו שפיר: תגיד לנו עכשיו.

סתיו שפיר: תקריא לוועדה.

סתיו שפיר: מה הבעיה?

מוסי רז: אנחנו מבקשים שעה לקרוא את זה ונתכנס עוד שעה לדון בזה.

סתיו שפיר: תקריא לנו בבקשה את הרשימה של כל העמותות והארגונים שמקבלים כסף מתוקף ההסכם הזה.

<חביב קטן: אין לי כרגע.

<חביב קטן: אני אוכל לשלוח את זה.

סתיו שפיר: אמרת שזה באתר ונגיש לכולם.

סתיו שפיר: אם זה באתר שלכם, מה הבעיה למצוא את זה?

מיקי רוזנטל: אני מבקש כדלקמן.

מיקי רוזנטל: שמעתי את כולכם.

מיקי רוזנטל: אני באופן חריג מבקש לגבי הבקשה הזאת לראות את חוות הדעת של הייעוץ המשפטי שלכם.

מיקי רוזנטל: בינתיים אני מגיש רביזיה על ההחלטה ואני מבקש שלא יוצבע עד שלא נקבל את חוות הדעת הזאת.

מיקי רוזנטל: אנחנו צריכים לראות את חוות הדעת, כי מה זה הדבר הזה?

משה גפני: בסדר.

סתיו שפיר: הייתה כאן שאלה מכמה חברי כנסת ששאלו מי הן העמותות.

מוסי רז: אני מבקש לשאול עוד כמה שאלות.

מוסי רז: מופיע כאן סכום של 11 מיליון שקלים לרשות העתיקות עבור חפירות ארכיאולוגיות.

מוסי רז: אני מבקש לדעת היכן החפירות האלה.

מוסי רז: יש מישהו שיודע לומר לי?

<חביב קטן: כן.

<חביב קטן: מדובר על פרויקט שנקרא שביל הסנהדרין.

<חביב קטן: שביל הסנהדרין הוא פרויקט שרשות העתיקות מבצעת בגליל לכבוד שבעים שנים למדינת ישראל.

<חביב קטן: מדובר על שבעים קילומטרים ומחבר אל מרחב הגליל והמורשת העשירה בו עוד מימי התנ"ך.

<חביב קטן: אלה החפירות שנעשות בקטע הזה.

אחמד טיבי: אדוני היושב ראש, אני רוצה להודות לך.

אחמד טיבי: על פי בקשתי עצרת את ההצבעה על הקיצוץ הרוחבי וזו החלטה מבורכת ונכונה שיש לה השלכות.

משה גפני: גם מיקי רוזנטל.

מוסי רז: יש כאן סכום של 900 אלף שקלים לרשות העתיקות על פי סיכום עם חבר הכנסת מיקי זוהר שיושב לשמאלי.

מוסי רז: אני מבקש לדעת על מה מדובר.

יהודה גליק: הוא שואל למה רק 900 אלף.

יהודה גליק: לדעתי שאלה מצוינת.

סתיו שפיר: אפשר שמשרד התרבות או משרד האוצר יסביר מה הפירוט של זה?

סתיו שפיר: חבר הכנסת שביקש את הכסף לא זוכר למה הוא היה מיועד.

סתיו שפיר: אפשר להעביר 900 אלף שקלים לנכים.

משה גפני: אתה יכול לענות?

משה גפני: תענה בקצרה.

משה גפני: על הרביזיה נצביע אחר כך.

משה גפני: אני מבקש להעביר את חוות הדעת לאופוזיציה.

<חביב קטן: חוות הדעת כבר הועברה לוועדה.

סתיו שפיר: איפה היא?

משה גפני: אני מבקש להפיץ אותה בין החברים.

משה גפני: לתת אותה ליועצת המשפטית ולמיקי רוזנטל.

<חביב קטן: 900 אלף שקלים לרשות העתיקות מועברים כעת והם חלק מתקציב רשות העתיקות שאושר על ידי השרה והוגש לשר האוצר.

<חביב קטן: מדובר בחפירות בשביל הסנהדרין.

מוסי רז: בחפירות אתם טובים.

משה גפני: הוא פקיד.

יהודה גליק: אני מציע שהוועדה תעשה סיור בשביל הזה.

משה גפני: נשקול את זה.

משה גפני: שביל הסנהדרין.

משה גפני: מה עוד?

<חביב קטן: זהו.

<חביב קטן: מדובר בשביל הסנהדרין שדיברתי עליו קודם.

משה גפני: חפירות של רשות העתיקות.

<חביב קטן: נכון.

מוסי רז: כמה עולה בסך הכול שביל?

מוסי רז: יש כאן 11 מיליון שקלים ועוד 900 אלף.

<חביב קטן: כעשרים מיליון שקלים.

סתיו שפיר: למה צריך כאן העברה פוליטית?

סתיו שפיר: מה פוליטי בדבר הזה?

<חביב קטן: זה לא קשור אלי.

משה גפני: תודה רבה.

משה גפני: אנחנו ממשיכים.

סתיו שפיר: למה זה היה צריך הסכם קואליציוני?

משה גפני: אני לא יודע.

משה גפני: אין לי מושג.

משה גפני: אני לא מתערב בזה.

משה גפני: זה לא מעניין אותי.

משה גפני: יש הרבה כספים שצריך להעביר מכיוון שהמדינה לא מעבירה בסדר הרגיל.

סתיו שפיר: אתם הממשלה.

משה גפני: זה נושא ההעברה עכשיו?

סתיו שפיר: מוסי ביקש את רשימת העמותות ועדיין לא קיבל.

משה גפני: יקבל.

משה גפני: פנייה מספר 274.

משה גפני: אני חוזר אחורנית.

סתיו שפיר: יש כאן בעיה.

משה גפני: אני מצטער, נגמר הפיליבסטר.

סתיו שפיר: הוא אמר שהרשימה הזאת נמצאת באתר אבל אז הוא לא הצליח למצוא אותה באתר.

סתיו שפיר: אפשר לתת לו דקה לחפש.

משה גפני: אין רשימת עמותות.

משה גפני: לא מקובל.

סתיו שפיר: אני רוצה להגיע למליאה, לחוק ההמלצות.

סתיו שפיר: אני לא רוצה להישאר כאן יותר מדי זמן אבל אין לי ברירה.

משה גפני: פנייה מספר 274, מימון מפלגות ובחירות.

<מעין ספיבק: אגף התקציבים.

<מעין ספיבק: הפנייה נועדה להעברה של 1,500 אלפי שקלים בהרשאה להתחייב עבור מכרז של פרוטוקולים של מזכירויות הקלפי בבחירות הכלליות ועוד 1.5 תקנים, תקן אחד – עוזרת למנכ"לית ועדת הבחירות ועוד 0.5 תקנים תגבור החשבות.

<מעין ספיבק: מדובר בצרכים שהוצגו על לידי הוועדה לבחירות הכלליות לאחר מועד ההצבעה על חוק התקציב וזאת לאור גיבוש תכנית מפורטת מצד הוועדה ולאחר עליית הצורך לתגבור התקנים.

סתיו שפיר: מה מספר הפנייה?

<טמיר כהן: 274.

משה גפני: מתי הבחירות?

סתיו שפיר: אנחנו נשמח לכך.

<יעל אליאב: חשבת ועדת הבחירות.

מיקי רוזנטל: האם יש לכם היערכות מוגברת עכשיו לקראת השנה הבאה?

<יעל אליאב: היא לא מוגברת.

יהודה גליק: תביני שהשאלה הזאת היא לא שאלה תמימה.

משה גפני: היא יודעת.

מיקי רוזנטל: האם יש לכם היערכות מוגברת בוועדת הבחירות לאור העובדה שיש עכשיו הצעות חוק שונות שנועדו להרחיב את התשלום למשל לפריימריסטים במפלגות?

מיקי רוזנטל: האם אתם תהיו מעורבים בזה?

מיקי רוזנטל: אתם מתכוננים לזה או האם הבדיקה תהיה רק אצל מבקר המדינה?

<יעל אליאב: אנחנו לא מעורבים בכל הפוליטיקה שקורית מאחורי הקלעים ולפני הקלעים.

<יעל אליאב: אנחנו עושים את עבודתנו.

<יעל אליאב: מכינים את עצמנו מרגע שהבחירות הקודמות התקיימו ועד הבחירות העתידיות.

סתיו שפיר: שמתי הן מתרחשות?

<יעל אליאב: או בנובמבר 2019 או מתי שהוא, לפי המוקדם.

מיקי רוזנטל: יופי.

מיקי רוזנטל: אני מודה לך על התשובה כי אני אגיד לך מה.

מיקי רוזנטל: שלשום ישבנו כאן ולמשל רשות ציבורית אחרת, מנכ"ל הכנסת, כבר בונה ארבעים לשכות לחברי כנסת חדשים והוא ביקש מאתנו כסף לתכנן.

מיקי רוזנטל: זה אומר שאתם לא מבצעים את תפקידכם כי אתם לא מתכננים ולא מתכוננים.

משה גפני: זה לא התפקיד שלהם.

משה גפני: אני עונה לך.

משה גפני: התשובה היא שזה לא התפקיד שלה.

מיקי רוזנטל: אם רשות שלטונית אחת מתכוננת לבחירות - - -

משה גפני: זה לא רלוונטי.

יהודה גליק: לא קשור.

משה גפני: רשות שלטונית, אני לא רוצה לומר על כך.

יהודה גליק: אנחנו נערכים להגדלת מספר חברי הכנסת מהליכוד בכנסת הבאה.

משה גפני: אבל הוא לא שאל על זה.

מיקי רוזנטל: אני לא שאלתי.

מיקי רוזנטל: על הליכוד, אני יודע את התשובה.

מיקי רוזנטל: אתם מושחתים אכלתם אותה, גם אלה שלא מושחתים.

משה גפני: מי בעד אישור הפנייה לוועדה?

משה גפני: מי נגד?

משה גפני: מי נמנע?

משה גפני: בעד אישור פנייה מספר 274 – 8

משה גפני: הפנייה נתקבלה.

משה גפני: הפנייה אושרה.

סתיו שפיר: רביזיה.

משה גפני: עמוד 25.

משה גפני: פנייה מספר 313 עד 314, הוצאות פיתוח.

משה גפני: בית הנשיא.

<חזי כהן: אגף תקציבים.

<חזי כהן: הפנייה נועדה לתגבור תקציב בית הנשיא בסך של שלושה מיליון ו-276 אלף שקלים למטרות כפי שמפורט לכם בדברי ההסבר: טיפול שוטף של בית הנשיא, מעטפת רפואית לנשיא לרבות אמבולנס, אמצעי אבטחה לבית הנשיא כולל מכונות שיקוף וחומרים נלווים לטובת הקלת הכניסה לבית הנשיא והגדלת ההכנסות של בית הנשיא כתוצאה מאירועים רבים שקרו במהלך השנה.

משה גפני: שאלות.

מכלוף מיקי זוהר: שאלה לגבי בית הנשיא.

מיקי רוזנטל: הליכודניקים אוהבים לשאול כל פעם כשאנחנו מעלים את נושא הוצאות בית ראש הממשלה.

מיקי רוזנטל: פתאום הם בלעו את הלשון כל הליכודניקים.

משה גפני: אם אתה אומר שזה לא חיוני, אני כמו מיקי רוזנטל, אני אתכם.

מכלוף מיקי זוהר: לא.

מכלוף מיקי זוהר: לא.

מיקי רוזנטל: מערכת השיקוף כבר הוקמה.

מיקי רוזנטל: אנחנו אישרנו את הכסף.

משה גפני: מיקי, אתם לא לוקחים את החיים ברצינות.

משה גפני: אתם עושים צחוק מהכול.

מיקי רוזנטל: לא.

מיקי רוזנטל: הנשיא בעד ההפגנות.

מיקי רוזנטל: איך אתם שותקים?

משה גפני: אני זוכר שאנחנו אישרנו העברות של בית הנשיא.

משה גפני: עת שמעון פרס המנוח היה נשיא, אישרנו את האמבולנס והפרמדיק.

משה גפני: האם זה ממשיך הלאה?

<ג'רייס גחשאן: כן.

משה גפני: יש בזה צורך?

משה גפני: אתה בטוח?

משה גפני: זה כסף.

משה גפני: זה הרבה כסף.

<ג'רייס גחשאן: נכון.

<ג'רייס גחשאן: הסכום הזה איננו נמצא בבסיס התקציב בגלל ההחלטה שקיבלה הנהלת בית הנשיא.

<ג'רייס גחשאן: כל שנה ההחלטה מתחדשת.

<ג'רייס גחשאן: אחרי הדיון היום אני אמליץ להנהלת בית הנשיא, ולפי דעתי ההמלצה תתקבל, שבשנת 2019 הסכום הזה כן ייכנס לבסיס התקציב.

מיקי רוזנטל: היום יש אמבולנס?

משה גפני: כן.

<ג'רייס גחשאן: יש פרמדיק צמוד לנשיא המדינה מאז כהונתו של פרס.

סתיו שפיר: זה צריך להיות בבסיס.

משה גפני: אתה תקציבן בית הנשיא.

משה גפני: גם אני בעד זה.

מיקי רוזנטל: אם היית קונים אזיקים לקצב, אולי היה נמנע מה שקרה.

משה גפני: לא מדברים לשון הרע בחודש טבת.

משה גפני: מי שצריך להחליט על אמבולנס עם פרמדיק זה איש מקצוע.

משה גפני: אני לא מתערב בזה.

משה גפני: אם ההחלטה תהיה כזאת שצריך את זה, אני מסכים אתך לחלוטין שזה צריך להיות בבסיס התקציב.

משה גפני: זה גם לא כבוד שצריך לאשר את זה כל שנה בוועדת הכספים.

<ג'רייס גחשאן: נכון.

<ג'רייס גחשאן: מדיונים שהתנהלו בבית הנשיא, עת כבוד הנשיא נכנס לתפקידו הייתה גישה לבטל את זה אבל בסוף הוחלט שממשיכים עם זה.

משה גפני: תבדוק את זה שוב.

משה גפני: אם זו החלטה מקצועית, זה צריך להיות בבסיס.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד אישור פניות מספר 313 עד 314 – רוב

משה גפני: הפנייה נתקבלה.

משה גפני: הפניות אושרו.

מוסי רז: הצעה לסדר, אדוני היושב ראש.

מוסי רז: הונחה על שולחננו חוות דעת משפטית לגבי ההעברות התקציביות הקודמות.

מוסי רז: מדובר בחוות דעת פגומה משום שבעצם נאמר לנו כאן שיש אישור משפטי להעברה ממשרד התרבות ליד בן צבי בסך של מיליון שקלים אלא שהבקשה שאנחנו נתבקשנו לאשר היא מיליון ו-800 אלף שקלים.

מוסי רז: זאת אומרת, מיליון ועוד 800 אלף שקלים.

<קריאה: מיליון ו-900 אלף.

מוסי רז: לכן אנחנו חייבים לדחות את הבקשה.

מיקי רוזנטל: נכון.

מיקי רוזנטל: המספרים לא חופפים.

יהודה גליק: חוות הדעת המשפטית עוסקת בעניין המשפטי.

יהודה גליק: אתה רוצה לתקוע את יד בן צבי?

מוסי רז: לא.

מוסי רז: אנחנו רוצים שהמדינה תתנהל על פי חוק.

סתיו שפיר: אפשר גם לבטל את ועדת כספים.

סתיו שפיר: פשוט לשים את הכסף בערימה ולחלק.

סתיו שפיר: לא, זה לא עובד כך.

סתיו שפיר: מוסרים לוועדה מספרים שגויים.

משה גפני: תשובה לגבי חוות הדעת.

משה גפני: אני משבח אתכם שהבאתם את זה מיד.

משה גפני: מופיע כאן מיליון ליד בן צבי ושני מיליון לשימור אתרים כאשר הסכום לגבי הנושא של ניסן סלומינסקי היה מיליון ו-900 אלף.

<קריאה: הסכומים של ניסן סלומינסקי בלבד.

<קריאה: יש חוות דעת נוספת שמדברת על כל שאר הכספים הקואליציוניים שיש בפנייה, ביניהם נורית קורן ומיקי זוהר, שהיא נפרדת לחוות הדעת הספציפית הזאת.

<קריאה: הפניות אל המשרד הגיעו במועדים נפרדים.

נורית קורן: איזה כספים ייחודיים?

נורית קורן: על מה דיברת?

נורית קורן: איזה שם אמרת?

<קריאה: אמרתי שיש כמה כספים קואליציוניים.

סתיו שפיר: זה לא הכסף שלך שרוצים להעביר לך בליכוד.

<קריאה: הסכומים של ניסן סלומינסקי שביקשו להעביר למשרד שלנו הגיעו במועד אחר.

<קריאה: יש מיקי ונורית קורן ויש ניסן סלומינסקי.

<קריאה: יש כאן כמה דברים.

<קריאה: אמרתי שהפנייה למשרד על ניסן סלומינסקי הגיעה במועד נפרד מהכספים האלו ולכן הייתה חוות דעת משפטית נפרדת.

סתיו שפיר: נאוה בוקר שואלת מה קורה עם הכסף הקואליציוני שהוא ביקשה בשביל חבר הליכוד.

משה גפני: התחלת לדאוג לה?

נורית קורן: את לא תבהירי מה אני שואלת.

נורית קורן: אני יודעת בדיוק מה אני רוצה לשאול.

משה גפני: זה לא הגון.

משה גפני: עזבי.

נורית קורן: את לא הדוברת שלי.

נורית קורן: את רוצה, תשאלו את השאלות של עצמך.

משה גפני: חוות הדעת הנוספת.

<קריאה: היא הועברה כבר ביולי, בפנייה הקודמת ואני אעביר אותה שוב.

סתיו שפיר: יש עוד כספים פוליטיים בהעברות האלה שביקשתם להעביר בזמן מליאה?

משה גפני: אני לא אחראי על הפוליטי.

סתיו שפיר: אלה ההעברות החריגות?

משה גפני: אני לא אחראי לזה.

משה גפני: עמוד 31, פניות מספר 315 עד 319.

<אייל טולדו: אגף התקציבים.

<אייל טולדו: הפנייה התקציבית נועדה להעביר תקציב בסך של 32 אלף ו-462 אלפי שקלים והגדלת ההוצאה המותנית בסך של 96 אלף ותשעים אלפי שקלים ותגבור כוח האדם ב-34 תקנים בהתאם לפירוט שלהלן.

<אייל טולדו: הסכם רשות המסים שנחתם לפני כמה חודשים, הפעימה הראשונה שלו משולמת שנה ועל כן מועבר סך של כ-25 מיליון שקלים לצורך מימון ההסכם.

משה גפני: זאת העברה בתוך משרד האוצר.

משה גפני: אני לא הבנתי את זה.

משה גפני: יש כאן העברה של הרבה כסף ותקנים לרשות המסים.

<אייל טולדו: נכון.

משה גפני: מילא אתם נגד משרד החינוך ונגד משרד התחבורה, את זה הבנתי אבל זה בתוך המשרד שלכם, למה לא הבאתם את זה בנובמבר?

משה גפני: למה אתם מעמיסים עלינו העברה כזאת עכשיו?

משה גפני: למה אנחנו צריכים עכשיו לדון בזה?

מיקי רוזנטל: לדעתי לא צריך.

יהודה גליק: הוא לא שאל אותך.

יהודה גליק: הוא שאל אותו.

מיקי רוזנטל: אנחנו חושבים שזה מצריך דיון יותר רחב בוועדת הכספים.

מיקי רוזנטל: אנחנו לא רוצים לדון בזה עכשיו.

מיקי רוזנטל: זה לא עולה בקנה אחד עם מה שאמר יושב ראש הכנסת.

משה גפני: תכף נראה מה עושים.

<אייל טולדו: אני אשיב.

<אייל טולדו: לגבי רשות המסים, ההסכם נחתם רק לפני כחודש ולכן לא ניתן היה להעביר את התקציב לפני כן.

<אייל טולדו: מדובר ברוב התקציב בהעברה, 25 מיליון שקלים מתוך 32 מיליון שקלים.

<אייל טולדו: לגבי קרן מס רכוש, שזה התקציב הגדול כאן בהוצאה מותנית בהכנסה – דרך אגב, הוא מיועד לתת פיצויים לאזרחים שנפגעו בשריפת הכרמל – גם זה נעשה בהתאם לקצב הביצוע.

משה גפני: תודה רבה.

משה גפני: יש בקשה של חבר הכנסת אחמד טיבי ושל חבר הכנסת מיקי רוזנטל.

משה גפני: הם מבקשים לדחות את זה.

משה גפני: הם אומרים שזה לא צריך להיות עכשיו.

משה גפני: אני לא דוחה את זה אבל אני מבקש מכם, אגף התקציבים, שתשכנעו אותם שהם יסכימו לכך שאני אביא את זה.

משה גפני: עוברים לפנייה הבאה.

רועי פולקמן: רגע, גפני, עם כל הכבוד.

רועי פולקמן: מה זאת ההצגה הזאת?

רועי פולקמן: פתאום עכשיו הם מבקשים?

משה גפני: זה לא פתאום.

מיקי רוזנטל: אתה לא היית כאן מהבוקר.

מיקי רוזנטל: אתה באת לבקר.

רועי פולקמן: אנחנו שומעים כאן דיבורים על בקשות סתם כי רוצים לתקוע דברים.

רועי פולקמן: אז עכשיו זה טוב לך שיסבירו להם?

רועי פולקמן: הסביר לך שזה הסכם שנחתם לפני חודש.

אחמד טיבי: לא השתכנענו.

רועי פולקמן: במה זה פחות טוב ממה ששמעת עכשיו על נתיב הסנהדרין?

רועי פולקמן: מה זה השטויות האלה?

רועי פולקמן: זה סתם כדי להגיד.

רועי פולקמן: זה בגלל שזה סעיף ברשות המסים?

רועי פולקמן: כל תקציב המדינה הוא רשות המסים, אז לא יהיה תקציב לרשות המסים?

רועי פולקמן: זאת נקמנות.

רועי פולקמן: אני רוצה להבין את האסטרטגיה.

משה גפני: אתה רוצה לדעת או אתה יודע מה אני עושה?

רועי פולקמן: אני שואל אם זו נקמנות.

משה גפני: אני אענה לך.

משה גפני: תחכה.

משה גפני: איפה היית בבוקר כשאני כאן ירקתי דם כל הזמן עם הסיכום עם היושב ראש?

רועי פולקמן: היה כאן מישהו אחר מטעמנו.

רועי פולקמן: אני בשעה האחרונה שומע טיעונים לא פחות חשובים מזה.

רועי פולקמן: מה זה הדבר הזה?

משה גפני: אני רוצה לספר לך סיפור, שתדע את המצב.

משה גפני: זאת הוועדה היחידה מבין כל ועדות הכנסת שעובדת, שקיבלה אישור לעבוד.

משה גפני: היא קיבלה אישור לא בגלל שעזרת לי אלא היא קיבלה אישור בגלל שכיתתי את רגליי בהתבזות ללכת ליושב ראש הכנסת אתמול בלילה, אתמול בצהרים, ללכת היום בבוקר ולבקש ממנו בתחנונים בגלל האחריות הממלכתית.

רועי פולקמן: נכון.

רועי פולקמן: זו העבודה של ועדת הכספים.

משה גפני: בסדר, אבל ההחלטה שלו הייתה שאין ועדות ואכן אין שום ועדה אחרת.

משה גפני: אמר לי יושב ראש הכנסת כדלהלן.

משה גפני: אמר לי: אני הבנתי את מה ששכנעת אותי, כאשר מדובר כאן על העברות תקציביות - המדינה לא יכולה להיעצר.

משה גפני: פנה אליו יואל חסון, שמוביל את הפיליבסטר במליאה, ואמר שהוא לא מסכים, בשום אופן.

משה גפני: יש מליאה, אתה לא יכול לקיים ועדה.

משה גפני: אז היה סיכום בין יושב ראש הכנסת לביני עם הוראה וההוראה הייתה שיש דברים שאתה יכול בתיאום עם האופוזיציה לעכב אותם.

משה גפני: זה הסיכום ולכן יש ישיבה.

משה גפני: היה דבר אחד שעיכבנו.

משה גפני: זה היה הקיצוץ הרוחבי.

משה גפני: הם אמרו שהם רוצים ללמוד.

משה גפני: גם אחמד טיבי אמר זאת.

משה גפני: אמר לי מיקי רוזנטל שזה בשם האופוזיציה.

משה גפני: עיכבתי את זה.

מיקי רוזנטל: תאמין לי, אני מרסן כאן אנשים.

רועי פולקמן: אתה רוצה לשתק את המדינה בגלל שאתם עושים פיליבסטר?

רועי פולקמן: מה קורה לך?

מיקי רוזנטל: אתה חצוף.

מיקי רוזנטל: אני אומר לך שאתה חצוף.

רועי פולקמן: במה נתיב הסנהדרין יותר חשוב מהסכם השכר של רשות המסים?

מיקי רוזנטל: עכשיו אני אראה לך מה זה לא בסדר.

מיקי רוזנטל: מיליארד שאלות על כל דבר.

מיקי רוזנטל: נגמר ההסכם.

מיקי רוזנטל: הייתה לנו הבנה עם יושב ראש הכנסת שרק דברים דחופים יבואו לכאן.

רועי פולקמן: למה זה פחות דחוף?

רועי פולקמן: זאת צביעות.

רועי פולקמן: במה זה פחות דחוף?

משה גפני: רועי, אתה לא עוזר לי.

רועי פולקמן: במה העובדים האלה פחות חשובים מחפירות ארכיאולוגיות?

רועי פולקמן: מה זה השטויות האלה?

מיקי רוזנטל: אתה צודק.

מיקי רוזנטל: אתה גיבור גדול.

מיקי רוזנטל: בוא נראה אותך.

רועי פולקמן: לפני דקה העברת כאן חפירות ארכיאולוגיות.

רועי פולקמן: זה יותר חשוב מהעובדים שזה הסכם השכר שלהם?

מיקי רוזנטל: בוא נראה אותך.

מיקי רוזנטל: נגמר הסיפור.

מיקי רוזנטל: אני רוצה לשמוע את נציג רשות המסים.

רועי פולקמן: הרב גפני, אם הוא רוצה תשובה של רשות המסים, יופי.

רועי פולקמן: אז הצבעה כמו שעשינו עם החפירות הארכיאולוגיות.

מיקי רוזנטל: אל תהיה גיבור גדול.

מיקי רוזנטל: בוא נראה אותך.

רועי פולקמן: למה העובדים פחות חשובים מחפירות ארכיאולוגיות?

רועי פולקמן: למה?

רועי פולקמן: קודם לא עצרו את חברת הכנסת שפיר ששאלה?

רועי פולקמן: שואלים.

מיקי רוזנטל: מי עצר אותה?

מיקי רוזנטל: אני עצרתי אותה.

רועי פולקמן: לא.

רועי פולקמן: היושב ראש עצר אותה.

רועי פולקמן: זה לגיטימי.

רועי פולקמן: כל עוד זה במידה, זה לגיטימי.

רועי פולקמן: שאלות חשובות.

משה גפני: רועי, להירגע.

רועי פולקמן: שלא יעצור את ההצבעה.

רועי פולקמן: כל עוד אלה שאלות שבאות לעכב את ההצבעה, לא אכפת לי.

מיקי רוזנטל: עכשיו יש שאלות לעכב את ההצבעה.

משה גפני: רועי, אתה לא עוזר לי.

רועי פולקמן: אני מבקש שתצביע על זה.

מיקי רוזנטל: אני מתנגד להצביע על זה.

מיקי רוזנטל: אני רוצה הבהרות לכל השאלות.

סתיו שפיר: רועי, חוק ההמלצות לא חייב לעבור השבוע.

סתיו שפיר: הייתם יכולים לדחות את זה.

רועי פולקמן: המדינה צריכה גם להתנהל, עם כל הכבוד.

משה גפני: מה יש לכם?

משה גפני: אני צריך להיות הכי עצבני ואני הכי רגוע?

מיקי רוזנטל: לי יש שאלות לרשות המסים.

משה גפני: אני ישבתי עם האופוזיציה ואני מנסה כל הזמן למתן ולהגיע להסכמות.

משה גפני: אפשר לעשות פיליבסטר כאן, אבל אני לא רוצה את זה.

משה גפני: אני יודע שיש בעיות.

משה גפני: את ההעברה ההיא דחיתי ליום ראשון על פי הבקשה שלהם.

משה גפני: ההעברה הזאת, לא דחיתי עדיין.

משה גפני: אמרתי שאני עובר על ההעברה הזאת.

משה גפני: אני מבקש שיסבירו לאופוזיציה את הדברים האלה ואז נחזור לדיון כאן.

משה גפני: ביקשתי הסבר, שיסבירו.

משה גפני: עכשיו אני רוצה להגיד לך.

משה גפני: אתה לא יכול להיכנס לכאן ולהיות אדום.

משה גפני: אני אגיד לך למה.

רועי פולקמן: למה זה שונה מכל העברה אחרת?

משה גפני: תן לי להסביר.

משה גפני: אני לפחות לא מתלהם.

משה גפני: אתה לא היית צריך להיכנס ולהגיד את זה כי אני מתקדם.

משה גפני: אני הולך להגיע לכך שהמדינה תתנהל, כמו שאמרת.

משה גפני: אתה לא אמרת מילה אחת בגנותה או בגנותו של משרד האוצר שמביא לכאן העברות בכמויות עצומות.

משה גפני: עוד היום מגיעות העברות.

משה גפני: היום מגיעות העברות שהיה אפשר להביא אותן ביוני וביולי ובאוקטובר.

משה גפני: הם פשוט עושים צחוק מהכנסת.

רועי פולקמן: זאת לא העברה כזאת.

רועי פולקמן: בחרת על מה ליפול.

משה גפני: לכן לא דחיתי אותה.

משה גפני: אמרתי את זה על העברות אחרות.

רועי פולקמן: אם יש העברה אחרת שהיא לא נחוצה, נדבר עליה לגופו של עניין.

רועי פולקמן: זה מס רכוש של שריפות הכרמל ואלה הסכמי עבודה.

רועי פולקמן: מה קורה לך?

רועי פולקמן: לפני דקה הצבענו על העברה הרבה פחות דחופה.

<קריאה: לא הצבענו עליה.

רועי פולקמן: הצבענו עליה והעברנו אותה.

משה גפני: יש לנו ישיבה היום כל היום עד מאוחר בלילה.

משה גפני: ברגע שיתחילו ההצבעות במליאה, אני עוצר את הישיבה.

משה גפני: אני עוצר אבל לא מסיים אותה.

משה גפני: אנחנו נמשיך אחר כך גם אם היא תהיה ב-12:00 בלילה.

משה גפני: עכשיו יושבים עד ההצבעות.

משה גפני: אני מבקש, זה מה שביקשתי קודם, שתסבירו לאופוזיציה למה זה חיוני ואז נחזיר את זה לדיון.

מיקי רוזנטל: לא.

מיקי רוזנטל: יש לי הרבה יותר שאלות.

<קריאה: אנחנו צריכים לשמוע את השאלות כדי להבין מה להסביר.

<קריאה: יושבים כאן נציגי המשרדים.

מיקי רוזנטל: יש לי המון שאלות.

מיקי רוזנטל: אם צריך לשאול, נשאל כאן.

משה גפני: זה יחזור לכאן, אבל תסבירו להם.

משה גפני: לא עכשיו.

משה גפני: לא באמצע הישיבה.

משה גפני: נחזור לזה.

משה גפני: עמוד 42, פנייה מספר 320, הוצאות חירום אזרחיות.

<ספיר איפרגן: אגף התקציבים.

<ספיר איפרגן: הפנייה דנה בסעיף תקציבי 16 של הוצאות חירום אזרחיות.

<ספיר איפרגן: הפנייה נועדה לתגבור רשות חירום לאומית, רח"ל, ב-450 אלפי שקלים.

<ספיר איפרגן: ביום 18 לדצמבר 2016 הועברו לוועדת הכספים של הכנסת כלל ההסכמים הפוליטיים בעלי משמעות תקציבית שהושגו במהלך אישור תקציב המדינה לשנים 2017-2018.

<ספיר איפרגן: ההצגה האמורה כללה סיכום עם חבר הכנסת מיקי זוהר - - -

מוסי רז: 450 מיליון שקלים למיקי זוהר?

<ספיר איפרגן: לא.

<ספיר איפרגן: 450 אלפי שקלים עבור פעילות רשות חירום לאומית.

<ספיר איפרגן: מאחר ובאותה עת טרם נכללה חוות הדעת המשפטית בדבר יכולת העברת הסכומים לתכניות מסוימות, לא הוקצו הכספים האלה עבור המטרות וזאת בהתאם להחלטת היועץ המשפטי לממשלה מספר 1180 מחודש מרץ 2015.

<ספיר איפרגן: כעת, משהושלמו הבדיקות המקצועיות והמשפטיות הנחוצות, מוקצים הסכומים המפורטים לעיל בהתאם להצגתם לפני חברי ועדת הכספים ב-18 לדצמבר 2016.

מיקי רוזנטל: מתי הושלמו הבדיקות האלה?

<ספיר איפרגן: לאחר שהגיע המקור, לפני שבועיים לטובת הסיפור, התחלנו מהלך מזורז של הבדיקות המשפטיות.

<ספיר איפרגן: קיבלנו את אישור היועץ המשפטי של משרד הביטחון וגם את אישור היועץ המשפטי של משרד האוצר.

<ספיר איפרגן: לאחר מכן בעצם העברנו את הפנייה לוועדת הכספים.

מוסי רז: לאן הולך הכסף הזה?

<ספיר איפרגן: הכסף עובר לטובת תכנית של פרויקטים של רשות החירום הלאומית.

<ספיר איפרגן: התכנית הזו למעשה מיועדת לפרויקטים בתחום התגוננות העורף האזרחי, חוסן רשויות מקומיות ועוד פרויקטים שבעצם נמצאים בתכנית העבודה של רח"ל.

סתיו שפיר: לאיזה רשויות מקומיות?

<ספיר איפרגן: אני אשמח להוסיף.

<ספיר איפרגן: בין היתר לטובת מרכזי הפעלה ברשויות המקומיות בדרום.

<ספיר איפרגן: מרכזי הפעלה, אפשר לומר שאלה חמ"לים של הרשויות המקומיות, משם הם פועלים בשעת חירום.

<ספיר איפרגן: זה הולך לטובת שדרוג מרכזי ההפעלה האלה, כלומר, הרחבה, הוספת אמצעים.

סתיו שפיר: באיזה רשויות?

<ספיר איפרגן: ברשויות מקומיות בדרום.

<ספיר איפרגן: אין לי פירוט מעבר לזה.

מיקי רוזנטל: צריך את הפירוט.

סתיו שפיר: מה הבעיה להגיד איפה, אם את רוצה להעביר לשם כסף?

<ספיר איפרגן: אני באופן אישי לא יודעת.

<ספיר איפרגן: אני אשמח לתת תשובה לוועדה.

<ספיר איפרגן: לבדוק ולתת תשובה.

סתיו שפיר: גפני, רוצים להעביר את הכסף לרשויות ולא אומרים לאן.

סתיו שפיר: הם לא יודעים לאיזה רשויות.

סתיו שפיר: קצת משונה, לא?

<ספיר איפרגן: רשויות מקומיות בדרום.

סתיו שפיר: הדרום הוא אזור גדול.

סתיו שפיר: מה זאת אומרת?

<ספיר איפרגן: זה חלק מתכנית עבודה.

סתיו שפיר: אבל מה הבעיה לתת רשימה של רשויות?

מיקי רוזנטל: אנחנו רוצים לדעת לאיזה רשויות.

<ספיר איפרגן: אני אעביר לוועדה.

סתיו שפיר: לא להעביר.

סתיו שפיר: עכשיו, לפני ההצבעה.

מכלוף מיקי זוהר: אני אעזור לך.

מכלוף מיקי זוהר: אדוני היושב ראש, אני כל כך שמח שעולות כאן היום ההעברות התקציביות שקשורות לכספים הקואליציוניים שלי.

מכלוף מיקי זוהר: כשתקפו אותי בזמנו, עת קיבלתי את הכסף, חשבו שלקחתי את הכסף הביתה, ומה מסתבר?

מכלוף מיקי זוהר: שהכסף שאני השגתי מהאוצר הולך לרשויות מקומיות בדרום, בפריפריה.

מכלוף מיקי זוהר: אני שואל אותך הרב גפני, האם יש דבר מכובד יותר מלתקצב רשויות מקומיות בדרום ובפריפריה בכלל?

מכלוף מיקי זוהר: יש דבר מכובד יותר?

מיקי רוזנטל: איזה רשויות אלה?

מכלוף מיקי זוהר: אני יכול להגיד לך.

מכלוף מיקי זוהר: כל הרשויות המקומיות שיש בהן בעיות ביטחוניות באזורי הפריפריה.

מכלוף מיקי זוהר: למשל, דרום חברון.

מכלוף מיקי זוהר: הר חברון.

מיקי רוזנטל: אנחנו רוצים את הרשימה.

מוסי רז: מדברים על רשויות מחוץ למדינת ישראל.

מוסי רז: אני רואה שהתקציב שלהן גדל תוך שנתיים, מ-107 מיליון ל-161 מיליון.

מכלוף מיקי זוהר: אני אעשה מאמצים שבעוד שנתיים זה יהיה 400 מיליון.

סתיו שפיר: אחרי שסיימנו עם הפריימריס של מיקי זוהר, אפשר בבקשה לקבל את הרשימה של הרשויות?

מכלוף מיקי זוהר: עכשיו זה הפריימריס שלך.

סתיו שפיר: אין לי בעיה בפריימריס.

מכלוף מיקי זוהר: אני יודע שאין לך בעיה.

סתיו שפיר: כנראה לך יש בעיה עם הדיבורים האלה כאן.

סתיו שפיר: את מבינה שאת לא יכולה לבוא ולבקש שנעבור כסף אבל לא להגיד לנו לאיפה מעבירים אותו?

<ספיר איפרגן: לפי רח"ל, התקציב יועבר על פי איזשהו תעדוף.

סתיו שפיר: עדיין אין לכם את התעדוף?

סתיו שפיר: שלושה ימים לפני סוף השנה אתם מגיעים לוועדת הכספים, מבקשים להעביר כסף, אומרים שזאת העברה דחופה שבגללה אפשר לגרום לחברי הכנסת לוותר על דיון במליאה על חוק ההמלצות, כל כך דחוף שצריך לעשות כאן ישיבה חריגה, אבל אתם עדיין לא יודעים ועוד לא קבעתם תעדוף לאן הכסף עובר?

סתיו שפיר: זה נשמע קצת תמוה.

מיקי רוזנטל: אני רוצה לפנות לייעוץ המשפטי.

מיקי רוזנטל: אנחנו רוצים את הרשימה וזה הכול.

מיקי רוזנטל: תביאו את הרשימה ונראה מה זה ואז נחליט.

סתיו שפיר: גפני, איך הדבר הזה עונה על הכללים של העברה חריגה?

סתיו שפיר: אפשר להבין?

משה גפני: יש רשימה?

<ספיר איפרגן: התשובה שקיבלתי היא שמדובר בהרחבה של הזמנות קיימות לפי תעדוף שיוחלט.

<ספיר איפרגן: אני אעביר את הרשימה לוועדה.

משה גפני: מי מחליט על התעדוף?

<ספיר איפרגן: רח"ל.

<ספיר איפרגן: התעדוף עדיין לא הוחלט.

סתיו שפיר: אז לאן הולך הכסף הזה שלושה ימים לפני סוף השנה?

סתיו שפיר: למי הוא יגיע בתוך שלושה ימים לפני יום ראשון?

סתיו שפיר: למי הכסף הזה יגיע?

משה גפני: בסדר.

משה גפני: הבנתי.

מיקי רוזנטל: יש לכם חוות דעת משפטית?

משה גפני: רגע.

משה גפני: לגבי התעדוף, את צריכה לקבל תשובה עליו, מה הולך להיות?

<ספיר איפרגן: אני אעביר.

<ספיר איפרגן: כן.

<ספיר איפרגן: אני אעביר לוועדה.

משה גפני: את יכולה לברר את זה בחצי השעה הקרובה?

<ספיר איפרגן: אני אנסה.

משה גפני: בסדר.

משה גפני: אז נחזור לזה.

מוסי רז: האם מדובר גם ברשויות בארץ או רק בשטחים?

<ספיר איפרגן: לפי המידע שבידי, מדובר ברשויות בדרום הארץ.

מיקי רוזנטל: רח"ל היא גוף חשוב.

מיקי רוזנטל: מאוד חשוב.

חיים ילין: אני הגעתי כדי להחליף את מיקי לוי אבל נודע לי שמיקי לוי התקזז.

חיים ילין: אם הוא התקזז, אין לי מה לעשות כאן מבחינת הצבעה.

מיקי רוזנטל: עם מי הוא התקזז?

מיקי רוזנטל: תודיע למיקי לוי שאין קיזוזים.

חיים ילין: כאן בא ה-אבל.

חיים ילין: אני תמיד טוען, למרות שאתם חושבים אחרת, שלפעמים יש אלוהים.

חיים ילין: למה?

חיים ילין: כי למה הוא שלח אותי בדיוק עכשיו כשיש דיון על רח"ל?

חיים ילין: אני לא יודע לעשות עבודה של קואליציה ואופוזיציה וגם לא יודע לשקר, רח"ל מאוד מאוד מאוד חשובה ללבי.

חיים ילין: רח"ל תרתי משמע.

חיים ילין: רשות חירום לאומית.

חיים ילין: היא צריכה 250 מיליון שקלים בשנה כל שנה כדי לבצע במשך חמש שנים את הפערים הביטחוניים שקיימים.

חיים ילין: לצורך העניין, הם חייבים לעשות חמ"לים ממוגנים בכל עוטף עזה ולהרחיב אותם כי ההוכחה שאחרי צוק איתן אי אפשר להיות שם במשך שישים ימים בחמ"לים האלה.

סתיו שפיר: אבל הכסף הזה לא עובר לעוטף עזה.

סתיו שפיר: שמעת את מיקי זוהר?

מכלוף מיקי זוהר: חבר הכנסת מיקי זוהר.

מכלוף מיקי זוהר: גם לעוטף עזה.

סתיו שפיר: חיים, אתה צודק שרח"ל היא מאוד חשובה אבל זה לא מגיע לעוטף.

מכלוף מיקי זוהר: אנחנו דואגים גם לעוטף הזה.

סתיו שפיר: אבל לא כאן.

מכלוף מיקי זוהר: גם כאן.

מכלוף מיקי זוהר: אנחנו דואגים.

מכלוף מיקי זוהר: תתפלאו.

סתיו שפיר: זה לא נכון.

חיים ילין: אני יודע את האמת ואני גם לא מוכן לשקר בגלל בעיות פוליטיות כאלה ואחרות.

חיים ילין: אני אומר את הדברים כמו שהם.

חיים ילין: התעדוף הוא שצריך למגן את כל החמ"לים, לא רק בעוטף עזה אלא גם במרחבים, גם בבני שמעון, בכל אזור הדרום שהם מבחינה פוליטית, לכל מי שחושב, בתוך הקו הירוק.

חיים ילין: כל עוד ממשלות ישראל כולל ממשלות שהקימו את מדינת ישראל, הגוש של ההתנחלויות הוא חלק ממדינת ישראל, לא מצליח להבין מה הסיפור לא לתת את הכסף הזה בגלל בעיה פוליטית .

חיים ילין: השאלה אם זה היום חשוב לקבל את ההחלטה או ביום ראשון?

חיים ילין: חיכינו כל כך הרבה זמן ועוד שלושה ימים לא ישנו.

<ספיר איפרגן: אדוני היושב ראש, אני אשמח לענות.

<ספיר איפרגן: יש לי תשובה לשאלה שעלתה.

<ספיר איפרגן: התקציב ילך לרשויות בעוטף עזה הקרובות לקו.

חיים ילין: אני יודע אבל זה לא רק לקרובות אלא גם לקו השני שחטף ואין לו חמ"לים.

משה גפני: אתם מתנגדים לזה.

סתיו שפיר: אנחנו לא מבינים לאיפה הכסף עובר.

משה גפני: אמרו.

משה גפני: לעוטף עזה.

סתיו שפיר: לא.

סתיו שפיר: ביקשנו רשימת רשויות והיא לא נתנה את רשימת הרשויות.

סתיו שפיר: היא גם אמרה שעוד לא נקבע התעדוף, אז איך ההעברה הזאת היא דחופה אם עוד לא נקבע התעדוף?

סתיו שפיר: לאיפה הכסף יעבור?

משה גפני: היא אומרת, לעוטף עזה בקו הראשון.

סתיו שפיר: היא לא אמרה לאיזה רשויות ובאיזה עלויות.

סתיו שפיר: חיים, כולנו באותו צד, אנחנו רוצים שזה יעבור לעוטף עזה.

חיים ילין: אני דואג לזה שזה יעבור.

סתיו שפיר: בואו נקבל מהם את הרשימה.

מוסי רז: 151 מיליון ולא נקבל את הרשימה?

סתיו שפיר: לפני שנכנסת, נאמר כאן משהו אחר.

חיים ילין: כל חמ"ל בעוטף עזה שהוא צריך להכיל את כל המכלולים למשך חמישים ימים ומעלה, מצריך המון מקום.

חיים ילין: החמ"ל שאני תכננתי במועצה אזורית אשכול, 12 מיליון שקלים.

סתיו שפיר: זה ברור.

סתיו שפיר: אתה צודק.

חיים ילין: תכפילו בחמש בעוטף עזה ותראו את הסכומים.

סתיו שפיר: אבל הכסף הזה לא עובר לשם.

סתיו שפיר: אתה צודק.

מיקי רוזנטל: מה זה שייך בכלל?

מיקי רוזנטל: הכסף לא הולך לשם.

<קריאה: מי אמר לך?

סתיו שפיר: הם אמרו.

מיקי רוזנטל: גם אתה רוצה את הרישמה הזאת כדי לוודא את זה.

סתיו שפיר: הם עכשיו אמרו את זה.

חיים ילין: בצלאל טרייבר עשה כבר את התעדוף.

חיים ילין: הוא כבר עשה אותו.

מיקי רוזנטל: בוא נקבל את הרשימה ונאשר את זה.

חיים ילין: את זה אמרתי.

חיים ילין: הסברתי את מה שאמרתי.

סתיו שפיר: זה יעבור מאוד בקלות אם תעבירי לנו רשימת רשויות ואת כל הסכומים.

סתיו שפיר: זה ממש פשוט.

סתיו שפיר: יש לך את זה מולך?

<ספיר איפרגן: כרגע יש לי אישור שהתקציב יופנה לרשויות בקו הראשון.

סתיו שפיר: לא.

סתיו שפיר: קודם אמרת משהו שונה.

סתיו שפיר: את סותרת את עצמך וזה לא טוב.

סתיו שפיר: קודם אמרת משהו שונה.

סתיו שפיר: מה שאנחנו מבקשים זאת רשימה של כל הרשויות וכמה כסף הן מקבלות.

סתיו שפיר: יש לך את זה?

משה גפני: לא.

משה גפני: את לא עונה לה.

משה גפני: זה צריך לעבור דרכי.

משה גפני: עם כל הכבוד, היא לא מנהלת אתך דיאלוג ולא אף אחד מחברי הוועדה.

משה גפני: אני מבקש לדעת כלהלן.

משה גפני: את אמרת קודם ואנשים לא שמעו.

משה גפני: מדובר על כסף שאמרת שהוא הולך לעוטף הזה לקו הראשון.

משה גפני: מבקשים החברים את שמות הישובים.

משה גפני: תני תשובה על זה.

משה גפני: אני מבקש שתסבירי למה את לא יכולה לתת את רשימת הישובים.

מוסי רז: היא לא אמרה שזה הולך לעוטף עזה.

מוסי רז: אל תכניס לפיה דברים.

מוסי רז: היא אמרה רשויות בדרום והיא לא יודעת לאיזה רשויות.

משה גפני: מה שהיא לא אמרה, היא לא אמרה והיא תגיד.

משה גפני: עם כל הכבוד, אני רוצה שהיא תענה.

משה גפני: תגידי בבקשה, הכסף הזה, אם הוא יאושר כאן, לאן הוא הולך?

<ספיר איפרגן: הכסף הזה מיועד להרחבת מרכזי הפעלה ביישובי הקו הראשון של עוטף עזה.

<ספיר איפרגן: זאת תשובה שקיבלתי בדקות האחרונות, בהמשך לשאלה שלכם.

סתיו שפיר: בבקשה, רשימה מפורטת.

משה גפני: לא, את לא מתערבת באמצע.

משה גפני: אני רוצה לדעת את התשובה.

משה גפני: אל תתערבי באמצע.

משה גפני: אני לא מבין כשמפריעים.

משה גפני: אני מבקש לדעת, את לא ענית, את דיברת על תעדוף.

משה גפני: מי קובע את התעדוף?

<ספיר איפרגן: את התעדוף קובעים רח"ל על פי רשימת קריטריונים שנקבעת ברשות חירום לאומית.

משה גפני: מי בעד אישור הפנייה?

חיים ילין: תמיד היו מחברים את העוטף עם איו"ש.

משה גפני: מי נגד?

משה גפני: מי נמנע?

משה גפני: בעד אישור פנייה מספר 320 – רוב

משה גפני: הפנייה נתקבלה.

משה גפני: הפנייה אושרה.

סתיו שפיר: רביזיה עד שנקבל את רשימת הרשויות המפורטת עם כל הסכומים.

משה גפני: פנייה מספר 330, הגנת הסביבה.

מוסי רז: גפני, הצעה לסדר.

מוסי רז: הביאו לנו חוות דעת בה כתוב רצ"ב אבל שום דבר לא רצ"ב.

משה גפני: בסדר.

משה גפני: עוד מעט.

<יובל טלר חסון: הפנייה נועדה לתקצב 41 מיליון שקלים להגנת הסביבה.

מיקי רוזנטל: אני מבקש לא לדון בזה כי אנחנו עדיין מחכים לכסף של הקרן שנציל איזה מפעל במשרד להגנת הסביבה והאוצר עושה מאתנו צחוק.

מיקי רוזנטל: אני מבקש לא לדון בזה.

מיקי רוזנטל: זה לא דחוף וגם להם לא היה דחוף עד היום שנציל מפעל בדרום.

מיקי רוזנטל: אני מבקש לא לדון בזה.

משה גפני: במסגרת ההסכם עם היושב ראש?

מיקי רוזנטל: כן.

מיקי רוזנטל: אם להציל עובדים בדרום לא חשוב, אז גם זה לא חשוב.

משה גפני: אני מבקש מכם.

משה גפני: שבו עם רשות המסים.

משה גפני: מדובר בשכר של עובדים.

משה גפני: שבו אתם.

משה גפני: אני חושב שראוי לשבת אתם ולדבר, אם זה שכר של עובדים.

משה גפני: פניות מספר 333 עד 338.

<יובל טלר חסון: אדוני היושב ראש, אני אשמח להסביר את החשיבות של פנייה מספר 330.

מיקי רוזנטל: לא.

מיקי רוזנטל: אני לא רוצה.

מיקי רוזנטל: אני רוצה לדעת איפה הכסף של המפעל.

משה גפני: פניות מספר 333 עד 338, שיכון, פיתוח.

<יובל טלר חסון: הפנייה נועדה לתקצוב הוצאה בסך שלושים מיליון שקלים בתקציב משרד הבינוי והשיכון וכן לביצוע התאמות בתקציב ההרשאה להתחייב - זאת ההוצאה המותנית בתקציב המשרד- שעיקרם תקצוב הרשאה להתחייב של כ-130 מיליון שקלים לטובת הקמת מוסדות ציבור ותגבור תקציבי ישן מול חדש בהתאם לשיווקים בפועל ולהכנסות שיתקבלו.

<יובל טלר חסון: כמו כן תקצוב הרשאה להתחייב של כשבעים מיליון שקלים לטובת הארכת התקשרות לניהול בתי גיל זהב ותחזוקת הדיור הציבורי.

<יובל טלר חסון: יתרת ההתאמות בתקציב המזומן מתבצעת בהתאם לתקציבי ההרשאה להתחייב שהוקצו למשרד ולפי הביצוע בפועל.

משה גפני: שאלות.

סתיו שפיר: כן.

סתיו שפיר: מספר שאלות.

סתיו שפיר: משקים סגורים, היכן ובאיזה סכומים?

סתיו שפיר: עבודות פיתוח, היכן ובאיזה סכומים?

סתיו שפיר: פירוט מלא בבקשה.

סתיו שפיר: גם בתכנית מספר 2, על כל אחד מהפרטים האלה בהם אתם בונים, היכן זה ובכמה כסף מדובר.

<יובל טלר חסון: יש עוד שאלות?

סתיו שפיר: תענה.

סתיו שפיר: אולי יהיו.

סתיו שפיר: לא יודעת.

<יובל טלר חסון: נשמח לקבץ את כל השאלות כי יכול להיות שהדברים חוזרים.

סתיו שפיר: אני שאלתי שאלה.

סתיו שפיר: אחרי שאני אשמע את תשובתך, אולי זה יעורר עוד שאלות.

סתיו שפיר: אתה לא מנהל את השאלות שלי, עם כל הכבוד.

סתיו שפיר: ביקשתי רשימה של כל הישובים, מקומות בהם נערך פיתוח ומה הסכומים.

<יובל טלר חסון: משרד הבינוי והשיכון עובד בעשרות ישובים ברחבי הארץ, מבצע עבודות לפיתוח תשתיות במאות מיליוני שקלים.

סתיו שפיר: אתה מספר לנו משהו חדש?

סתיו שפיר: לא ידענו שמשרד השיכון עובד בכל הארץ?

סתיו שפיר: איפה הנציג של משרד השיכון?

<יובל טלר חסון: ממש כאן ליד.

משה גפני: לא לענות.

משה גפני: הוא באמצע תשובה ולא קיבלנו אותה.

סתיו שפיר: הוא הסביר לנו שמשרד השיכון עובד בכל רחבי הארץ.

סתיו שפיר: זה ממש סקופ.

סתיו שפיר: יש כאן עיתונאים שיוכלו לתעד את הדבר הזה?

סתיו שפיר: משרד השיכון פועל בכל רחבי הארץ, הידעתם?

<יובל טלר חסון: העבודות של משרד השיכון מתבצעות לפיתוח תשתיות בכל הישובים האמורים, במכרזים, בעשרות ומאות אלפי מכרזים בכל רחבי הארץ בגלל המורכבות של עבודות הפיתוח.

משה גפני: גפני, אתה חייב לעצור את זה ולארגן מסיבת עיתונאים כדי לפרסם את המידע המרעיש הזה.

משה גפני: משרד השיכון גם עובד בכל הארץ וגם עובד בעשרות מכרזים.

משה גפני: יובל, אתה כאילו צוחק עלינו.

משה גפני: אפשר שמשרד השיכון יענה לשאלות?

משה גפני: ביקשה חברת הכנסת סתיו שפיר רשימה של המקומות בהם עושים את זה וכמה כסף בכל ישוב.

משה גפני: יש לכם דבר כזה?

<יוסי שבת: מנהל אגף מימון ותקציבים, משרד הבינוי והשיכון.

<יוסי שבת: הפעילות שלנו במסגרת פיתוח של בנייה חדשה מתבצעת בכל הישובים שאנחנו פועלים ברחבי הארץ.

<יוסי שבת: מבחינת תקציב היא מחולקת לביצוע שאנחנו מבצעים באופן ישיר לחברות מנהלות ולמשקים גדולים.

<יוסי שבת: משקים גדולים, כל משק נמצא בתכנית תקציבית, בתקנה תקציבית נפרדת.

סתיו שפיר: איפה?

משה גפני: לא לענות.

משה גפני: אני כאן היושב ראש.

סתיו שפיר: תשאל אותם איפה.

משה גפני: אם יהיו לה עוד שאלות, היא תשאל על פי רשות שלי.

<יוסי שבת: בנוסף אנחנו מפרסמים לפי בקשת הכנסת את כל ההתקשרויות שלנו, את כל האתרים שאנחנו מבצעים בהם פעילויות.

<יוסי שבת: הכול מתפרסם כל רבעון.

<יוסי שבת: אני עובר על החומר, מעביר אליכם כדי שתראו את כל ההתקשרויות.

<יוסי שבת: הכול מפורסם.

סתיו שפיר: אבל שאלנו על ההתקשרויות מתוקף ההעברה התקציבית הזאת.

סתיו שפיר: לא על כל ההתקשרויות.

סתיו שפיר: אתם מגיעים אלי לוועדה ומדווחים על ההתקשרויות וזה הכול טוב ויפה.

סתיו שפיר: שאלנו על ההעברה הספציפית הזאת.

<יוסי שבת: ההעברה התקציבית הזו, עיקר הפנייה מתייחסת למוסדות ציבור ולישן מול חדש באתרים של הבנייה החדשה.

<יוסי שבת: בבנייה החדשה מדובר בעיקר במוסדות ציבור ובישן מול חדש.

סתיו שפיר: איפה?

<יוסי שבת: יש רשימה.

<יוסי שבת: יש תכנית עבודה.

סתיו שפיר: איפה הרשימה?

<יוסי שבת: זאת תכנית עבודה.

<יוסי שבת: אני יכול להעביר לך את הרשימה, אם זו הבעיה.

סתיו שפיר: תעביר לי.

סתיו שפיר: זאת השאלה שלי.

<יוסי שבת: זה לא מה שביקשו מאתנו בתוספות לדברי ההסבר.

סתיו שפיר: אבל זה מה ששאלתי אותך עכשיו.

<יוסי שבת: אין בעיה להעביר.

סתיו שפיר: יש לי שאלה נוספת למשרד החקלאות שיש בו קיצוץ בתמיכות בחקלאים.

סתיו שפיר: איפה משרד החקלאות?

משה גפני: איך מקצצים בחקלאות?

סתיו שפיר: יש שני מיליון שקלים קיצוץ בתמיכות בחקלאים.

סתיו שפיר: משרד החקלאות בטח יכול להסביר לנו איך זה משפיע על עבודת המשרד ועל החקלאות בישראל.

משה גפני: שאלת שאלה ואני מבקש שיענו.

<יובל טלר חסון: מאחר שמדובר - - -

סתיו שפיר: אתה ממשרד החקלאות?

<יובל טלר חסון: לא.

<יובל טלר חסון: משרד האוצר.

סתיו שפיר: משרד החקלאות צריך להיות כאן.

משה גפני: תענה לי.

<יובל טלר חסון: מאחר שמדובר בפנייה של משרד השיכון, לא נמצא כאן התקציבן של משרד החקלאות.

משה גפני: אבל זאת פגיעה בחקלאות.

<יובל טלר חסון: מדובר בשני מיליון שקלים מתוך שלושים מיליון שקלים שיש בהעברה והרבה התאמות נוספות.

סתיו שפיר: זה לא מעט.

<יובל טלר חסון: בסופו של עניין, מדובר בהעברת תקציב ליישם החלטת ממשלה להקמת קריה ארכיאולוגית.

<יובל טלר חסון: בהחלטת הממשלה נקבע שמשרד החקלאות יעביר שני מיליון שקלים בכל שנה במשך השנים 2014 עד 2017.

<יובל טלר חסון: עכשיו מדובר בהשלמה של העברה.

<יובל טלר חסון: לא מדובר בקיצוץ.

סתיו שפיר: אבל למה לקצץ בתמיכות בחקלאים?

סתיו שפיר: משרד החקלאות יכול להעביר מכל מיני דברים.

סתיו שפיר: הוא יכול למשל להעביר מכל מיני הסכמים פוליטיים של אורי אריאל.

סתיו שפיר: למה דווקא לקצץ בתמיכות בחקלאות?

סתיו שפיר: אנחנו יודעים שהחקלאות בישראל קורסת.

סתיו שפיר: למה אתם מקצצים דווקא לחקלאים?

סתיו שפיר: אני רוצה תשובה של משרד החקלאות.

סתיו שפיר: לפי הנוהל הוא אמור להיות כאן.

<יובל טלר חסון: שני דברים.

<יובל טלר חסון: ראשית, לא מדובר על תמיכות בחקלאים אלא בתמיכות ומחקרים בתחומי החקלאות.

עמר בר-לב: עוד יותר.

עמר בר-לב: מחקרים בחקלאות זה עוד יותר חשוב.

<קריאה: כמה יש בסך הכול בסעיף הזה?

<יובל טלר חסון: שלושים מיליון.

סתיו שפיר: שני מיליון שקלים, זה לא מעט כסף במחקר ותמיכה בחקלאות כאשר החקלאות בישראל קורסת.

משה גפני: הנושא ברור.

משה גפני: את טוענת שלא צריך להוריד בחקלאות.

סתיו שפיר: לא, לא צריך להוריד מתמיכות בחקלאים.

משה גפני: הנושא הזה הוא ציבורי והוא יוכרע בהצבעה.

משה גפני: מי בעד אישור הפניות?

סתיו שפיר: רגע.

סתיו שפיר: יש לי עוד שאלה.

סתיו שפיר: גפני, יש לי עוד שאלה.

סתיו שפיר: מוסי לפני אבל אחר כך יש לי עוד שאלה.

משה גפני: תשאלי את.

משה גפני: אני מחליט מי לפניך.

סתיו שפיר: לידיעת הוועדה, גם בשנה שעברה קוצצו כאן מעל מאה מיליון שקלים בתמיכות ומחקרים בחקלאות לפי הנתונים שאתם מפרסמים באתר.

סתיו שפיר: כלומר, יש כאן באופן שיטתי קיצוצים בחקלאות.

סתיו שפיר: שנית, רק שיובהר לפרוטוקול שאין כאן נציג של משרד החקלאות.

סתיו שפיר: שלישית, יש לי שאלה גם בנושא נוסף.

סתיו שפיר: משרד החינוך, אני רוצה להבין במה מתבצע הקיצוץ ובאיזה תכניות הוא פוגם במסגרת ההעברה הזאת.

סתיו שפיר: שאלה מאוד מאוד חשובה נוספת.

סתיו שפיר: יש כאן גם קיצוץ בהשלמת הטיפול במפוני גוש קטיף.

סתיו שפיר: כידוע לך גפני, 13 מיליארד השקלים שהועברו להשלמת הטיפול, נעלמו חלקם במסדרונות משרד החקלאות או אלוהים יודע איפה בשעה שעדיין יש מאות משפחות ממפוני גוש קטיף בלי בית, 12 שנים אחרי הפינוי.

סתיו שפיר: עכשיו יש כאן קיצוץ ואני רוצה להבין במה נעשה הקיצוץ הזה ואיך זה עומד בקנה אחד עם הדאגה למפונים לבתים.

משה גפני: תודה שאלת.

משה גפני: מוסי?

מוסי רז: יש כאן סכום של נדמה לי 63 מיליון שקלים לקניית דירות, יותר נכון לטובת מימון תשלומים בגין דירות שנרכשו בדיור הציבורי.

מוסי רז: השאלה הראשונה שלי, הרי רק לפני שבועיים אישרנו מיליארד שקלים לנושא הזה ואמרו שעוד לא קנו.

מוסי רז: האם לא ניתן לממן את ה-63 מיליון האלה במיליארד הזה?

מוסי רז: שאלה שנייה.

מוסי רז: האם זה שאומרים לנו פתאום שיש 63 מיליון שקלים בלי לשאול אותנו, אגב, גם בלי להגיד לנו היכן הם, ותכף נשאל, בכמה דירות מדובר.

מוסי רז: עדיין ניתן להגיד שאנחנו לא חותמת גומי.

מוסי רז: הרי כבר קנו את הדירות ועכשיו רוצים את הכסף.

משה גפני: תודה.

משה גפני: תשובות.

מוסי רז: כתוב כאן קנייה.

רועי פולקמן: לא כתוב קנייה.

רועי פולקמן: נכון, רכש.

<יובל טלר חסון: לגבי ההעברה ממשרד החינוך, לא מדובר בקיצוץ משרד החינוך אלא מדובר בשיתוף פעולה בין משרד החינוך לבין משרד השיכון לביצוע פעולות של חינוך בלתי פורמלי ביישובי הבדואים.

<יובל טלר חסון: במסגרת החלטת הממשלה הוקצה כסף למשרד החינוך.

<יובל טלר חסון: משרד החינוך החליט לעשות את זה בשיתוף עם משרד השיכון בגלל הפעילות של משרד השיכון בשכונות השיקום.

<יובל טלר חסון: לגבי תקציב שמועבר לטובת ההתנתקות.

<יובל טלר חסון: מדובר ב-2.1 - - -

סתיו שפיר: עם כל הכבוד, קוצץ תקציב מההתנתקות.

<יובל טלר חסון: כ-2.1 מיליון שקלים, שלא מקוצץ.

<יובל טלר חסון: הוא מיועד לבנייה של מוסדות ציבור בישוב נווה ים שבשעה טובה מתקדמת בו הבנייה.

סתיו שפיר: באמת הגיע הזמן אבל למה זה נראה כאן כדבר שיורד מהמינהלת?

משה גפני: שיענה על כל השאלות.

סתיו שפיר: אני רוצה להבין.

סתיו שפיר: זה נושא חשוב.

משה גפני: תענה.

<יובל טלר חסון: לגבי דיור ציבורי.

<יובל טלר חסון: ההעברה שמבוצעת כאן היא העברה של הוצאת מזומן.

<יובל טלר חסון: ההרשאה להתחייב הוקצתה בסוף שנת 2016 בסך של 150 מיליון שקלים.

<יובל טלר חסון: משרד השיכון יצא לביצוע ההתקשרות עם חברת עמידר לטובת הרכישה של הדירות.

<יובל טלר חסון: המזומן כרגע הוא אחרי שיצאה ההרשאה.

<יובל טלר חסון: חברת עמידר מצאה את הדירות ברחבי הארץ לפי רשימת הממתינים של משרד הבינוי והשיכון.

<יובל טלר חסון: כך מבוצעת הרכישה.

<יובל טלר חסון: ההרשאה בפועל עכשיו היא למימון אותה הרשאה להתחייב שאושרה על ידי ועדת הכספים בשנת 2016.

מוסי רז: כמה דירות ואיפה?

יהודה גליק: הוא אמר, בהתאם לדרישה.

משה גפני: תודה רבה.

משה גפני: מי בעד אישור הפניות?

סתיו שפיר: גפני, ביקשת ממני להמתין עם השאלה הבאה.

סתיו שפיר: הייתה לי שאלה.

משה גפני: מי נגד?

משה גפני: מי נמנע?

משה גפני: בעד אישור פניות 333 עד 338– 7

משה גפני: הפניות נתקבלו.

משה גפני: הפניות אושרו.

מיקי רוזנטל: הוא לא סיים את הספירה ואתה כבר מודיע שהפניות אושרו.

סתיו שפיר: רביזיה.

משה גפני: בסדר.

משה גפני: רביזיה.

משה גפני: עמוד 63, פנייה מספר 343 עד 344, הפעלת הרשות לחדשנות.

<מיכל גלברט: אגף התקציבים, משרד האוצר.

משה גפני: אני מתנצל בפניכם.

משה גפני: , אתם גרמתם לבלגן הזה.

משה גפני: אם הייתם מביאים את הפניות קודם, היינו יותר מווסתים אותן.

משה גפני: אבל לא חשוב, לא אתם.

<מיכל גלברט: הפנייה נועדה להעביר סך של מאה מיליון שקלים לאור ירידה בגביית סך התמלוגים וההתחייבויות שנותרו לחברות לתשלום המזומן בגין התחייבויות שניתנו להן.

<מיכל גלברט: התמלוגים היו נמוכים ב-150 מיליון שקלים מהמתוכנן בתקציב וזה בעקבות ירידה בהיקף העברות הידע לחוץ לארץ.

<מיכל גלברט: לפיכך, על מנת שלא להטות את התשלומים לחברות, אנחנו בעצם מוסיפים את מאה מיליון השקלים האלו כדי לשלם להן בזמן.

משה גפני: שאלות.

סתיו שפיר: למה זה מגיע עכשיו?

משה גפני: מי בעד אישור הפניות?

סתיו שפיר: לא, שאלתי שאלה.

משה גפני: אני לא רוצה שיענו לך.

משה גפני: אני שואל את זה מיליון פעמים.

משה גפני: אני בשבילך שקוף.

משה גפני: הרי שאלתי בשמך.

סתיו שפיר: על ההעברה הזאת?

משה גפני: אחת ענתה כאן בכנות למה הם באו.

משה גפני: היא אמרה שהם רוצים לבוא עכשיו כדי שהמשרדים לא ידרשו מהם יותר כסף.

משה גפני: זו הסיבה.

סתיו שפיר: איזו מין שיטה זאת?

עודד פורר: זאת השיטה של אגף התקציבים.

עודד פורר: זו הבעיה.

סתיו שפיר: למה אתם מסכימים אתה?

עודד פורר: זאת השערורייה.

סתיו שפיר: למה אתם מסכימים אתה?

עודד פורר: אנחנו לא מסכימים אתה אבל אני לא מנהל את המלחמה על הגב של מישהו אחר.

עודד פורר: אני לא אנהל את המלחמה על הגב של מישהו אחר.

סתיו שפיר: שנה אחת לא תסכימו ובשנה הבאה זה יהיה בבסיס התקציב.

עודד פורר: בשנה שאת תהיי בקואליציה לא נסכים.

סתיו שפיר: אל תדאג, לא נסכים.

עודד פורר: אני אומר.

עודד פורר: בשנה שאת תהיי בקואליציה לא נסכים.

סתיו שפיר: אל תסכימו ואז הם יבינו שזה צריך להיות בבסיס.

משה גפני: סתיו, אמרתי עשר פעמים שאת צודקת.

משה גפני: אמרתי אבל זאת לא חכמה שאת אומרת.

משה גפני: אני בקואליציה ואני אומר את זה.

משה גפני: הוא בקואליציה והוא אומר את זה.

סתיו שפיר: אז למה אתם ממשיכים עם זה?

משה גפני: אנחנו נקיים דיון.

משה גפני: הוא ביקש את זה.

עודד פורר: אמרתי לו את זה לפני ההצבעה.

משה גפני: אנחנו נקיים דיון עם הממונה על התקציבים.

עודד פורר: הממונה על התקציבים צריך לבוא לכאן.

משה גפני: זה יהיה.

סתיו שפיר: תביאו אותו עכשיו.

משה גפני: מי בעד אישור הפניות?

סתיו שפיר: תביאו אותו עכשיו לפני שמאשרים לו.

סתיו שפיר: כך הוא ירצה לבוא.

עודד פורר: לגפני אין סמכות להוציא צווי הבאה.

סתיו שפיר: בטח יש לו.

סתיו שפיר: הממונה על התקציבים יעז לא לבוא לוועדת כספים?

סתיו שפיר: אל תאשרו לו ואז הממונה על התקציבים יבוא לכאן.

עודד פורר: מה שאי אפשר לאשר, תאמיני לא שאנחנו לא מאשרים.

סתיו שפיר: תביאו לכאן את שר האוצר שיסביר למה הדבר הזה ממשיך להתנהל כך.

משה גפני: מי נגד?

משה גפני: מי נמנע?

משה גפני: בעד אישור פניות 343 עד 344 – רוב

משה גפני: הפניות נתקבלו.

משה גפני: הפניות אושרו.

סתיו שפיר: רביזיה.

משה גפני: עמוד 77, פניות מספר 347 עד 349, משרד הבינוי.

<יובל טלר חסון: הפנייה נועדה לתקצוב הוצאה של כ-33.7 מיליון שקלים לתקציב הרגיל של משרד הבינוי והשיכון שעיקרם הוצאה של כ-21.5 מיליון שקלים בהוצאה לצורך תגבור פעילות האבטחה אותה מבצע משרד הבינוי והשיכון במזרח ירושלים בהתאם לצורכי התקצוב ולביצוע בפועל, וכן הוצאה של כ-8.7 מיליון שקלים לצורך מימון הוצאות השכר בהתאם לביצוע בפועל.

מוסי רז: שאלה.

מוסי רז: במשך עשרים שנים, אם לא יותר, יש את התקציב הזה וכל שנה באים להוסיף בהעברות תקציביות.

סתיו שפיר: כמה פעמים בשנה.

מוסי רז: כמה פעמים בשנה, בגלל סיבה אחת מאוד ברורה.

מוסי רז: כל אחד כאן בחדר וכל בן אדם נורמלי במדינה יודע שהסעיף הזה מושחת והסעיף הזה בלתי מוצדק ומשרד הבינוי והשיכון לא אמור לממן אבטחה, בטח לא של אנשים שפלשו לבתים.

מוסי רז: לכן שמים את זה תמיד בסכום יותר נמוך מהסכום האמיתי ולבוא כל פעם ולהוסיף עשרות מיליוני שקלים לאבטחה של ההתנחלות הזאת.

מוסי רז: אולי הגיע הזמן, הנה, רצית דבר שכולנו יודעים שהוא לא צודק - - -

יהודה גליק: מוסי, התבלבלת.

יהודה גליק: את הנאום של מושחת אתם אמורים לעשות בפיליבסטר שם.

יהודה גליק: מושחת זה לא לכאן.

מוסי רז: אתה חושב שזה בסדר?

מיקי רוזנטל: חבר הכנסת גליק, בתורה שאתה כל כך אוהב כתוב הרבה פעמים על אדם שהוא מושחת או מעשה שהוא מושחת ואין לזה שום קשר לפלילים.

מיקי רוזנטל: הרבה פעמים מושחת זה פשוט מעשה שלא ייעשה.

מיקי רוזנטל: זה חשוב שתבין כי אנחנו משתמשים בטרמינולוגיה הזאת.

יהודה גליק: הוא מדבר בעברית מודרנית.

יהודה גליק: הוא לא מדבר בעברית תורנית.

מיקי רוזנטל: אני אומר לך, מושחת זה לא בהכרח פלילי.

מיקי רוזנטל: יש מעשים מושחתים שמותרים בחוק והם אסורים על פי המוסר.

מיקי רוזנטל: רק רציתי להסביר לך.

יהודה גליק: תודה על ההבהרה.

משה גפני: חבר הכנסת גליק, אני מסכים עם העניין הזה.

משה גפני: אנחנו העלינו את זה כאן בוועדה כמה פעמים.

משה גפני: אני לא רוצה לעכב את הפנייה בגלל זה אבל זה תהליך לא נכון.

משה גפני: הנושא של האבטחה צריך להיות בנפרד.

משה גפני: הוא לא קשור לעניין הזה של משרד השיכון.

מיקי רוזנטל: כל שנה מבטיחים שיסדרו את זה ולא מסדרים.

משה גפני: נכון.

משה גפני: אני מבקש גם עכשיו לעשות סדר עם העניין הזה.

משה גפני: זה צריך לבוא על מקומו.

משה גפני: אני יודע שהמשרד לביטחון פנים לא רוצה לקחת את זה אבל אי אפשר.

משה גפני: כך הממשלה לא יכולה להתנהל.

משה גפני: אנחנו מדברים על זה כבר הרבה שנים.

משה גפני: זה יוצא כאילו עושים דבר לא נכון מבחינת המינהל התקין.

משה גפני: אני מבקש לשנות את זה.

סתיו שפיר: אז אל תעשה את זה.

סתיו שפיר: אם לא תאשר - - -

משה גפני: מה זה לא לאשר?

משה גפני: לא נאשר את השיכון?

סתיו שפיר: כל שנה אנחנו באותו סיפור.

משה גפני: סתיו, אין לי את הפריבילגיה הזאת.

סתיו שפיר: כל שנה מחדש אתה אומר שזה נכון.

סתיו שפיר: כל שנה מחדש.

סתיו שפיר: אל תאשר וזה ייכנס לבסיס התקציב ל-2019.

משה גפני: מי בעד אישור הפניות?

סתיו שפיר: אם הם ירצו.

סתיו שפיר: אם הם לא ירצו וזה אכן מושחת, זה לא יהיה.

משה גפני: בבקשה.

סתיו שפיר: מה הסכום הכולל שהעברתם?

סתיו שפיר: לאורך השנה היו כמה וכמה העברות תקציביות לנושא האבטחה במזרח ירושלים.

סתיו שפיר: מי החברות הפרטיות שמועסקות בהענקת האבטחה הזאת ומה הסכום הכולל של ההעברות, של שינויים בתקציב לאורך כל השנה שהעברתם לשם.

סתיו שפיר: מי עונה לי?

<יוסי שבת: אני אענה לך.

<יוסי שבת: יש שלוש חברות פרטיות שעושות את האבטחה.

<יוסי שבת: הן זכו במכרז של המשרד.

<יוסי שבת: השנה היה שיפור של התנאים הסוציאליים ולכן יש כאן

<יוסי שבת: תוספת תקציב ויש גם התאמה לתיקון כי יש עלייה של כל תקציבי האבטחה בכלל אזור ירושלים ובמיוחד בביקוש במזרח ירושלים.

<יוסי שבת: קשה מאוד לגייס מאבטחים.

סתיו שפיר: קשה לגייס מאבטחים למזרח ירושלים?

<יוסי שבת: כן.

<יוסי שבת: בגלל העלות לשעה.

סתיו שפיר: מה העלות לשעה?

<יוסי שבת: נדמה לי שאלה 42 שקלים לשעה.

סתיו שפיר: למה המשטרה לא מאבטחת?

<יוסי שבת: אנחנו בכל מקרה פועלים לבצע התאמות בבסיס התקציב.

סתיו שפיר: שאלתי למה המשטרה לא דואגת לאבטחה הזאת.

<יוסי שבת: כי זאת אבטחה של אנשים באזרחית ולא אבטחה של שוטרים.

סתיו שפיר: למה?

סתיו שפיר: המשטרה לא יודעת לעשות את זה?

מוסי רז: תחשוב על המשפט שאמרת.

מוסי רז: תחשוב עליו רגע.

סתיו שפיר: מה הסכום הכולל של כל ההעברות לאורך השנה שעשיתם לחברות האבטחה?

<יוסי שבת: סך הכול שילמנו להן בערך 97 מיליון שקלים.

סתיו שפיר: לכולן ביחד, לאורך השנה?

<יוסי שבת: כן.

סתיו שפיר: זה כתוספת או כולל מה שהיה בבסיס?

<יוסי שבת: הבסיס והתוספת.

סתיו שפיר: 97 מיליון שקלים?

<יוסי שבת: נכון.

סתיו שפיר: ובשנה שעברה?

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד אישור פניות 347 עד 349 – 8

משה גפני: הפניות נתקבלו.

סתיו שפיר: רביזיה.

משה גפני: הפניות אושרו.

משה גפני: יש רביזיה.

משה גפני: עמוד 84, פניות מספר 350 עד 352, משרד ירושלים ומורשת.

<מעין ספיבק: אגף התקציבים.

<מעין ספיבק: הפנייה נועדה לתקצוב סכום של כ-52 מיליון שקלים במזומן ו-64 מיליון שקלים בהרשאה להתחייב לתקצוב ביצוע החלטות ממשלה בנושא פיתוחה הכלכלי והתיירותי של ירושלים.

<מעין ספיבק: כן לתקצוב תכניות של המשרד שמטרתן פיתוח אתרי מורשת.

<מעין ספיבק: הפירוט המוצג לפניכם, התכנית הראשונה משמשת לתקצוב פרויקטים רב שנתיים אשר נקבעים בהחלטות ממשלה.

סתיו שפיר: איזה החלטות?

<מעין ספיבק: את יכולה לראות בפירוט וגם שלחנו אותן.

<מעין ספיבק: לדוגמה, תכנית היובל, אגן העיר העתיקה, לא מופיעה בפנייה הזאת אבל תכנית 1775 מזרח ירושלים שכרגע לא מופיעה.

סתיו שפיר: למה היא לא מופיעה?

<מעין ספיבק: אין בה צורך כרגע.

סתיו שפיר: איפה הפירוט של החלטות הממשלה?

<מעין ספיבק: החלטות הממשלה נשלחו אליכם.

<מעין ספיבק: אני לא יודעת אם הן בחוברת.

סתיו שפיר: הוועדה יכולה להעביר לחבריה את כל החומרים שנשלחו?

מוסי רז: יש על זה משהו גם בירושלים המערבית או שירושלים מתחילה אצל הממשלה הזאת רק בצד המזרחי?

משה גפני: שואל חבר הכנסת מוסי רז למה אין תכניות גם במערב ירושלים.

יהודה גליק: כי בית המקדש היה בעיר העתיקה.

יהודה גליק: איפה הייתה מורשת ירושלים.

יהודה גליק: תגיד לי אתה.

משה גפני: בישיבת חברון במערב העיר.

יהודה גליק: איפה יחקרו את המורשת של ירושלים?

יהודה גליק: תגיד לי אתה.

משה גפני: אתה מצדיק אותם?

משה גפני: לא הבנתי.

יהודה גליק: אפילו לשיטתך שהכותל המערבי הוא המקום הקדוש, איפה נמצא הכותל המערבי?

יהודה גליק: למה לא בנו כותל מערבי גם במערב ירושלים?

יהודה גליק: אולי תשאל את משרד מורשת.

יהודה גליק: עם כל הכבוד, מוסי רז, באמת, תשים לב.

יהודה גליק: מותר לכם גם לחשוב לפני שאתם שואלים.

מיקי רוזנטל: גליק, יש לי שאלה אליך.

מיקי רוזנטל: אתה בעד ההמלצה של דרעי שמועצת עיריית גבעתיים תאפשר קנביס חופשי בגבעתיים?

מיקי רוזנטל: מה דעתך על זה?

מיקי רוזנטל: דרעי ממליץ.

משה גפני: תודה, רבותיי, אני עובר להצבעה.

סתיו שפיר: רגע.

סתיו שפיר: לא סיימנו לשאול שאלות.

משה גפני: יש לך עוד שאלות?

סתיו שפיר: בטח.

משה גפני: בבקשה.

משה גפני: למרבה ההפתעה, יש לסתיו שפיר שאלות.

סתיו שפיר: יש כאן שינויים במשרד הבינוי והשיכון כולל קיצוץ.

סתיו שפיר: יש פה קיצוץ במענקי בינוי ושיכון כולל קיצוץ בסבסוד להלוואות ומענקים.

סתיו שפיר: אפשר להבין ממשרד השיכון במה מדובר ולמי זה מקוצץ?

משה גפני: שואלת חברת הכנסת סתיו שפיר על הקיצוצים במענקי בינוי ושיכון.

משה גפני: את עונה על זה או שהוא עונה?

משה גפני: בבקשה, תענה.

משה גפני: למה אתם מקצצים?

משה גפני: היא צודקת.

<יובל טלר חסון: במסגרת הפנייה מועברים 52 מיליון שקלים.

<יובל טלר חסון: לא מדובר בקיצוץ לפעילות של המשרד אלא מדובר בהתאמה לביצוע בפועל.

<יובל טלר חסון: התקציב בתכנית הזאת היה מתוקצב בסך של 267 מיליון שקלים ובהתאם לצרכים בפועל שנוגעים מעמידה בקריטריונים ומיישום של החלטות הממשלה כפי שהן נקבעו, נותרה יתרה של 52 מיליון שקלים.

סתיו שפיר: רק לחדד ואני אשמח שמשרד השיכון יענה.

סתיו שפיר: 52 מיליון שקלים, זה לא איזו יתרה שולית שפתאום לא מבינים מה תוכננה.

סתיו שפיר: אני רוצה להבין מה ההשפעה של הקיצוץ הזה ואכן זה קיצוץ בטבלאות, מה ההשפעה של הקיצוץ הזה על מענקים שאמורים להגיע לדיור.

<יוסי שבת: אני אענה.

סתיו שפיר: איפה אתם מפספסים בחמישים מיליון בהערכות שלכם.

סתיו שפיר: בחמישים מיליון יכולתם לבנות כמעט שישים דירות לדיור ציבורי.

<יוסי שבת: התקציב למענקים למחיר למשתכן ניתן בהתאם לביצוע בפועל.

<יוסי שבת: יש כיסוי לכל האנשים האלה.

<יוסי שבת: המימוש שלהם הוא יותר איטי כי מדובר בדירות בפריפריה ולכן יש עיכוב במימוש.

<יוסי שבת: זה לא שזה לא ימומש.

סתיו שפיר: למה יש עיכוב במימוש?

<יוסי שבת: כי האנשים שזוכים בפריפריה שזכו במחיר למשתכן, לוקח להם יותר זמן מאשר במרכז.

סתיו שפיר: אלה כספים של מחיר למשתכן?

<יוסי שבת: אלה מענקים של מחיר למשתכן.

סתיו שפיר: המענקים שכתובים כאן, כולם מענקים למשתכן?

<יוסי שבת: הכול מחיר למשתכן.

סתיו שפיר: זה לא כתוב כך.

סתיו שפיר: בתקנה הזאת בעבר זה היה סיוע לחסרי דירה.

<יוסי שבת: אלה מענקים במחיר למשתכן.

סתיו שפיר: זה לא הופיע בפירוט.

סתיו שפיר: הקיצוץ שמדברים עליו הוא ממענקים במחיר למשתכן וזה לא הופיע בפירוט לחברי הכנסת.

סתיו שפיר: יש כאן עוד קיצוץ.

סתיו שפיר: יש כאן קיצוץ במענקים לעולי אתיופיה, קיצוץ במענקים בפריפריה, יש כאן שורה ארוכה של קיצוצים.

סתיו שפיר: הוא אמר עכשיו שזה בכלל מחיר למשתכן.

סתיו שפיר: פרויקטים בפריפריה שמסתבר שאנשים כנראה לא רצו אותם, אז הם מחזירים את הכסף.

<יוסי שבת: אף אחד לא החזיר כסף.

סתיו שפיר: בחמישים מיליון שקלים היה אפשר לתת לחמישים זכאי דיור ציבורי דירות בדיור הציבורי.

משה גפני: האמת היא שחברת הכנסת סתיו שפיר צודקת אבל כדי להחליט אם היא צודקת או לא, אנחנו חייבים להצביע.

סתיו שפיר: יש לי עוד שאלה.

משה גפני: על ההעברות האלה, מי בעד?

סתיו שפיר: לא.

סתיו שפיר: יש לי עוד שאלה.

משה גפני: עוד שאלה, בבקשה.

סתיו שפיר: יש כאן קיצוץ גם בהכשרה המקצועית.

סתיו שפיר: במשרד הכלכלה יש קיצוץ בהכשרה מקצועית.

סתיו שפיר: האם לאור הפיטורים האחרונים הממשלה חושבת שהיא צריכה לקצץ בהכשרה מקצועית?

סתיו שפיר: מי ממשרד הכלכלה עונה על זה?

משה גפני: רגע.

משה גפני: הכשרה מקצועית.

משה גפני: קיצוץ.

סתיו שפיר: משרד הכלכלה.

סתיו שפיר: משרד הכלכלה לא בוועדה?

יפעת שאשא ביטון: מי מנהל את הוועדה?

יפעת שאשא ביטון: יושב ראש הוועדה?

משה גפני: תני לי.

משה גפני: התקדמתי.

משה גפני: את לא יודעת כמה אני חסר סבלנות.

סתיו שפיר: לא אכפת לכם מהכשרה מקצועית לעובדים.

סתיו שפיר: לא אכפת לכם מדיור ציבורי.

יפעת שאשא ביטון: בואו נקשיב למשרד הכלכלה.

מוסי רז: לשאלה שלך, אגף התקציבים מנהל את הוועדה.

משה גפני: יש קיצוץ בהכשרה מקצועית במשרד הכלכלה.

משה גפני: שואלת חברת הכנסת סתיו שפיר לגבי הקיצוץ.

<מעין ספיבק: השאלה היא האם יש קיצוץ?

סתיו שפיר: כן.

<מעין ספיבק: התשובה היא שמדובר כאן בתקציב בהרשאה - - -

סתיו שפיר: כתוב שיש.

סתיו שפיר: שאלתי למה.

סתיו שפיר: את לא ממשרד הכלכלה.

<מעין ספיבק: לא.

<מעין ספיבק: אני ממשרד האוצר.

סתיו שפיר: מי ממשרד הכלכלה?

משה גפני: הם לא נמצאים.

סתיו שפיר: אז למה אנחנו מדברים על ההעברה הזאת?

משה גפני: בגלל שמדברים.

סתיו שפיר: אבל זה בניגוד לנוהל.

משה גפני: זה לא בניגוד לנוהל.

סתיו שפיר: איך אנחנו אמורים להבין מה המהות של הקיצוץ בלי שיהיה כאן נציג המשרד?

<מעין ספיבק: אני רוצה לחדד.

<מעין ספיבק: התשובה שלי היא חלקית לשאלה של חברת הכנסת אבל מדובר בהחלטת ממשלה להקמת בית ספר לתיירות גבוהה.

<מעין ספיבק: מדובר בעצם בהכשרה מקצועית.

<מעין ספיבק: לזה זה מופנה.

<מעין ספיבק: הבחירה לעשות את זה בירושלים - - -

משה גפני: חברת הכנסת סתיו שפיר צודקת.

משה גפני: מי בעד אישור הפניות?

יפעת שאשא ביטון: אם זה בירושלים, זה נותן מענה לגל הפיטורים האחרון.

סתיו שפיר: זה כל כך לא קשור.

מוסי רז: איזה מענה.

מוסי רז: מפטרים 1,700 עובדים.

משה גפני: מי נגד?

משה גפני: מי נמנע?

משה גפני: לא מדברים בזמן ההצבעה.

משה גפני: בעד אישור פניות מספר 350 עד 352 - 7

משה גפני: הפניות נתקבלו.

סתיו שפיר: רביזיה.

מיקי רוזנטל: אנחנו נגד ורביזיה.

משה גפני: הפניות אושרו.

משה גפני: יש רביזיה.

סתיו שפיר: משרד הכלכלה היה יכול להיות כאן ולהסביר.

משה גפני: עמוד 92, פנייה מספר 353, מפעלי משרד ראש הממשלה ומשרד האוצר.

<עמרי בן חורין: אגף התקציבים, משרד האוצר.

<עמרי בן חורין: הפנייה נועדה להתאים את תקציב לשכת הפרסום הממשלתית לביצוע בפועל ואני אסביר.

משה גפני: בכמה כסף מדובר?

<עמרי בן חורין: ההתאמה היא 102 מיליון שקלים.

משה גפני: אני מבקש להעביר את זה ליום ראשון.

מיקי רוזנטל: זה מה שרציתי להגיד לך.

משה גפני: קיבלתי את עמדתך.

משה גפני: אפילו שלא אמרת לי, הבנתי שזה מה שאתה הולך להגיד.

משה גפני: את הפנייה הזו בוודאי היה צריך להביא קודם.

משה גפני: עמוד 35, פניות מספר 354 עד 356, הוצאות פיתוח אחרות, פעולות מיוחדות.

<עמרי בן חורין: אגף התקציבים.

<עמרי בן חורין: הפנייה נועדה להעביר 282 מיליון שקלים לטובת תקצוב פרישת עובדי רשות השידור ותשלומים שהמדינה התחייבה להם לתאגיד השידור הציבורי במסגרת הסכם ההקמה.

<עמרי בן חורין: החלק הארי של הפנייה נועד לתקצב את פרישת עובדי רשות השידור, את רכישת הפנסיות לעובדים שפרשו לאחר שהם חתמו על הסכמי הפרישה עם נציגי המפרק והגיעו להסכמות לגבי הסכומים.

<עמרי בן חורין: עכשיו אנחנו מתקצבים את הפרישה בפועל, את הפנסיה שהם מקבלים.

משה גפני: הבנו.

משה גפני: שאלות.

משה גפני: מי בעד אישור הפנייות?

סתיו שפיר: למה זה בא עכשיו?

משה גפני: עם כל הכבוד, אנחנו באמצע הצבעה.

משה גפני: מי בעד אישור הפניות?

משה גפני: מי נגד?

משה גפני: מי נמנע?

משה גפני: בעד אישור פניות 354 עד 356 - 8

משה גפני: הפניות נתקבלו.

יפעת שאשא ביטון: שאלה לפרוטוקול.

יפעת שאשא ביטון: האם מי שמתנגד, הוא מתנגד בעצם לתקצוב של הפנסיה של עובדי רשות השידור?

יפעת שאשא ביטון: רק כדי להבהיר.

סתיו שפיר: ממש קראת את הדפים.

משה גפני: היא שאלה אותי.

משה גפני: התשובה היא שלא תמיד יש - - -

יפעת שאשא ביטון: הלימה בין מה שמצביעים עליו.

סתיו שפיר: לא תמיד יש הלימה בין האמירות הפופוליסטיות שנאמרות כאן לבין המידע של החומר.

מכלוף מיקי זוהר: אמרה הפופוליסטית הגדולה ביותר.

משה גפני: הפניות אושרו.

משה גפני: עמוד 100, פניות מספר 357 ו-360, משרד הפנים.

<מעין ספיבק: אגף התקציבים.

<מעין ספיבק: הפנייה התקציבית נועדה לתקצוב סכום של 45 מיליון שקלים במזומן ו-360 אלפי שקלים בהרשאה להתחייב לתשלום הוצאות פשרה עבור נפגעי אסון ורסאי, להיערכות לבחירות ברשויות המקומיות ולתקצוב מזומן בגין ביצוע פרויקטי פיתוח באגף לעדות הלא יהודיות.

משה גפני: זה לוורסאי?

<מעין ספיבק: עיקר הפנייה היא לוורסאי.

משה גפני: יש מישהו שמתנגד לזה?

מוסי רז: לא, אבל יש לי שאלה לנציג משרד הפנים.

סתיו שפיר: זאת פנייה ענקית.

סתיו שפיר: רשות למאגר ביומטרי, פיתוח מבני דת.

משה גפני: תסבירי.

<ליאת פרוינד שפרן: פיתוח מבני דת.

<ליאת פרוינד שפרן: הפנייה נועדה בעצם לתקצב במזומנים את ההרשאות להתחייב שניתנו בשנים קודמות.

משה גפני: אני מבקש שתהיו רגישים למה שקורה כאן בוועדה.

משה גפני: כשאתם מדברים על פיתוח מבני דת, אתם מדברים על הנוצרים ועל המוסלמים.

משה גפני: זה כדי להוריד התנגדויות.

<ליאת פרוינד שפרן: נוצרים, מוסלמים, דרוזים, צ'רקסים.

<ליאת פרוינד שפרן: עדות לא יהודיות לפי החלטות ממשלה בעיקר.

משה גפני: פיתוח מבני דת, יש כאן.

משה גפני: פיתוח מבני הדת, ביקשתי שהיא תגיד.

סתיו שפיר: יש כאן שוב קיצוץ בסבסוד מענקים.

סתיו שפיר: הפעם של ארבעים מיליון שקלים.

משה גפני: את רוצה שהיא תשלים?

משה גפני: אני לא קיים בשבילך.

סתיו שפיר: לפני רגע היה קיצוץ של חמישים מיליון שקלים.

משה גפני: את לא מתייחסת אלי.

משה גפני: כאילו אני סתם.

משה גפני: אני רציתי להגיד לך שאחרי כן יהיו חברים שלא ישמעו את ההסבר שלה.

משה גפני: קודם תני לה להסביר.

סתיו שפיר: סליחה אבל יש לי שאלה אחר כך ליוסי שבת.

משה גפני: מצוין.

משה גפני: יוסי שבת, אל תלך הביתה.

משה גפני: סתיו שפיר מחכה לך.

<ליאת פרוינד שפרן: מוגשות לשולחן משרד הפנים הרבה בקשות לתשלום בהתאם של הרשאות להתחייב שניתנו בעבר.

<ליאת פרוינד שפרן: אנחנו כבר תקופה ארוכה לא יכולים לשלם אותן כי אין מזומן.

<ליאת פרוינד שפרן: מתקצבים כאן את המזומן של התחייבויות שניתנו בעבר.

משה גפני: למה הכסף הזה מיועד?

משה גפני: הכסף שבפנייה הזאת.

<ליאת פרוינד שפרן: לפיתוח מבני דת.

משה גפני: ומה עוד?

משה גפני: מה זה שירותי דת שוטפים?

מיקי רוזנטל: מה אתה מגלה פתאום התעניינות כזאת?

מיקי רוזנטל: מה קרה?

<ליאת פרוינד שפרן: מדובר כאן על תקצוב לפי החלטת ממשלה של פיתוח בקבר נבי שועייב.

סתיו שפיר: וכל זה לא היה ידוע מראש?

<ליאת פרוינד שפרן: ידוע מראש.

סתיו שפיר: שאלה יותר מעניינת.

סתיו שפיר: מסתבר שיש כאן עוד קיצוץ של ארבעים מיליון שקלים במענקים בסיוע בדיור.

סתיו שפיר: לפני רגע, כשענית לי על השאלה על הקיצוץ של חמישים מיליון במענקים, היה ראוי שתציין את העובדה שיש כאן עוד העברה לעוד קיצוצים במענקים הללו.

סתיו שפיר: יש עוד העברות כאלה שהולכות להגיע לידינו היום, בואו נדבר על הסכום המלא של קיצוצים במענקים שאתם עושים ותסבירו למה הקיצוצים האלה מתבצעים היום.

<יוסי שבת: אנחנו מבצעים לפי ביצוע בפועל.

<יוסי שבת: כל יתרות התקציב מבחינתנו לא ניתנות לביצוע השנה והן ימומשו בשנה הבאה לאותם זוכים שזכו.

<יוסי שבת: הסברתי, יש עיכוב במימוש.

סתיו שפיר: עיכוב במימוש, באיזה סכום?

<יוסי שבת: מחיר למשתכן.

סתיו שפיר: מה הסכום הכולל?

<יוסי שבת: מדובר על מחיר למשתכן.

<יוסי שבת: אין שום דבר אחר.

סתיו שפיר: כל הסיוע שאתם כותבים כאן, סיוע במענקי דיור, אין בו שקל אחד שהולך לאוכלוסיות מעוטות יכולת בדיור הציבורי.

סתיו שפיר: אלה הכול אוכלוסיות עם יכולות גבוהות בפרויקט מחיר למשתכן שמתאים לעשירון העליון פחות או יותר, ובפרויקט הזה, רק שנבין, משום מה מסתבר שהפרויקט לא מתבצע כי כבר יש כאן כמעט מאה מיליון קיצוץ.

סתיו שפיר: האם מאה מיליון שקלים זה סוף הקיצוץ או שיהיה עוד קיצוץ בפרויקט הזה לאורך הישיבה בוועדה?

סתיו שפיר: ולמה הביצוע הוא כל כך איטי?

יפעת שאשא ביטון: גם קריית שמונה זה עשירון עליון.

מוסי רז: יש בקריית שמונה עשירון עליון.

יפעת שאשא ביטון: יש שם מחיר למשתכן.

סתיו שפיר: בדקת כמה אנשים יכלו לפנות למחיר למשתכן?

יפעת שאשא ביטון: בהחלט.

סתיו שפיר: ולאיזה עשירון הם שייכים?

יפעת שאשא ביטון: בהחלט.

משה גפני: אנשים שיש להם יכולת לרכוש דירה.

יפעת שאשא ביטון: את שואלת ורוצה גם תשובה או שאת שואלת כדי לשאול?

סתיו שפיר: השאלה שלי היא ליוסי שבת.

סתיו שפיר: היא לא לפופוליזם.

יפעת שאשא ביטון: אין בעיה.

יפעת שאשא ביטון: נשאיר את זה כך אבל תלמדי את המספרים ותראי שזה ממש לא כך.

סתיו שפיר: למדתי את המספרים.

סתיו שפיר: עשינו על זה דיון שלם והבנו ששום אוכלוסייה מעוטת יכולת ואפילו לא מעמד ביניים ממוצע בתוך האנשים שיכולים להגיש לתכניות האלה.

סתיו שפיר: חברי כנסת מגישים לתכניות האלה.

סתיו שפיר: פקידים באוצר מגישים לתכניות של מחיר למשתכן.

<יוסי שבת: כל ההקטנה בתקציב הסיוע, היא במענקי מחיר למשתכן.

<יוסי שבת: אין שום אדם שנפגע לא בדיור הציבורי ולא בסיוע בשכר דירה ולא בשום דבר אחר.

<יוסי שבת: גם במחיר למשתכן אף אחד לא נפגע.

<יוסי שבת: פשוט קצב המימוש שלהם מותנה ביכולת שלהם לגייס את ההון ולבחור את הדירות בפריפריה.

מוסי רז: זאת תכנית שנועדה לממן לאוכלוסייה היותר חזקה דירות על חשבון האוכלוסייה היותר חלשה ולגרום בכוונה להעלאת מחירי הנדל"ן במשק.

מוסי רז: זה מה שהיא עושה.

מוסי רז: זאת תכנית מושחתת.

יפעת שאשא ביטון: מוסי, מהאחרים כבר הבנתי את הרעיון, אבל ממך?

יפעת שאשא ביטון: אתה למדת את המחירים של מחיר למשתכן?

מוסי רז: כן.

יפעת שאשא ביטון: דירות של 600 אלף שקלים ו-700 אלף שקלים שבחיים לא היו מעזים לרכוש אותן.

מוסי רז: בוודאי בעשירון העליון מגרילים בהגרלה.

יפעת שאשא ביטון: על איזה עשירון עליון אתה מדבר?

יפעת שאשא ביטון: אתה מדבר על מירב בן ארי?

סתיו שפיר: רק עשירון עליון.

יפעת שאשא ביטון: בתים בקריית שמונה ב-900 אלף שקלים, בחיים לא הייתה הזדמנות כזאת.

יפעת שאשא ביטון: לכו תלמדו את הנתונים ואחר כך נדבר.

מוסי רז: נאמנות עיוורת למנהיג זה בסדר.

יפעת שאשא ביטון: זה לא עניין של נאמנות.

יפעת שאשא ביטון: בניגוד אליכם, אני מדברת מבוסס דעת ולא כמוכם.

סתיו שפיר: אז בבקשה תסבירי לנו בחלוקה לעשירונים מי הניגשים להגרלות של מחיר למשתכן.

סתיו שפיר: תציגי את הנתונים בחלוקה לעשירונים, מי הניגשים לתכנית.

יפעת שאשא ביטון: צאי ותלמדי.

סתיו שפיר: גפני, יש לי הצעה בשבילך.

יפעת שאשא ביטון: חבר הכנסת גפני, ליושבת הראש יש שאלה אליך.

סתיו שפיר: יש לי רעיון.

סתיו שפיר: יש כאן בשתי ההעברות התקציביות – יכול להיות שיהיו עוד – קיצוצים שכבר מתקרבים למאה מיליון שקלים בסיוע במענקי בינוי ושיכון.

סתיו שפיר: התכניות האלה, אומר נציג משרד השיכון, מיועדות למחיר למשתכן אבל אם התכניות האלה לא יתקיימו ולא יתבצעו בשנה הזאת, אפשר שוועדת הכספים תמליץ להעביר את מאה מיליון השקלים לבניית ורכישת דיור של דיור ציבורי.

יפעת שאשא ביטון: היא לא מכירה את החומר.

יפעת שאשא ביטון: זה בסדר, היא לא מכירה את החומר.

יפעת שאשא ביטון: אני לא מדברת על דברים שאני לא מכירה.

סתיו שפיר: חגי רזניק, מנכ"ל משרד השיכון, דיווח לוועדת השקיפות לפני חודש שבשנה הם מצליחים להביא תקציב אך ורק לרכישה של אלף דירות בדיור הציבורי.

סתיו שפיר: כאן מונח על השולחן תקציב לעוד אלף דירות.

סתיו שפיר: אולי תציע אתה, אנחנו נאשר העברה כזאת, שהכסף הזה שעכשיו הם אומרים שהם לא הצליחו להשתמש בו, של מאה מיליון שקלים, יועבר לרכישת אלף דירות לדיור ציבורי?

משה גפני: תודה רבה.

סתיו שפיר: מה אתה אומר על ההצעה?

משה גפני: נחשוב על זה.

משה גפני: מי בעד אישור הפניות?

סתיו שפיר: איזה סיבה הגיונית בעולם יש לא להעביר את זה לדיור ציבורי.

משה גפני: את צודקת.

משה גפני: מי נגד?

משה גפני: מי נמנע?

משה גפני: בעד אישור פניות 357 ו-360 – רוב

משה גפני: הפניות נתקבלו.

משה גפני: הפניות אושרו.

סתיו שפיר: רביזיה.

משה גפני: למרבה ההפתעה יש רביזיה של חברת הכנסת סתיו שפיר.

משה גפני: עמוד 107, פניות מספר 358 עד 359, משרד התקשורת.

<עמרי בן חורין: אגף התקציבים.

<עמרי בן חורין: הפנייה נועדה לתגבר את תקציב משרד התקשורת בארבעה וחצי מיליוני שקלים לטובת רכישת מודול לניהול סקטור תדרים, מה שכרגע מנוהל על ידי מערכות מיושנות שנקנו בשנות ה-90 ולא מספקות את הצרכים הבסיסיים היום וגביית האגרות והפרדה בין התדרים האזרחיים לתדרים הביטחוניים.

<עמרי בן חורין: בנוסף לזה הפנייה גם נועדה לבצע שינויים פנימיים בהתאם לביצוע בפועל של המשרד.

מיקי רוזנטל: למה זה בא עכשיו לוועדה?

מיקי רוזנטל: הרי זה משהו שאתם מתכננים אותו שנים.

<עמרי בן חורין: ברשותך, אני אסביר.

<עמרי בן חורין: זה מגיע עכשיו כי בעת בניית התקציב לא היה ברור שהם יצליחו לצאת למכרז.

<עמרי בן חורין: זה מכרז שהיה מסובך והיה צריך לצאת ל-RFI, לקבל מידע מספקים פוטנציאליים.

<עמרי בן חורין: זה לקח זמן לרשום ולהכין את המכרז.

<עמרי בן חורין: זה מכרז מסובך בינלאומי.

<עמרי בן חורין: לכן לא היה ברור שהם יספיקו לעשות את זה.

<עמרי בן חורין: מהרגע שמשרד התקשורת הודיע שהוא יצליח לצאת, אנחנו הגענו לכאן כדי לאשר את הפנייה.

מיקי רוזנטל: זה רק תקצוב של המשרד.

מיקי רוזנטל: אלה לא כספים שאתה צריך לשלם.

<עמרי בן חורין: אבל כדי שיהיה אפשר לצאת למכרז, צריך שיהיה תקציב.

<עמרי בן חורין: אי אפשר לצאת בלי תקציב למשרד.

<עמרי בן חורין: הם לא יכולים לצאת.

<עמרי בן חורין: הם לא יכולים לפרסם את המכרז.

מיקי רוזנטל: אני לא מבין רק דבר אחד.

מיקי רוזנטל: הרי זה לא המכרז עצמו אלא זה התקצוב בשביל לצאת למכרז.

מיקי רוזנטל: נכון?

<עמרי בן חורין: בשביל לצאת למכרז צריך תקציב.

מיקי רוזנטל: ידעתם שאתם רוצים לצאת למכרז.

<עמרי בן חורין: אבל לא ידענו אם הם יספיקו.

<עמרי בן חורין: הם לא ידעו.

מיקי רוזנטל: הם גם לא יספיקו ביום ראשון.

<עמרי בן חורין: הם כן.

<עמרי בן חורין: הסיבה שאנחנו מעבירים היא כי הם סיימו את התהליכים.

<עמרי בן חורין: כי הם סיימו את ההכנות ליציאה למכרז.

מיקי רוזנטל: אדוני, זה לא דחוף.

<עמרי בן חורין: זה דחוף כי לא בטוח שהם יספיקו ביום אחד, ב-31, לצאת.

מיקי רוזנטל: זה לא דחוף.

משה גפני: אנחנו עוברים לפניות מספר 361 עד 365.

משה גפני: עמוד 112.

<מעין ספיבק: אגף התקציבים.

<מעין ספיבק: הפנייה התקציבית נועדה לתקצוב סכום של כ-107 מיליון שקלים במזומן לתקצוב תכניות הבראה לרשויות מקומיות, תיקון עיוותים בנוסחת מענק האיזון, תקצוב מזומן לפי ביצוע בתכניות פיתוח ולתקצוב מענקים להתיישבות צעירה ביהודה ושומרון.

משה גפני: רגע, לפני שאת ממשיכה.

משה גפני: המענקים לרשויות המקומיות, נמצא כאן החשב?

<ששון דקל: החשב לא נמצא.

<ששון דקל: אני ממשרד הפנים.

משה גפני: תגיד לי, האם העבירו כבר את הכסף להתיישבות הצעירה ביהודה ושומרון?

<ששון דקל: אתה מתכוון לתקציב של שנה קודמת.

משה גפני: כן.

<ששון דקל: כן.

<ששון דקל: הוא הועבר.

משה גפני: והישובים החרדים נמצאים שם בנחיתות, נכון?

<ששון דקל: בהתיישבות הצעירה הם לא נכללים.

סתיו שפיר: לאיפה בדיוק הכסף הזה עובר?

משה גפני: רגע, עם כל הכבוד, אני באמצע שאלה.

משה גפני: גם לי יש שאלה.

סתיו שפיר: מה אתה נסער כל כך?

משה גפני: כי אני באמצע ואת נדחפת באמצע.

סתיו שפיר: חשבתי שהוא לא הרגיש את השאלה וניסיתי לחדד אותה.

משה גפני: גם אני בן אדם באיזשהו שלב.

מיקי רוזנטל: אם ראש הממשלה היה נפגש אתך אתמול, גפני, גם אתה היית מקבל היום שוחד של ארבעים מיליון שקלים.

מיקי רוזנטל: אתמול הוא נפגש עם הרבנים ועכשיו הוא קיבל החלטה לתת להם ארבעים מיליון שקלים.

משה גפני: זה לא קשור לזה.

מיקי רוזנטל: זה מאותו כיס.

מיקי רוזנטל: לא תיאמן היעילות הזאת.

מיקי רוזנטל: הוא אומר סיגריה, הוא מקבל ארבעים מיליון שקלים.

משה גפני: מר דקל, שאלתי שאלה.

<ששון דקל: אני רוצה לחדד.

<ששון דקל: התקציב של 2016 הוקצה.

<ששון דקל: של 2017 כמובן לא הוקצה.

<ליאת פרוינד שפרן: התקציב שמובא בפנייה הזאת לא הוקצה.

משה גפני: יש לכם גם עודף על ההתיישבות הצעירה.

<ששון דקל: נכון.

בצלאל סמוטריץ': אני אסביר לך.

משה גפני: עם כל הכבוד, לא ביקשתי ממך הסבר.

משה גפני: אתה לא משרד הפנים.

בצלאל סמוטריץ': אני רוצה לשאול שאלה.

משה גפני: תשאל, אבל קודם אני רוצה לסיים את החלק שלי.

משה גפני: על מה יש עודף אם עדיין לא הקציתם ל-2017?

<ששון דקל: בגיל 2016.

משה גפני: על 2016 יש עודף.

<ששון דקל: התקציב שאושר על ידי הוועדה ב-2016.

משה גפני: תשאלו, בבקשה.

מיקי רוזנטל: אתה רוצה שנשאל עכשיו?

מיקי רוזנטל: אולי נשאל ביום ראשון?

משה גפני: לא.

משה גפני: תשאלו.

מיקי רוזנטל: זה נראה לי לא דחוף.

משה גפני: לא, זה דחוף כי יש כאן דברים דחופים.

משה גפני: מיקי, יש שם דברים שאי אפשר לעכב.

משה גפני: תאמין לי, אני יותר ממך נגד זה אבל יש דברים שאי אפשר לעכב.

בצלאל סמוטריץ': אני רוצה לדעת האם התקציב שיועבר עכשיו בשנת 2017, יועבר לרשויות או שמשרד הפנים יחזיק אותו כבן ערובה עד שהוא יקבל את העודפים.

משה גפני: תשאל.

משה גפני: אני לא יודע אם יש לו תשובה לשאלה הזאת.

סתיו שפיר: יש לי עוד שאלה בהקשר להעברה הזאת.

משה גפני: שר הפנים אומר שמוכרחים להעביר.

סתיו שפיר: אתה מתכוון להצביע על זה?

משה גפני: כן.

סתיו שפיר: אני רוצה לשאול את משרד הפנים.

בצלאל סמוטריץ': אני באמצע השאלה.

סתיו שפיר: אין בעיה.

סתיו שפיר: תשאל.

בצלאל סמוטריץ': בהנחה שהפנייה תכף תאושר, היא תגיש רביזיה והרביזיה תיפול, התקציב הזה יועבר עכשיו לרשויות בשנת 2017?

<ששון דקל: ברגע שהוא יגיע למשרד, אנחנו נטפל בו.

בצלאל סמוטריץ': בלי קשר לעודפים שעדיין תקועים, על 2016.

בצלאל סמוטריץ': הרי את התקציב של 2016 שאושר כאן בוועדה בסוף 2016 אתם העברתם במרץ 2017.

משה גפני: לא שומעים מה אתה שואל.

משה גפני: זה נראה סוד.

בצלאל סמוטריץ': אם אתה לא תדבר עם אחרים, אתה תשמע.

משה גפני: אני מתנצל.

בצלאל סמוטריץ': מותר לך.

בצלאל סמוטריץ': אני אסביר שוב.

<ששון דקל: הבנתי את השאלה.

בצלאל סמוטריץ': אני שואל האם התקציב הזה שיאושר עכשיו יועבר עכשיו לרשויות או שאתם תחזיקו אותו כבן ערובה עד שתקבלו את העודף של שנה שעברה.

משה גפני: אני רק רוצה להבהיר את השאלה של בצלאל סמוטריץ.

משה גפני: הוא שואל האם הכסף הזה יעבור רק לרשויות הלא חרדיות או שלא יעבור לכולם כי ללא חרדיות לא מעבירים כלום.

בצלאל סמוטריץ': אני מציע שכולנו נעמוד עכשיו דקה דומייה.

משה גפני: אתה יכול לעמוד לא דקה דומייה אלא כמה שעות דומייה.

בצלאל סמוטריץ': אחר כך נוכל להמשיך לעבוד.

משה גפני: רשויות חרדיות ביהודה ושומרון, הן לא מקבלות.

בצלאל סמוטריץ': הן מקבלות ממה שעבר עכשיו בהחלטת ממשלה.

משה גפני: מקבלות.

משה גפני: שמענו עליכם.

<ששון דקל: ברגע שהתקציב יגיע, אנחנו נבחן את זה.

<ששון דקל: כרגע אני לא יודע לתת תשובה.

<ששון דקל: אני צריך לבדוק את זה גם עם החשב של המשרד.

סתיו שפיר: גם לי יש שאלות.

סתיו שפיר: דוח מבקר המדינה האחרון, יצא לך לקרוא אותו, בעניין מועצת יש"ע?

משה גפני: את מדברת אתו על תרבות הפנאי שלו?

סתיו שפיר: הוא ממשרד הפנים.

סתיו שפיר: זה קשור למשרד הפנים.

סתיו שפיר: לקרוא דוחות מבקר המדינה, זאת תרבות הפנאי שלי.

סתיו שפיר: אני מתנצלת.

סתיו שפיר: דוח מבקר המדינה סיפר על כך שהעברה תקציבית שהגיעה לוועדת הכספים תחת הכותרת כאילו היא עוברת לישובים ביו"ש, מגדיר את זה המבקר כהעברה סיבובית.

סתיו שפיר: בעצם הלובי של מועצת יש"ע, שאם אני לא טועה יושב גם כאן בחדר ברגעים אלה, יזם את ההעברה התקציבית הזאת, הניא התגלגלה מהרשויות המקומיות ביהודה ושומרון לעמותת מועצת יש"ע באופן לא חוקי.

סתיו שפיר: כך לדברי המבקר.

משה גפני: מה השאלה?

סתיו שפיר: האם משרד הפנים הסיק את המסקנות מהדוח הזה והאם בהעברה הזאת איך אתם מוודאים שהיא לא תתגלגל גם היא לעמותות פרטיות בניגוד לחוק?

משה גפני: תודה.

משה גפני: תשובה.

<ששון דקל: ההעברה הזאת מיועדת לרשויות המקומיות.

סתיו שפיר: כך נאמר לנו גם אז.

<ששון דקל: ההעברה הזאת מיועדת לרשויות המקומיות והיא תעבור אליהן.

סתיו שפיר: כך נאמר גם אז.

סתיו שפיר: שאלתי מה משרד הפנים עושה כדי לוודא שהפעם היא לא מתגלגלת שוב לידיים של עמותת מועצת יש"ע.

סתיו שפיר: זה שעמותות נוספות, חלק מהן, יושבות כאן בחדר כחברי כנסת עכשיו.

סתיו שפיר: גם זה הופיע בדוח מבקר המדינה.

סתיו שפיר: מה המסקנות?

סתיו שפיר: איך משרד הפנים מפיק את הלקחים מהדוח ואיך שיניתם את ההתנהלות סביב ההעברה הזאת?

משה גפני: שאלה טובה.

משה גפני: תשובה.

<ששון דקל: אני לא מכיר את דוח המבקר, כך שאני לא יודע להתייחס אליו.

סתיו שפיר: ברצינות?

סתיו שפיר: ברצינות אתה עונה את זה?

משה גפני: תודה רבה.

<קריאה: לא כול משעממים כמוך.

סתיו שפיר: לקרוא את דוח מבקר המדינה זה משעמם.

סתיו שפיר: אני מבינה.

סתיו שפיר: העברה מושחתת של כסף שהייתה יכולה להגיע, כסף שהיה יכול להגיע לפריפריה.

משה גפני: תודה רבה.

משה גפני: מי בעד אישור הפניות?

סתיו שפיר: כסף שהיה יכול לחזק ואתם לא בדקתם מה קרה אצלכם במשרד שהדבר הזה יועבר לעמותה פרטית.

סתיו שפיר: אולי תיתן לנציגים של העמותה להצביע במקום חברי הכנסת?

משה גפני: מי נגד?

משה גפני: מי נמנע?

משה גפני: בעד אישור פניות מספר 361 עד 365 - רוב

משה גפני: נמנע - 1

משה גפני: הפניות אושרו.

מכלוף מיקי זוהר: אתה נמנע?

משה גפני: כן.

מכלוף מיקי זוהר: למה?

משה גפני: מה אכפת לך.

משה גפני: יש רוב.

משה גפני: נמנעתי.

סתיו שפיר: רביזיה.

סתיו שפיר: גפני, אני מבקשת שכל מי שיושב בחדר כלוביסט - - -

משה גפני: תודה רבה.

מיקי רוזנטל: אנחנו מבקשים רביזיה.

משה גפני: הפניות אושרו.

משה גפני: יש בקשה של חבר הכנסת מיקי רוזנטל וחבר הכנסת אחמד טיבי לרביזיה.

סתיו שפיר: מטעם כל סיעות האופוזיציה.

משה גפני: אם לא היה כאן רוב, הייתי מצביע בעד.

משה גפני: אבל אם יש לי את הפריבילגיה להימנע, אני נמנע.

סתיו שפיר: הצעה לסדר.

סתיו שפיר: אני מבקשת שכל מי שיושב בוועדה שמייצג ארגונים, עמותות פוליטיות למיניהן או כל לוביסט של חברה כזאת או אחרת, יזהה את עצמו ויגיד את שמו לפרוטוקול של הוועדה כדי שחברי הוועדה ידעו מי הלוביסטים שמנסים להשפיע כאן על העברות כספים.

משה גפני: בקשתך נרשמה.

משה גפני: תודה.

משה גפני: אנחנו עוברים לחוברת הבאה.

סתיו שפיר: ומה עמדתך?

מכלוף מיקי זוהר: שהיא נרשמה.

סתיו שפיר: אני שמחה שמצחיק אותך שכספי ציבור נגנבים.

מכלוף מיקי זוהר: את אחת מחברות הכנסת הכי מצחיקות בכנסת.

מכלוף מיקי זוהר: את פשוט מבדרת אותי.

סתיו שפיר: איפה הכספים לנכים?

סתיו שפיר: איפה הכספים לדיור הציבורי?

סתיו שפיר: אתה מושחת שאין בכלל לתאר.

סתיו שפיר: כזאת חוסר אחריות.

מכלוף מיקי זוהר: את תקבלי הזמנה לוועדה.

סתיו שפיר: כזאת חוסר אחריות מצדך.

סתיו שפיר: תזמין.

סתיו שפיר: אני אשמח.

סתיו שפיר: מושחת.

סתיו שפיר: מושחת.

סתיו שפיר: מושחת.

סתיו שפיר: בן אדם שבדיונים בוועדה שלו עושה דיונים רק על השכונה בה יש לו נדל"ן, בקריית גת.

סתיו שפיר: מעז לשבת כאן ולדבר על כספי ציבור.

מכלוף מיקי זוהר: את תצטרכי לתת תשובות.

סתיו שפיר: משרד הפנים יושב ואומר לפרוטוקול הוועדה שהוא לא קרא את דוח מבקר המדינה כשלכם יש כאן אחריות עצומה כרגולטור.

סתיו שפיר: אחריות עצומה.

סתיו שפיר: ועדת הכספים פשוט מאשרת את הכסף הזה.

סתיו שפיר: זאת הייתה העברה חריגה בשבילה היה צריך לקיים את הדיון היום על חשבון המליאה.

יפעת שאשא ביטון: היועצים שלך יכולים להפסיק לצלם לכמה דקות?

משה גפני: פניות מספר 201 ו-205.

סתיו שפיר: אני רוצה להבין מהייעוץ המשפטי.

משה גפני: את לא יכולה להבין הכול.

סתיו שפיר: יש לי שאלה לייעוץ המשפטי.

משה גפני: אני יותר שנים ממך כאן ואני לא מבין הכול.

משה גפני: איך את רוצה להבין הכול?

סתיו שפיר: אני כנראה פחות מוכשרת ממך כי אני באמת לא מבינה אבל אני רוצה שהייעוץ המשפטי של הוועדה יסביר לנו מה בהעברה הזאת דרש את האישור החריג לקיים את הדיון כאן על חשבון המליאה.

משה גפני: בבקשה.

משה גפני: מי מציג את הפניות.

משה גפני: רשויות מקומיות.

<מעין ספיבק: אגף התקציבים.

<מעין ספיבק: הפנייה התקציבית נועדה לתקצוב סכום של כ-386 מיליון שקלים במזומן וכ-570 מיליון שקלים בהרשאה להתחייב לפיתוח כלכלי חברתי של הרשויות הבדואיות והרשויות הערביות המצטיינות, לתגבור מענקי איזון ולתקצוב ביצוע החלטות ממשלה.

<מעין ספיבק: בתכנית מספר אחת מועברים כ-366 מיליון שקלים במזומן וכ-480 מיליון שקלים בהרשאה להתחייב למטרות הבאות: תקציב בסך של מאה מיליון שקלים במזומן עבור מענקי איזון לרשויות המקומיות, תקציב בסך של כ-280 מיליון שקלים תמיכה ממשלתית במענק הבירה, תקציב הרשאה להתחייב של 164 מיליון שקלים מיועד לפיתוח הרשויות הבדואיות בנגב בהתאם להחלטת ממשלה 2397.

מוסי רז: עוד פעם התנחלויות.

משה גפני: יש שאלות?

סתיו שפיר: כן.

סתיו שפיר: יש שאלות.

סתיו שפיר: מה פירוט הרשויות?

משה גפני: הרשויות הדרוזיות האלה הן ביהודה ושומרון?

<מעין ספיבק: כלל הרשויות מקבלות מענקי איזון על פי הקריטריונים.

<מעין ספיבק: מדובר על 199 רשויות מתוך 255 רשויות.

<מעין ספיבק: זה אומר שלכל הרשויות המקומיות - - -

סתיו שפיר: סכומים שווים?

<מעין ספיבק: יש קריטריונים של מענק האיזון.

<מעין ספיבק: כן.

<קריאה: לא.

<קריאה: לא נכון.

משה גפני: לא רק דרוזיות.

משה גפני: את צריכה לתת סיבה למישהו להתנגד.

משה גפני: אלה לא רק דרוזיות אלא יש כאן גם את גוש עציון.

סתיו שפיר: יש לי שאלות.

סתיו שפיר: אפשר לשאול?

משה גפני: כן, בטח.

משה גפני: אם היא סיימה את ההסבר, בטח, אבל היא לא סיימה.

סתיו שפיר: גם כאן חוזרת על עצמה העברה תקציבית למועצת מטה בנימין, אותה מועצה שהופיעה בדוח המבקר שאמרת שלא קראת אותו אבל בו מתוארות שורה של העברות תקציביות שהתגלגלו לעמותת מועצת יש"ע, שוב, בניגוד לחוק.

סתיו שפיר: אני שואלת את השאלות והאיש שיושב לידי מפריע לי לשאול.

מכלוף מיקי זוהר: היא מפריעה לדיון כל הזמן.

סתיו שפיר: בתחילת הדיון הוצאת אותי מהדיון כי שאלתי שאלה.

סתיו שפיר: כאן יושב לידי בן אדם שלא מפסיק לטרטר בשכל בזמן שאני מדברת.

משה גפני: מיקי, אתה לא תפריע לסתיו שפיר.

מכלוף מיקי זוהר: שמת לב שבהעברה של נשיא המדינה היא לא פצתה פה?

משה גפני: מה אתה מסביר?

מכלוף מיקי זוהר: פשוט הכול היה מפורט שם ללא יוצא מהכלל ושם היא לא רצתה לשאול.

סתיו שפיר: אני חוזרת על אותה שאלה ששאלתי קודם.

סתיו שפיר: שאלה נוספת.

סתיו שפיר: הוועד היהודי בחברון מקבל כאן כסף.

סתיו שפיר: מה בהעברות האלה דרש את האישור החריג לקיים את הדיון עכשיו?

סתיו שפיר: מה דחוף בהעברה?

משה גפני: מענקים לרשויות.

משה גפני: מה זאת אומרת?

סתיו שפיר: הוועד היהודי בחברון.

סתיו שפיר: תקרא את דברי ההסבר.

בצלאל סמוטריץ': אבל הוועדה היהודי בחברון לא מקבל משכורות כבר שנה שלמה.

סתיו שפיר: בדברי ההסבר שהם מקריאים, הם מדברים על הדרוזים ועל הבדואים אבל בתוך ההעברה, אתם לא מקריאים את דברי ההסבר על הוועד היהודי בחברון.

בצלאל סמוטריץ': הוועד היהודי בחברון, זה כסף קואליציוני שלנו, שני מיליון שקלים.

בצלאל סמוטריץ': אנשים לא קיבלו משכורות שם שנה שלמה.

בצלאל סמוטריץ': בושה וחרפה.

בצלאל סמוטריץ': פשוט בושה וחרפה.

משה גפני: בושה וחרפה, זה לא הלוגו שלכם.

משה גפני: זה שלנו.

משה גפני: מה שאומר חבר הכנסת סמוטריץ זה שאנשים לא מקבלים שם משכורות.

בצלאל סמוטריץ': זה כסף שאושר בחוק התקציב.

סתיו שפיר: הוא בעל עניין בהעברה למועצה הזאת.

בצלאל סמוטריץ': בוודאי.

בצלאל סמוטריץ': אני בעל עניין בהעברת כל תקציב ליהודה ושומרון.

סתיו שפיר: העמותה שהוא הקים מופיעה ומככבת בדוח מבקר המדינה כעמותה שקיבלה כסף בניגוד לכללי המינהל התקין.

משה גפני: אני מבקש, היות ומדובר על רשימה מצורפת, מדובר על דבר דחוף בגלל כל מה שאנחנו מדברים, על המענקים בעניין הזה.

משה גפני: אני מבקש להצביע.

סתיו שפיר: מה דחוף בדבר הזה?

משה גפני: לא דחוף שום דבר.

משה גפני: תפסיקו כבר.

משה גפני: זה לא דבר שאנחנו נעכב.

סתיו שפיר: אנחנו רוצים התייעצות סיעתית.

אחמד טיבי: יש לי שאלה.

יהודה גליק: אתה מפריע לתקציב לחברון.

משה גפני: לא, תעשה לי טובה, עם טיבי אל תתחיל.

משה גפני: הוא בחוק המרכולים נמנע בניגוד לכמה אחרים, שנמצאים בחברון והצביעו נגד.

אחמד טיבי: אדוני, שני סעיפים.

אחמד טיבי: ראשית, סעיף להעברה לרשויות הבדואיות והרשויות הערביות המצטיינות ותגבור מענקי איזון ותקצוב ביצוע החלטות ממשלה.

אחמד טיבי: בסעיף 3, תקצוב הרשאה להתחייב, 164 מיליון שקלים לפיתוח הרשויות הבדואיות בנגב.

אחמד טיבי: אני בעד להעביר את זה אבל למה לקשור את זה עם דברים אחרים?

משה גפני: אתה צודק.

משה גפני: אם אנחנו עכשיו נבקש להפריד, אין לנו את כל מה שנמצא כאן.

משה גפני: כבר אין לנו זמן.

אחמד טיבי: אני מבקש פירוט לדברים האלה.

משה גפני: יש פירוט.

אחמד טיבי: אני רוצה לשמוע אותם.

משה גפני: זה ארוך.

אחמד טיבי: בשני משפטים.

משה גפני: בבקשה.

משה גפני: פירוט.

משה גפני: אחמד טיבי רוצה לדעת פירוט.

<מעין ספיבק: פירוט על אופן התקצוב של הפרויקטים?

משה גפני: הרשויות המצטיינות.

<מעין ספיבק: הרשויות המצטיינות הבדואיות נדרשות לבחור פרויקטים שהם גם כלכליים וגם משפרים את איכות החיים של התושבים שלהם.

<מעין ספיבק: עוברים על זה עם ועדה מייעצת לראות שאכן כך הדבר ואחרי כן מוציאים אתן מכרז והן יוצאות לדרך.

<מעין ספיבק: הרשאה להתחייבות מיועדת לשלב לפני היציאה למכרז על מנת שהרשויות יוכלו לצאת לפרויקטים.

משה גפני: אני חייב לעשות הפסקה.

<קריאה: בוא קודם נצביע.

סתיו שפיר: אני מבקשת התייעצות סיעתית.

משה גפני: בסדר.

משה גפני: יש הפסקה לשעה.

משה גפני: אנחנו מחדשים את הישיבה בשעה 14:30, כולל ההעברה הזאת שנצביע עליה וכולל הרביזיות.